Fuvahmulakuge oivaali kandhufathi harukurumah beynunvaa saamaanaa eku dhoanneh furaifi- Ministry - AO News\nފުވައްމުލަކުގެ މަސްވެރިންތަކެއް ބަނދަރުމަތީގައި: ފޮޓޯ ފުވައްމުލައް މަސްވެރިން ޕޭޖް\nފުވައްމުލަކުގެ ދެކުނު އަދި އިރުމަތީގައި އަޅާފައިވާ ދެ ކަނދުފަތި ކަނޑައިގެން ގޮސްފައިވާތާ6މަސް ދުވަސް ވެފައިވާތީ އެ މައްސަލަ ޙައްލުކޮށް ދިނުމުގެ ގޮތުން އޮއިވާލި ކަނދުފަތި ހަރުކުރުމަށް ބޭނުންވާ ސާމާނާއެކު މި މަހުގެ 24 ވަނަ ދުވަހު ދޯންޏެއް ފުރާފައިވާ ކަަމަށް މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ އިން ބުނެފިއެވެ.\n“އޭއޯ ނިއުސް” އަށް މައުލޫމާތު ދެއްވަވަމުން އެ މިނިސްޓްރީގެ ޑިރެކްޓާ ޖެނެރަލް އާދަމް ޒިޔާދު ވިދާޅުވީ އޮއިވާލި ކަނދުފަތި ކަނޑައިގެން ދިއުމުގެ މައުލޫމާތު މިނިސްޓްރީ އަށް ލިބިފައިވަނީ މީގެ 05 މަސް ދުވަސް ކުރިން ކަމަށެވެ. އަދި އެދުވަސްކޮޅަކީ ރާއްޖޭގެ ގިނަ ސަރަހައްދަކަށް ކަނޑު ގަދަ ދުވަސްވަރަކަށް ވުމުން ކަނދުފަތި ހަރުކުރުމަށް ބޭނުންވާ ސާމާނު ރަށާއި ހަމައަށް ފޮނުވުމުގައި ދަތިތަކެއް ދިމާވިކަމުގައިވެސް ޒިޔާދު ވަނީ ވިދާޅުވެފައެވެ.\nޒިޔާދު އިތުރަށް ވިދާޅުވީ ކަނދުފަތިތައް ހަރުކުރުމަށް ސާމާނާއެކު ދޯންޏެއް 24 އޮގަސްޓުގައި ފުރާފައިވާކަމަށާއި މި ދޯނިން ރާއްޖޭގެ 05 ސަރަހައްދެއްގައި ޖުމުލަ 06 ކަނދުފަތި ހަރުކުރާނެކަމަށެވެ. އެގޮތުން ކުރިއަށް އޮތް ދެތިން ދުވަހެއްގެ ތެރޭގައި ފުވައްމުލައް ބޭރުގައިވާ ކަނދުފަތިތައްވެސް ހަރުކުރެވިގެންދާނެކަމަށް އޭނާ ވަނީ ވިދާޅުވެފައެވެ. ޒިޔާދު އިތުރަށް ވިދާޅުވީ ކޮވިޑް19އާއި ގުޅިގެން ރަށްރަށަށް އަރާ ފައިބާ ހެދުމުގައި ދަތިތަކެއް ހުރުމާއި ގުޅިގެން ކަނދުފަތި ހަރުކުރުމަށް އާންމު ގޮތެއްގައި އެއްގަމުގައި ކޮށް އުޅޭ މަސައްކަތްތައްވެސް މިފަހަރު ކުރެވިގެންދާނީ ކަނޑުމަތީގައެވެ. ޒިޔާދުވަނީ ކަނދުފަތި ހަރުކުރުމުގައި ލަސްތަކެއް ދިމާވެއްޖެކަން ގަބޫލުކުރާ ވާހަކަ ދަންނަވަމުން ދިމާވި ދަތިތަކަށް ފުވައްމުލަކު މަސްވެރިންގެ ކިބައިން މަޢާފަށް އެދިފައެވެ.\nކަނދު ފައްޗާއި ބެހޭގޮތުން ފުވައްމުލައް ސިޓީގެ މަސްވެރިން ހިންގަމުން އަންނަ ފޭސްބުކް ޕޭޖް “ފުވައްމުލަކު މަސްވެރިން”ގެ އިސްކޮށް އުޅުއްވާ ފަރާތެއް ކަމުގައިވާ މުހައްމަދު އަހުމަދު، މުއްޓޭ ބުނެފައިވަނީ ކަނދުފަތި ކަނޑައިގެން ދިއުމުން އެކަމުގެ ދަތި އިންތިހާއަށް ކުރިމަތިވެފައިވާ ކަމަށެވެ. އަދި ގިނަ މަސްވެރިންތަކެއްގެ ޝަކުވާ އެކަމާއި ގުޅިގެން ވަނީ ލިބިފައި ކަމަށާއި ފާއިތުވެދިޔަ އެއްވެސް އިރެއްގައި މިހާ ގިނަދުވަހު ކަނދުފަތީގެ އިންތިޒާރުގައި މަސްވެރިން ތިބެންޖެހިފައި ނުވާ ކަމަށްވެސް މުއްޓޭ ވަނީ ފާހަގަކޮށްފައެވެ.\nމަސްވެރިކަން ކުރާތާ 45 އަހަރު ވެފައިވާ ފުވައްމުލަކުގެ އެންމެ ތަޖުރިބާކާރު އެއް ކެޔޮޅު ކަމުގައިވާ މުހައްމަދު އިބްރާހިމް ބުނެފައިވަނީ އޮއެވާލި ކަނދުފަތި ކަނޑައިގެން ގޮސްފައިވާތާ މިހާރު މިވީ6މަސް ދުވަސް ކަމަށެވެ.\n“ރަށުގެ ބޭރުގައި މި އޮންނަނީ ޖުމުލަ3ކަނދުފަތި، އެތަނުން އެންމެ މަސްވެރިކަން ތިޔާގި2ކަނދުފަތި ކަނޑައިގެން މިދިޔައީ. ހުޅަނގު ފަރާތުގައި އޮންނަ ކަނދުފައްޗަކީ އެއްވެސް އިރެއްގައި މަސްވެރިކަން ކުރަން ރަނގަޅު ސަރަހައްދެއް ނޫން؛” އޭނާ ބުންޏެވެ.\nކަނދުފަތި ކަނޑައިގެން ދިޔުމާ ގުޅިގެން ގިނަ ދަތިތަކެއް ދިމާވާ ކަމުގައިވެސް މުހައްމަދު ވަނީ ބުނެފައެވެ. އެގޮތުން މަސްވެރިކަން ތިޔާގި ނުވުމާއި ގުޅިގެން މަސްވެރިކަން ކުރުމުގައި ކުރަންޖެހޭ ގިނަ ހަރަދުތަކެއް ކުރުމަށް ބޭނުންވާ އާމްދަނީ ނުލިބޭ ކަމުގައި އޭނާ ވަނީ ފާހަގަކޮށްފައެވެ.\n“ކުރިން މަހަށް ނިކުންނަ ކޮންމެ ދުވަހަކު މަސް ދޯނީގެ ހަރަދުތައް ކެނޑުމަށް ފަހުން ގެޔައްގެންދާނެ ފައިސާ ލިބޭ. މިހާރު6ދުވަހު މަހަށް ނިކުމެގެން މިލިބެނީ2ދުވަހަށް ވާ ވަރަށް ތެޔޮ އަޅާލެވޭނެ ފައިސާ. މަހުގެ އަގު ބޮޑުވަނީ މަސް ލިބުން ދަތިވީމަ، މަހުގެ އަގު ބޮޑު ވީމަ ގިނަ ބައެއްގެ ފާޑު ކިޔުން އަމާޒުވޭ” މުހައްމަދު ބުންޏެވެ.ފުވައްމުލަކުގައި އޮއެވާލި ކަނދުފައްޗެއް އެންމެ ފުރަތަމަ ހަރު ކުރެވުނީ މީގެ 20 ވަރަކަށް އަހަރު ކުރިންނެވެ. އޮއެވާލި ކަނދު ފައްޗަކީ 1981 ވަނަ އަހަރު އުފެއްދި ރާއްޖޭގެ އަމިއްލަ އުފެއްދުމެކެވެ. އޮއެވާލި ކަނދުފައްޗަކީ މަސް ތިލަވެ ތިބޭ ހިސާބު ފާހަގަކޮށްދޭ އާލާތަކަށްވުމުން މަސްވެރިންނަށް ގިނަގުނަ ފަސޭހަތަކެއް އެއިން ލިއްބައި ދެއެވެ. ރާއްޖޭގައި މިހާރު ޖުމުލަ 56 ކަނދުފަތި އޮތްއިރު ފުވައްމުލަކުން ކަނދުފައްޗެއް އެންމެ ފަހުން ކަނޑައިގެން ގޮސްފައިވަނީ 2017 ވަނަ އަހަރު ފުވައްމުލަކުގެ އިރުމަތީ ފަރާތުގައި އޮންނަ ކަނދުފައްޗެވެ. ދުރަށް ފެންނަ ގޮތަށް އަލި އޮރެންޖު ކުލައެއްގައި ހުންނަ ކަނދު ފަތިތަށް އާންމު ގޮތެއްގައި ހަރު ކުރެވިފައި ހުންނަނީ ރަށާއި 12 މޭލު ހިސާބުގައެވެ.\nމިނިސްޓްރީ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރފުވައްމުލަކު ސިޓީފުވައްމުލައް މަސްވެރިން\nމިނިސްޓްރީގެ ހުއްދަ ލިބުމާއެކު ކޮވިޑްޓެސްޓް ހަދަން ފުވައްމުލަކު ހޮސްޕިޓަލް އޮތީ ތައްޔާރަށް- ސައީދު\nފުވައްމުލަކުގައި ހިނގި އެކްސިޑެންޓުގައި އަނިޔާވި ނާޒިމްގެ ހާލު އަދިވެސް ސީރިއަސް\nމިއަހަރުގެ ޅެންވެރިންގެ ދުވަސް ފުވައްމުލަކުގައި ކުލަގަދަކޮށް ފާހަގަ ކޮށްފި


Shweta Tiwari ge Dharifulhu Palak ge Ufandhuvahuge Makeup Ah 1.8...\nޝްވެތާ ތިވާރީގެ ދަރިފުޅު ޕަލަކްގެ 16 ވަނަ އުފަންދުވަހުގެ މޭކަޕަށް 1.8 ލައްކަ ރުޕީސް\nއައިޝެޑޯ އެއްގެ އަގުވެސް 7000އިން މަތީގަ\nކ. މާލެ | 14 މެއި 2020 | ބުރާސްފަތި 00:04 | 1,493\nޝްވެތާ ތިވާރީ ދަރިފުޅު ޕަލަކް އާއިއެކު - އާކައިވް\nޓީވި ތަރި ޝްވެތާ ތިވާރީގެ ދަރިފުޅު ޕަލަކް އޭނާގެ 16 ވަނަ އުފަންދުވަހުގެ މޭކަޕަށް 1.8 ލައްކަ ރުޕީސް ޙަރަދުކުރި ކަމަށް ބުނެފި އެވެ.\nމި އިންޓަވިއުގައި ސަމާސާ ރާގަކަށް ޝްވެތާ ބުނީ އޭރު އޭނާ ހުރީ ދަރިފުޅު ރެޔަންޝް އަށް ބަލިވެ ކަމަށާއި އަދި ވަރަށް ބޮޑަށް އަންހެން ދަރިއަކު ބޭނުންވެފައިކަމަށެވެ. ނަމަވެސް ދަރިފުޅުގެ މޭކަޕް ބިލް ފެނިފައި ހިޔާލުބަދަލުވިކަމަށެވެ.\nޕަލަކް އަށް 16 އަހަރު ފުރުނު އިރު އަހަރެން ހުރީ ރެޔަންޝްއަށް ބަލިވެ. އޭރު އަބަދު އަހަރެން ބުނަމުންދިޔައީ އަންހެން ކުއްޖެއް ބޭނުންވާ ކަމަށް . 16 ވަނަ އުފަންދުވަހު ޕަލަކް 1.8 ލައްކަ ރުޕީސްގެ މޭކަޕް ސާމާނު ގަތް. އެއީ ވަރަށް އަގުބޮޑު އެއްޗެހި.އައިޝެޑޯ އެއްގެ އަގުވެސް 7000-8000 އާ ދެމެދު އުޅެނީ. ބޭރަށް ނިކުމެ އާއިލާ މީހުނަށް ގޮވާ އަހަރެން ބުނިން ބޭނުންވަނީ ފިރިހެން ކުއްޖެކޭ، މިހާ ވަރަށް އަހަރެންނަށް ޙަރަދު ނުކުރެވޭނެއޭ. އިތުރު އަންހެން ކުއްޖެއް ބޭނުމެއް ނޫނޭ.\n~ ޝްވެތާ ތިވާރީ\nޝްވެތާ ފުރަތަމަ ފެނިގެންދިޔައީ "ކަސައުޓީ ޒިންދަގީ ކީ" ގައި ޕްރޭނާ ގެ ރޯލުންނެވެ. މި ޑްރާމާ އެއަރ ކޮށްފައިވަނީ 2001ން 2008 އަށެވެ. ޓީވީ ޝޯވ ޕަރްވަރިޝް، ކުޗް ކާތީ ކުޗް މީތީ ، ޖާނޭ ކްޔާ ބާތް ހުއީ އަދި ބެގުސަރައި އިން ޝްވެތާ ފެނިގެން ގޮސްފައި ވެއެވެ. ޝްވެތާ ވަނީ 2011 ވަނަ އަހަރު ބޭއްވި ބިގް ބޮސްގެ ސީޒަން4ކާމިޔާބުކޮށްފަ އެވެ.


Umurun Dhuvasvee Meehehgge Ufan Dhuvahu Fuluhun Dhinee Surprise Eh - Vaguthu\nސޮފްވާން ބްރޯޑްކޮމް އިން އިސްތިއުފާދެއްވައިފި - 8 މިނެޓް ކުރިން\nއުމުރުން ދުވަސްވީ މީހެއްގެ އުފަން ދުވަހު ފުލުހުން ދިނީ ސަޕްރައިޒެއް\n5 މަސް ކުރިން ( ޖެނުއަރީ 11, 2019 )\nޖެނުއަރީ މަހުގެ ފަސް ވަނަ ދުވަހު އުމުރުން 70 އަހަރުގެ ޖޫލިއަން ޕެރެރާގެ އަތުން ގިނަ އަދަދެއްގެ ފައިސާ އާއި ރަން ގެއްލުނީ ދަބަހެއްގެ ތެރެއަށް ލައިގެން އުޅެނިކޮށް އޭނާ އެރި އޮޓޯއެއްގެ ތެރޭގައި ބަހައްޓާފައި ދިއުމުންނެވެ.\nއެ ތަކެތި ގެއްލުމުން އެކަމާއި ވަރަށް ބޮޑަށް ދެރަވެފައި ހުރި ޖޫލިއަންއަށް ސަޕްރައިޒެއް ދީފައި ވަނީ އިންޑިއާގެ މުމްބާއީ ފުލުހުންނެވެ.\nޖޫލިއަންގެ އަތުން މި ތަކެތި ގެއްލުނީ ކައިވެނީގެ ހަފްލާއަކަށް ދިއުމަށް ދަރިފުޅުގެ ފިރިމީހާގެ ގެއަށް ދިއުމަށްޓަކައި އެރި އޮޓޯއެއްގެ ތެރޭގައި ބަހައްޓާފައި ދިއުމުންނެވެ. ޗާރކޮޕްގައި އޮތް ކައިވެނީގެ ހަފްލާއަށް ގޮސް ހުއްޓާ އެ ތަކެތި އޮޓޯގައި ބެހެއްޓިފައިވާކަން ހަނދާންވުމުން، ވަގުތުން އެކަން ފުލުހުންނަށް އެންގިއެވެ.\nއަދި ފުލުހުން ވަނީ އެތަކެތި ހޯދުމުގެ މަސައްކަތް ފަށާފައެެވެ. އެގޮތުން ޖޫލިއަން އެރި އޮޓޯ ޓްރެކް ކުރުމަށް ފުލުހުން ސީސީޓީވީ ފޫޓޭޖްވެސް ބެލިއެވެ. އަދި އެންމެ ފަހުން އެ އޮޓޯ ޑްރައިވަރުވެސް ހޯދިއެވެ. އަދި އޭނާ މިހާރު ވަނީ ޖަލަށްވެސް ލާފައެވެ.\nފުލުހުން ބުނީ، އެ މީހާ ހޯދުމަށްފަހު އެެގެއަށް ގޮސް ބެލިބެލުމުން އެ އަންހެން މީހާގެ ދަބަސް ފެނުނެވެ. ނަމަވެސް އޭގައި ހުރި ރަނާއި ފައިސާ އެއް ނެތެވެ. އެ ފިރިހެން މީހާ ބުނިގޮތުގައި، އެއީ ކޮން ދަބަހެއްކަން ނޭގެއެވެ. ނަމަވެސް އޭނާ އެ ހެދީ ދޮގުކަން ފުލުހުންނަށް އެނގިގެން ފުލުހުން އެ ގެ ބެލިބެލުމުން އެނގުނުގޮތުގައި، އެ ރަންތައް ހުރީ ފޮއްޓަކަށް އަޅާފައެވެ.\nޖޫލިއަންގެ އަތުން ގެއްލުނު ހުރިހާ އެއްޗެއް ފުލުހުންނަށް ހޯދުނެވެ. އަދި ޖޫލިއަންގެ ގެއަށް ގޮސް އެ ތަކެތި ހަވާލުކުރި ދުވަހަކީ ޖޫލިއަންގެ އުފަން ދުވަހެވެ.\nއޭނާ އެކަމާއި ވަރަށް ބޮޑަށް ހިތްހަމަޖެހިފައިވާކަމަށް ވެއެވެ.\nޙަޔާތުގެ ބައިވެރިއެއް ހޯދުމަށް މެދުވެރިއަކަށް ވީ "ވަގުތު"\nއުމުރުން 77 އަހަރުގެ އިޓަލީގެ ރައްޔިތަކު ޤައުމަށް ނުދެވި ރާއްޖޭގައި ތާށިވެފައި\nއަބޫބަކުރު އާދަމް - ޅެންވެރިކަމުގެ ގުލްޒާރުގައި ފޮޅިފައިވާ "ކުޑޭ"\nކުޑަކުއްޖަކު ވިހައިފި، ދަރިފުޅުގެ ބައްޕައަށް 15 އަހަރު\nމާފުށި ޖަލުގައި ގައިދީންނަށް ބޮޑެތި އަނިޔާތަކެއް ކޮށްފި\nތިން ރައީސުން އަޅުގަނޑު ބުނި ގޮތް ހެދި، ޔާމީނެއް ނުހެދި – އަބްދުﷲ ސައީދު\nޖަލުގައި ބައެއް ގައިދީންގެ ބޯ ބާލައިފި\nއިސްލާމިކް ޔުނިވަސިޓީގެ ނަމުގައި ތަނެއް ބެހެއްޓުން މުހިންމެއް ނޫން - އިންތި\nހިޔާ މަޝްރޫއުގެ ފްލެޓްތަކުގެ އަގު 40 އިންސައްތަ ބޮޑުކޮށްފި\nރާއްޖޭގައި ބޭނުން ދީނަކަށް އުޅުމުގެ މިނިވަންކަން ދިނުމަށް އެމެރިކާއިން ބާރުއަޅައިފި


ނ.ޅޮހީގެ ހަނގުރާމަ ފަސްގަނޑަކީ ބޮޑު ލޭ އޮހޮރުވުމެއް ހިނގާފައިވާ ސަރަހައްދެއްބާ؟ – heyobas\nފުރަތަމަ ސަފްހާ ނ.ޅޮހީގެ ހަނގުރާމަ ފަސްގަނޑަކީ ބޮޑު ލޭ އޮހޮރުވުމެއް ހިނގާފައިވާ ސަރަހައްދެއްބާ؟\nނ.ޅޮހީގެ ހަނގުރާމަ ފަސްގަނޑަކީ ބޮޑު ލޭ އޮހޮރުވުމެއް ހިނގާފައިވާ ސަރަހައްދެއްބާ؟\nޅޮހީގެ ހަނގުރާމަ ފަސްގަނޑަކީ ރަށުގެ ދެކުނުފަރާތުގައި އުސްކޮށް އޮންނަ ސަރަހައްދެކެވެ. ދިވެހ ތާރީޚްގައި މި ސަރަހައްދާއި ގުޅޭ މާ ގިނަ މައުލޫމާތެއް ފެންނަން ނެތްނަމަވެސް މި ސަރަހައްދު ބަލާލާއިރު ސަރަހައްދުގައި ދިވެހިންގެ ތާރީޚްގައި އާދަޔާ ހިލާފް ކަންތައްތަކެއް ހިނގާފައިވާކަމަށް ލަފާކުރެވެއެވެ. ރާއްޖޭގެ ތާރީޚްގައި މި ސަރަހައްދުގެ ވާހަކަ ރަސްމީ ސިފައެއްގައި މާ ބޮޑަށް ލިޔެވިފައިނުވަނީ އެކަށިގެންވާ ދިރާސާއެއް ކުރެވި ހޯދުންތަކެއް ހޯދިފައިނުވުންކަމަށް ވުން އެކަށީގެންވެއެވެ. ރާއްޖޭގެ ތާރީޚު ދިރާސަކުރަން ރާއްޖޭގެ އެކި ކަންކޮޅުތަކަށް ދަތުރުކުރެއްވި ލުތުފީ ވެސް މި ސަރަހައްދު ބަލައިލުން ފިޔަވާ އިތުރު ކަމެއްކޮށްފައި ނުވާވާކަން ފާހަގަކުރެވެއެވެ.\nބައެއް މީހުން ބުނާގޮތުން ހަނގުރާމަ ފަސްގަނޑަކީ ވަރުގަދަ ލޭއޮހޮރުވުމެއް ޒަމާނެއްގައި ހިނގާފައިވާ ސަރަހައްދެކެވެ. ތާރީޚުން ފަށައިގެން ހަނގުރާމަ ފަސްގަނޑުގެ ނަމުން ނަންދެވިފައިވާއިރު ކާބަފައިންގެ ގިނަބަޔަކު އަންނަނީ އެއީ ހަނގުރާމައެއް ހިނގާފައިވާ ތަނެއްކަން ގަބޫލުކުރަމުންނެވެ. ސަބަބެއް ނެތިއެއް ނޫނެވެ. އެބޭފުޅުން އެކަމުގެ ހެއްކެއްގެ ގޮތުގައި ދަށްކަމުން އަންނަނީ ވަކި ތަރުތީބެއްނެތި އެ ސަރަހައްދުގެ ފަސްގަނޑުގެ އަޑީގައިވާ ގަބުރުތަކެވެ. މީހުންގެ ކަށިތަކެވެ. ކަށިތަކަށް ބަލާއިރު މީހުން ވަޅުލާގޮތަށް ވަޅުލާފައިވާ ތަނެއް ނޫންކަންއެނގެއެވެ. އަދި ހަމަ އެހެންމެ އެ ސަރަހައްދުގެ ފަސްގަނޑުގެ ކުލަޔަކީވެސް މުށި ރަތް ކުލަޔަކެވެ. އާންމުކޮށް ފަސްގަނޑުތައް ހުންނަ ކުލަޔާ ތަފާތުކަން ފާހަގަކުރެވެއެވެ. ދެން ބައެއް ބޭފުޅުން އެއީ ފެތުރުނު ބަލިމަޑުކަމެއްގައި މީހުން އުޅޭ ސަރަހައްދާއި ދުރުގައި ވަޅުލާފައިވާ މީހުންތަކެއް ކަމަށްވެސް ބުނެއެވެ. މިގޮތަށް ބުނާއިރު ސުވާލަކީ އެފަދަ އެމެޖެންސީ ވަގުތެއްގައި މީހުން އެގޮތަށް ވަޅުލާފަ ރަށްދިގަށް 1000 ފޫޓުވަރުގެ ސަރަހައްދެއްގައި އުސްކޮށް ފަސްފުނި ޖަހާފާނެބާއެވެ. ލޭ އޮހެރުވުމެއް ނުވަތަ ހަނގުރާމައެއް ކަމަށް ބުނާ ފަރާތްތަކުން ބުނާގޮތުން ފަސްގަނޑު އުސްކުރެވިފައިވަނީ ދިފާއީ އައްޑަނައެއްގެ ގޮތުގައެވެ. އަޅުގަނޑަށް ފަސްގަނޑު ބަލާލުމުން އެއީ ހަމަ ބޭރުގައި ލީބިޔާފަދަ ގައުމުތަކުގައި ހަނގުރާމަތަކުގައި ދިގުކޮށް ޖަހާފައިވާ ފަސްގަނޑުތަކާއި އެއްގޮތްކަން ފާހަގަކުރެވެއެވެ. ފަސްގަނޑު އޮތީ ރަށުގެ ގޮނޑުދަށުގައި ރަށްދިގަށް ކަމަށްވެފައި ފަސްގަޑަށް އަރާފައި ބަލާލުމުން ރަށު ތެރެއަށް އަޑިވަމުން ގޮސްފައިވާކަން ފާހަގަކުރެވެއެވެ.\nހަނގުރާމަ ފަސްގަނޑު އުފެދުން ގޮތްކަމަށް ކާބަފައިންގެ ތެރޭން ގިނަ ބަޔަކު ބުނަމުން އަންނަ އަނެއްގޮތަކީ އަޅުގަނޑު ދެންމެ ބަޔާންކުރިގޮތާ މާ ބޮޑު ތަފާތެއް ނެތްގޮތެކެވެ. މިގޮތުން އަޅުގަނޑު މި ބަޔާންކުރަނީ ޅޮހި ސްކޫލްގެ ދިވެހި ޓީޗަރ ރަމްޒީނާ މުޙައްމަދު ހަނގުރާމަ ފަސްގަނޑާއި ބެހޭގޮތުން ލިޔުއްވާފައިވާ ލިޔުއްވުމުގެ ބައެކެވެ. ރަމްޒީނާ މުޙައްމަދު ލިޔުއްވާފައިވާގޮތުން “ ފާހަގަކޮށްލަންޖެހޭ އެންމެ މުހިންމުކަމަކީ އެ ފަސްގަނޑާއިބެހޭ ގޮތުން މިރަށުގެ ކާބަފައިން ދައްކަމުން އައި ވާހަކަތަކެކެވެ. އެވާހަކަތަކަކީ އަޑުއަހާމީހުންގެ ޝައުޤުވެރިކަން އިތުރުވާފަދަ ވާހަކަތަކެކެވެ. ހިތަށް ސިފަވެގެން ދަނީ ވިއެޓްނާމް ހަނގުރާމައިގާ އެރަށުގެ މީހުން ސިފައިންނަށް ޖެއްސި ޙާލެވެ. އިހުޒަމާނުގައި ރާއްޖެއަށް ވައްކަންކުރަން ފޭރޭމީހުން އަހިސްއުޅުނެވެ. އެގޮތުން މިރަށަށް އަހިސްއުޅުނު މިފަދަ މީހުންގެ ކިބައިން ސަލާމަތްވުމަށް، ޖަހާއުޅުނު ދަންތުރައަކީ ގެތަކެއްގޮތަށް ފުރާޅުތަކެއް ހަދައި ރުއްރުކަށް ވާ އެއްސުމެވެ. އަދި ފޭރޭ މީހުން އަހިސް ވައްކަންކުރަން ފުރާޅުދޮށަށް ވަނުމުން ވާތަށް ކަނޑައި އެމީހުންގެ ބޯމައްޗަށް ފުރާޅުތައް ވައްޓާލުމަށްފަހު އެންމެންވެގެން ފުރާޅުމައްޗަށް ވެލިއަޅައި ތަން ފޮރުވާލަނީއެވެ. ތަކުރާރުކޮށް އެކި ދުވަސްމަތިން މިބީދައިން މި ދަންތުރަ ޖަހަމުންގޮސް އެ ފަސްގަނޑު އުސްވީކަމަށް ބުނެއުޅެއެވެ. އަދި “ހަނގުރާމަފަސްގަނޑު” މިނަން ކިޔުނީ މިހާދިސާއާއި ގުޅުވައިގެން ކަމަށް ބުނެ އުޅެއެވެ.“\nހަނގުރާމަ ފަސްގަނޑަކީ ބައެއް ފަރާތްތަކުން ބުނާގޮތުން ގުދުރަތީ ގޮތުން އުފެދިފައިވާ ސަރަހައްދެކެވެ. މިހެން އެ ވިދާޅުވާ ބޭފުޅުންގެ ނަޒަރުގައި އެއީ ރަށްއުފެދުމުން އައި ދުވަސްވަރު ބޮޑެތި ރާޅުނަގައި ފަސްގަނޑު އުސްވެފައިވާ ސަރަހައްދެކެވެ. އެހެންނަމަވެސް މިހެން މިކަން ނުވާނެކަމަށް ވިދާޅުވާ ބޭފުޅުން އުފައްދާ ސުވާލާއި މެދު ވިސްނާމަލާތޯއެވެ. ރަށުގެ އެންމެ ބޮޑެތި ރާޅު ނަގާ ދިމަ ނުވަތަ ސަރަހައްދުގެ ފަސްގަނޑު ތިރިކޮށް އޮވެފައި އެ ސަރަހައްދު އުސްވާންވީ ކީއްވެތޯއެވެ؟ އަދި އެސަރަހައްދުގެ ފަސްގަނޑުގެ ތެރޭގައި ގިނައަދަދަކަށް ގަބުރު ހުންނަނީ ކީއްވެތޯއެވެ.؟ ފަސްގަނޑުގެ އެކި ހިސާބުތަކުން ފެންނަމުންދާ މީހުން ކަށިތައް އެއީ ހަމަ ފަސްގަނޑާއެކު އަރާފައިވާ ކަށިތޯއެވެ. މި ސުވާލަތުކާއި މެދު ވިސްނާލާއިރު ރަށުގެ އެންމެ ބޮޑެތި ރާޅުނަގާ ސަރަހައްދުގެ ފަސްގަނޑު ތިރިކޮށް އޮއްވަ އެ ސަރަހައްދުގެ ފަސްގަނޑު ރަށްއުފެދުމުގައި ބޮޑެތި ރާޅު ނަގައިގެން އުސްވެދާނެކަމަށް ގަބޫލުކުރެވޭކަށް ނެތެވެ. އަދި ރާޅާއި އެކު އެހާ ގިނައަދަދަކަށް ގަބުރު ލައްގާ ގަބުރު ވަޅުޖެހޭނެކަމަށް ގަބޫލެއްނުކުރެވެއެވެ. ސަބަބަކީ އެޒަމާނަކީ މިހާރަށްވުރެ ބޮޑަށް އެގޮތަށް ލައްގާ ގަބުރުފަދަ ތަކެތި ވަޅުލާ ނައްތާލުމަށް ސަމާލުކަން ދެމުންއައި ޒަމާނެކެވެ. އެގޮތަށް އައިސް މޫދުކައިރި ރާޅާތަޅާ ފަސްގަނޑުގެ ތެރެއަށް ގޮސް ވަޅުޖެހެންދެން އޮންނާނެ ކަމަށް ގަބޫލުނުކުރެވެއެވެ. އަދި އެގޮތަށް ލައްގާ ގަބުރެއް އެތައް ދުވަހަކު ރާޅާ ތަޅާ ވަޅުޖެހޭއިރު ގުނަވަންތައް ވަކިނުވެ ހުންނާނެ ބާއެވެ؟\nދެން މިހާ ހިސާބުން ގުދުރަތީ ގޮތުން އުސްވެފައިވާކަމަށް ވިދާޅުވާ ބޭފުޅުން ސުވާލު އުފައްދަވައިފާނެވެ. ދެން ހަނގުރާމައެއް ހިނގީމައި ވަކި ކީއްވެތޯއޭ ވަޅުލާ ނައްތާނުލަނީ؟ މި ސުވާލަށްވެސް ޖަވާބެއް އެބައޮތެވެ. އާދެ އެފަދަ ބޮޑު ލޭ އޮހޮރުވުމެއް ހިނގާ ނިމޭއިރު އެ މުޖުތަމަޢުއެއް އޮންނާނީ ނުހަނު ބަލިކަށިވެފައެވެ. އަދި ވަކިން ކުޑަ އާބާދީއެއްގައި ލޭ އޮހުރުވުން ނިމޭއިރު ތިބޭނީ ވަރަށް މަދު މީސްކޮޅެކެވެ. އަދި ނަފްސާނީގޮތުންނާއި ޖިސްމާނީގޮތުން ގިނަބަޔަކު ބަލިކަށިވެފައިވާއިރު ރަސްމީގޮތެއްގައި ގަބުރުތައް ވަޅުލާ ނައްތާލެވޭކަށް ނޯންނާނެއެވެ. އެހެންކަމުން ލަފާކުރެވޭގޮތުގައި ކަންތައްކުރެވިފައިވާ ގޮތަކީ ހަނގުރާމައިގެ ދިފާއީ ފަސްގަޑުގައި ރަށުގައި ސަލާމަތުން ތިބި މަދުބަޔަކު ގޮސް މަރުވެފައިވާ މީހުންތައް ވަނީ ވަޅު ޖައްސާލާފައެވެ. އަދި ފަސްގަނޑުގެ ކުލަ ބަދަލުވެފައިވަނީ މަރުވެފައިވާ މީހުންގެ ގައިން އޮހެރިފައިވާ ލޭންކަމަށްވުމަކީ އެކަށީގެންވާކަމެކެވެ.\nދިވެހިންގެ ތާރީޚްގައި މިކަން މާ ރަނގަޅަށް ލިޔެވިފައިނުވާއިރު ޔަގީނުންވެސް މި ސަރަހައްދަކީ ވަރަށް ދިގު ތާރީޚެއް ވާ ސަރަހައްދެކެވެ. ސަރަހައްދުގެ ފަސްގަނޑުގެ އެކި ހިސާބުގައި ވާ ގަބުރުތަށް ނުވަތަ މީހުން ކަށިތައް ވަނީ ފީވެ ވެއްޔައްވާން ގާތްވެފައެވެ. އެ ސަރަހައްދު ގިރަމުން ފަސްގަނޑު އަންނަނީ ފައިބަމުންނެވެ. މިގޮތަށް ފަސްތައް ފައިބާއިރު ފެންނަ މީހުންގެ ކަށިވެސް ކިރިޔާ އަތް ޖެހިލިޔަސް ފުނޑުވެގެން ދެއެވެ. އެހެންކަމުން މި ފަދަ ގިނަ ޒަމާންތަކެއް ވެފައިވާ އާދަޔާ ހިލާފް މި ސަރަހައްދު ކަމާއި ބެހޭ އެންމެހާ މުއައްސަސާތަކުން ބަލާ ދިރާސާކޮށް ހިމާޔަތްކުރުމަކީ ތާރީޚައްޓަކައި މުހިންމުކަމެކެވެ. ޒާމާނީ ޓެކްނޮލޮޖީގެ އެހީގައި ފެންނަމުންދާ މީހުން ކަށިތަކުގެ އުމުރު ބަލާ އިތުރު މައުލޫމާތު ހޯދޭނެކަމީ ޔަގީންކަމެކެވެ. މިކަމަކީ ހަމަ ޚިޔާލީ ވާހަކައެއްގެ ގޮތުގައި ފާހަގަކޮށްލައިގެން ފުއްދާލެވޭނެ ކަމެއް ނޫންކަން ސަރަހައްދު އޮންނަގޮތާއި ފެންނަމުންދާ މަންޒަރުތައް ހެކިދެއެވެ.\nނޯޓް: މި ލިޔުމުގައި އަޅުގަނޑު ބަލާލާފައިވާނީ ރަށުގެ އެކި އުމުރުގެ މީހުންގެ ފަރާތުން ލިބިފައިވާ މައުލޫމާތާއި އަދި ހަމަ އެހެންމެ ރަށުން ބޭރުން އައިސް އެ ސަރަހައްދު ބަލާފައިވާ ފަރާތްތަކުގެ ހިޔާލާއި ވާހަކަތަކުގެ މައްޗަށެވެ.


Ibu HA. ah kurevvi dhathuru ninmaalaifi\nއިބޫގެ ހއ. ދަތުރު ނިންމާލައިފި\nމީގެ ކުރިން އިބޫ ހއ. އަށް ވަޑައިގެންނެވުމަށް ބޯޓަށް އަރަނީ--\nއިދިކޮޅު ކޯލިޝަންގެ ކެނޑިޑޭޓް އިބްރާހިމް މުހައްމަދު ސޯލިހް، އިބޫ ހއ. އަށް ކުރެއްވި ދަތުރު ނިންމާލުމަށްފަހު މިރޭ މާލެ ވަޑައިގެންފި އެވެ.\nތިން ދުވަހުގެ މުއްދަތަށް ހއ. ގެ ރަށްތަކަށް ކުރެއްވި ދަތުރުގައި އިބޫ ވަނީ އެއަތޮޅު 14 ރަށަކަށް ވަޑައިގެންފަ އެވެ.\nމިދިޔަ ބުދަ ދުވަހު ފެށި ދަތުރުގައި އެންމެ ފުރަތަމަ ވަޑައިގެންނެވީ، އެއަތޮޅު މޮޅަދޫއަށެވެ. މޮޅަދޫއަށްފަހު އެދުވަހު އިތުރު ހަތަރު ރަށަކަށް ވަޑައިގެންނެވި އެވެ. ތުރާކުނާއި އުލިގަމާއި އިހަވަންދޫ އަދި ހޯރަފުއްޓަށް ވަޑައިގެންްނެވި އެވެ. އެހުރިހާ ރަށަކަށް ވަޑައިގެން އެރަށު ރައްޔިތުންނާއި ބައްދަލު ކުރައްވައި އިބޫ ވަނީ ގިނަ ވައުދުތަކެއްވެފަ އެވެ. އަދި ހޯރަފުށީގައި ބޭއްވި ޖަލްސާގައި އިބޫ ވަނީ އިދިކޮޅު ސަރުކާރުގެ ސަލާމަތީ ކަންކަމާބެހޭ ސިޔާސަތުވެސް ހާމަ ކުރައްވާފަ އެވެ.\nދަތުރުގައި އިއްޔެވެސް ފަސް ރަށަކަށް ވަޑައިގެންފައި ވެއެވެ. އެގޮތުން ވަޑައިގެންނެވީ ތަކަންދޫއަށާއި މާރަންދޫއަށާއި އުތީމަށާއި ކެލާ އަދި ދިއްދޫއަށެވެ. ދިއްދޫގައި ވަނީ އިދިކޮޅުގެ ބޮޑު ޖަލްސާއެއްވެސް ބާއްވާފަ އެވެ. އެ ޖަލްސާގައި އިބޫ ވަނީ ތައުލީމީ ސިޔާސަތުތައް ހާމަ ކުރައްވާފަ އެވެ.\nދަތުރުގެ އެންމެ ފަހު ދުވަހު ހަތަރު ރަށަކަށް އިބޫ ވަޑައިގެންފައި ގެންފައިވާއިރު، އެ ހަތަރު ރަށުންވެސް އިބޫ އަށް ވަނީ ހޫނު މަރުހަބާއެއް ދަންނަވާފަ އެވެ. އިބޫ މިއަދު ވަޑައިގެންނެވީ ވަށަފަރަށާއި ބާރަށާއި ފިއްލަދޫ އަދި މުރައިދޫއަށެވެ. ދަތުރު ނިންމާލެއްވުމަށްފަހު މާލެ ވަޑައިގެންނެވީ މިރޭގެ ވަގުތެއްގައި އެވެ.


އިސްލާމިކް އާރޓް ކޮމްޕެޓިޝަންގެ އެއްވަނަ މުޙައްމަދު އަކްމަލް އާދަމަށް އިސްލާމިކް އާރޓް ކޮމްޕެޓިޝަންގެ އެއްވަނަ މުޙައްމަދު އަކްމަލް އާދަމަށް\nއިސްލާމިކް އާރޓް ކޮމްޕެޓިޝަންގެ އެއްވަނަ މުޙައްމަދު އަކްމަލް އާދަމަށް\nމުޙައްމަދު އަކްމަލް ޢަދާމް ކުރަހާފައިވާ ކުރެހުން. ފޮޓޯ އިސްލާމިކް މިނިސްޓްރީ\nރާއްޖެ އިސްލާމްވި ދުވަހާއި ގުޅިގެން އިސްލާމީ ހަމަތަކަށް ފެތޭގޮތަށް ކުރިއަށްގެންދިޔަ ކުރެހުމުގެ މުބާރާތުން އެއްވަނަ މުޙައްމަދު އަކުމަލް އާދަމް ހޯދައިފިއެވެ.\nއުމުރުން 10 އަހަރުގެ އަކުމަލް މުބާރާތުގެ އެއްވަނަ ހޯދާފައިވަނީ، ގެފުޅަކީ ކޮންތަނެއްކަމާއި، ގެފުޅަށް ޒިޔާރަތް ކުރުމުގެ ބޭނުން އެނގޭގޮތަށް ކުރެހުން ހުށައަޅައިގެންނެވެ. އަކްމަލްއަށް ވަނީ 1500 ރުފިޔާގެ ފައިސާގެ އިނާމެއް ދީފައެވެ.\nމުބާރާތުގެ ދެވަނަ ލިބިފައިވަނީ އުމުރުން 13 އަހަރުގެ މަރިޔަމް މަލަކާ މަމްދޫހަށެވެ. ގެފުޅުގެ ބައިން ދެވަނަ ހާސިލްކޮށްގެން މަލަކާއަށް ވަނީ 1000 ރުފިޔާގެ ފައިސާގެ އިނާމެއް ދީފައެވެ.\nމަރިޔަމް މަލަކާ މަމްދޫހު ކުރަހާފައިވާ ކުރެހުން -ފޮޓޯ: އިސްލާމިކް މިނިސްޓްރީ\nމުބާރާތުގެ ތިންވަނަ ހާސިލްކޮށްގެން އުމުރުން 12 އަހަރުގެ އިބްރާޙިމް ޝާދިން އަލީ ވަނީ 700 ރުފިޔާ އިނާމު ހާސިލްކޮށްފައެވެ. ޝާދިންވެސް ވަނަ ހާސިލްކޮށްފައިވަނީ ގެފުޅު ގެ ބަޔަށް ކުރެހުން ހުށައަޅައިގެނެވެ.\nއިބްރާޙިމް ޝާދިން އަލީ ކުރަހާފައިވާ ކުރެހުން. ފޮޓޯ:އިސްލާމިކް މިނިސްޓްރީ\nކުރެހުމުގެ މި މުބާރާތުގައި ހަތަރުވަނަ ހާސިލްކުރީ އުމުރުން6އަހަރުގެ ފާޠިމަތު ނީރާ އަޙްމަދުއެވެ. ނީރާއަށް އިނާމެއްގެ ގޮތުގައި ލިބިފައިވަނީ 500 ރުފިޔާގެ ފައިސާގެ އިނާމެކެވެ. ނިރާ ކުރަހާފައި ވަނީ ނަމާދާ ގުޅޭ ކުރެހުމެކެވެ.\nފާޠިމަތު ނީރާ އަޙްމަދު ކުރަހާފައިވާ ކުރެހުން. ފޮޓޯ:އިސްލާމިކް މިނިސްޓްރީ\nމީގެ އިތުރުން ގެފުޅުގެން ކުރެހުމެއް ކުރަހަިއގެން މުބާރާތުގެ5ވަނަ ހާސިލް ކުރީ އުމުރުން 12 އަހަރުގެ ރާއިއާ ރަޝީދެވެ. ރާއިއާއށް އިނާމެއްގެ ގޮތުގައި 300 ރުފިޔާގެ ފައިސާގެ އިނާމެއް އިސްލާމިކް މިނިސްޓްރީން ވަނީ ދެއްވާފައެވެ.\nރާއިއާ ރަޝީދު ކުރަހާފައިވާ ކުރެހުން. ފޮޓޯ:އިސްލާމިކް މިނިސްޓްރީ\nރާއްޖެ އިސްލާމްވި ދުވަހާ ގުޅިގެން ކުރިއަށް ގެންދިޔަ ކުރެހުމުގެ މިމުބާރާތަކީ ކުޑަކުދިންގެ މެދުގައި އިސްލާމީ އަޚްލާޤު އަށަގަންނުވައި އިސްލާމީ އަޤީދާގެ މަތީގައި އުފެއްދުންތެރި ޖީލެއް ބިނާކުރުމަށްޓަކައި ކުރިއަށްގެންދިޔަ މުބާރާތެކެވެ.\nމި މުބާރާތް ކުރިއަށް ގެންގޮސްފައިވަނީ އުމުރުން5އަހަރާއި 13 އަހަރުގެ ކުދިންނަށް އަމާޒުކޮށްގެންނެވެ.


Nilandhoo dhaaira ah vaadha kurevvumuge visnun dhookollavvaifi | Mihaaru\nނިޒާރު: އޭނާ ގަބޫލުކުރައްވާ ގޮތުގައި އެމްޑީޕީގެ ޕްރައިމަރީން ބަލިވީ ވޯޓުގައި މައްސަލަތަކެއް ހުރުމުން. --ފޮޓޯ/މިހާރު\nނިޒާރު، ނިލަންދޫ ދާއިރާ އަށް ވާދަ ކުރެއްވުމުގެ ވިސްނުން ދޫކޮށްލައްވައިފި\n04 މާޗް 2019 - 12:249comments\nރައްޔިތުންގެ މަޖިލީހުގެ އިންތިޚާބަށް އެމްޑީޕީން ބޭއްވި ޕްރައިމަރީ ނާކާމިޔާބުވެވަޑައިގަތް ހިތަދޫ ދެކުނު ދާއިރާގެ މެމްބަރު އަލީ ނިޒާރު އަމިއްލަ ގޮތުން ނިލަންދޫ ދާއިރާ އަށް ވާދަކުރެއްވުމުގެ ވިސްނުން ދޫކޮށްލައްވައިފި އެވެ.\nނިޒާރު ގަބޫލުކުރައްވާ ގޮތުގައި އެމްޑީޕީގެ ޕްރައިމަރީ އޭނާ އަށް ގެއްލުނީ، ވޯޓު އޮޅުވާލުމުންނެވެ. އެ މައްސަލަ ބަލައިދޭން ނިޒާރު ހުށަހެޅުއްވި އެވެ. އެކަމަކު އެމްޑީޕީގެ ނިންމުމަކަށްވީ އެ މައްސަލަ އިތުރަށް ކުރިއަށް ނުގެންދިއުމެވެ.\nނިޒާރާ ވާދަ ކުރައްވައި ޓިކެޓް ކަށަވަރު ކުރެއްވީ އިބްރާހިމް ނާޒިލް އެވެ.\nއެހެންވެ، ނިޒާރު ވިސްނުން ގެންގުޅުއްވީ އެމްޑީޕީގެ އެއްވެސް ކެންޑިޑޭޓަކު ވާދަނުކުރި، ނިލަންދޫ ދާއިރާ އަށް ކުރިމަތިލައްވާށެވެ.\n"ދާއިރާގެ ރައްޔިތުންތަކެއްގެ އެދުމުގެ މަތިން އެ ވިސްނުމުގައި އަޅުގަނޑު މަޝްވަރާ ވެސް ކުރިން. އެކަމަކު، ރިޔާސީ އިންތިޚާބުގައި އެ ދާއިރާގެ ވޯޓުގެ ނަތީޖާ ބުރަވެފައި އޮތް ގޮތާއި ލިބުނު މަޝްވަރާ އަށް ބަލައި މިހާރު އަޅުގަނޑުގެ ވާދަ ނުކުރަން ނިންމައިފިން،" ނިޒާރު ވިދާޅުވި އެވެ.\n"އަޅުގަނޑުގެ ވިސްނުމަކީ އެމްޑީޕީގެ ކެންޑިޑޭޓަކު ވާދަކުރާ އެއްވެސް ދާއިރާ އަކަށް ކުރިމަތި ނުލުން. އިންތިޚާބު އެމްޑީޕީ އަށް ކާމިޔާބުކޮށްދޭން، ކެމްޕޭންގައި ވެސް އުޅޭނަން."\nރިޔާސީ އިންތިޚާބުގައި ކުރީގެ ރައީސް އަބްދުﷲ ޔާމީނަށް މެޖޯރިޓީ ލިބުނު ދެ އަތޮޅުގެ ތެރޭގައި ނިލަންދޫ ދާއިރާ ހިމެނެ އެވެ. މަޖިލީހުގެ 87 ދާއިރާ އަށް ވާދަކުރަން ނިންމައި، ކެންޑިޑޭޓަކު ނުނެރޭ ހަމައެކަނި ދާއިރާ އަކީ ނިލަންދޫ ދާއިރާ އެވެ.\nޕީޕީއެމުން އެ ދާއިރާ އަށް ވާދަކުރައްވަނީ މިހާރުގެ މެމްބަރު އަބްދުﷲ ޚަލީލާއި އޭނާގެ ބޮޑުބޭބެ، އަބްދުލްމުހްސިން ހަމީދު (ޖޭފޯ) އެވެ. އަދާލަތު ޕާޓީން ވާދަކުރައްވަނީ މުއްސަބު މުހައްމަދެވެ. އެންމެ ފަހުން ބޭއްވި މަޖިލީސް އިންތިޚާބުގައި ވެސް ވާދަވެރިކަން ބޮޑުވި އެ ދާއިރާގެ ގޮނޑި ޚަލީލް ކާމިޔާބު ކުރެއްވީ ޖޭފޯގެ މައްޗަށް އެންމެ ވޯޓަކުން ކުރި ހޯއްދަވައިގެންނެވެ.\nއެމްޑީޕީގެ ޕްރައިމަރީން ބަލިވި ކެންޑިޑޭޓުން އަމިއްލަ ގޮތުން ވާދަކުރަން ޕާޓީން ބޭނުން ނުވި ނަމަވަސް ބައެއް މީހުން އަމިއްލަ ގޮތުން އިންތިޚާބުގައި ވާދަކުރެ އެވެ. އޭގެތެރޭގައި ހިމެނިވަޑައިގަންނަވާ މުހައްމަދު އަބްދުލްކަރީމް (ރުކުމާ) ވަނީ ހެންވޭރު ދެކުނު ދާއިރާ އަށް ކުރިމަތިލައްވަން އިލެކްޝަންސް ކޮމިޝަނަށް ފޯމު ހުށަހަޅުއްވައިފަ އެވެ.\nއިންތިޚާބުގައި ވާދަކުރަން ހުށަހެޅުމުގ ފުރުސަތު މިއަދުގެ ނިޔަލަށް ޕްރައިމަރީން ބަލިވި ކެންޑިޑޭޓުންނަށް އިލެކްޝަންސް ކޮމިޝަނުން އޮތީ ދީފަ އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް އިލެކްޝަންސް ކޮމިޝަން ފ. ނިލަންދޫ ކުރީގެ މެމްބަރު އަލީ ނިޒާރު\nއީސީގެ މައްޗަށް ނިޒާރުގެ "ވައްކަމުގެ" ތުހުމަތުތަކެއް\nއީސީއަށް އަކްރަމް އައްޔަންކުރަން ފާސްކޮށްފި\nމާލީ ބަޔާން ހުށަނާޅާއިފި ނަމަ ޖަލު ހުކުމެއްގެ ބިރު!


ދައުރުން ބޭރުގައި މަޖިލީހުގެ ޖަލްސާއެއް ބޭއްވުމަށް އެމްޑީޕީން ހުށަހަޅައިފި ދައުރުން ބޭރުގައި މަޖިލީހުގެ ޖަލްސާއެއް ބޭއްވުމަށް އެމްޑީޕީން ހުށަހަޅައިފި\nދައުރުން ބޭރުގައި މަޖިލީހުގެ ޖަލްސާއެއް ބޭއްވުމަށް އެމްޑީޕީން ހުށަހަޅައިފި\nމަޖިލިސް ޖަލްސާއެއްގައި އަލީ އާޒިމް ވާހަކަދައްކަވަނީ.. ފޮޓޯ: މަޖިލިސް\nރައްޔިތުންގެ މަޖިލީހުގެ ޖަލްސާއެއް ދައުރުން ބޭރުގައި ބޭއްވުމަށް ސަރުކާރު ހިންގާ މައި ޕާޓީ އެމްޑީޕީން ހުށަހަޅައިފިއެވެ.\nއެމްޑީޕީގެ ޕާލިމަންޓްރީ ގްރޫޕްގެ ލީޑަރު އަލީ އާޒިމް ވިދާޅުވީ ޖަލްސާއެއް ބޭއްވުމަށް ހުށަހެޅީ ސަރުކާރުން ހުށަހަޅުއްވާފައިވާ ޓެރަރިޒަމް މަނާކުރާ ޤާނޫނަށް ހުށަހަޅުއްވާފައިވާ އިސްލާޙްތަކާއި ގުޅިގެންކަމަށް. ޖުމްލަ 46 ގަނޑުގެ މައްޗަށް އެކުލެވޭ މި އިސްލާހުތަކަކީ މިހާރުން މިހާރަށްވެސް ގެންނަންޖެހޭ މުހިންމު އިސްލާޙުތައްކަމަށްވުމުން މަޖިލީހުން މިކަން ކުރުމަކީ ކޮންމެހެން ކުރަންޖެހޭކަމެއްކަމަށް ދެކެވަޑައިގަންނަވާ ކަމަށް އާޒިމް ވިދާޅުވިއެވެ. އޭނާ ވިދާޅުވީ ޖަލްސާއެއް މާދަމާ ބާއްވައި މިމައްސަލަ އެޖެންޑާ ކުރެއްވުމުގެ ވިސްނުން މަޖިލިސްރައީސް ގެންގުޅުއްވާކަމަށެވެ.\nރިޟުވާންގެ މަރުގެ މައްސަލާގައި ރިޔާސީ ކޮމިޝަނުން އެކުލަވާލި ރިޕޯޓް ތަންފީޒު ކުރުމުގެ މަސައްކަތް ފުލުހުންނާއި ސިފައިން ކުރަމުންދާއިރު ރައީސުލް ޖުމްހޫރިއްޔާ ވިދާޅުވެފައިވަނީ މި މައްސަލަ ތަޙްޤީޤު ކުރުމަށް ކުރަމުންދާ މަސައްކަތުގައި ޤާނޫނީ ހުރަސްތަކެއް ހުރިކަމަށެވެ. އެގޮތުން ޓެރަރިޒަމާ ބެހޭ ޤާނޫނާއި ޖިނާއީ އިޖުރާޢަތުގެ ޤާނޫނަށް އިސްލާހު ގެނައުމަށް މިހާރު ނިންމަވާފައިވާކަމަށް ރައީސުލް ޖުމްހޫރިއްޔާވަނީ ވިދާޅުވެފައެވެ. މަޖިލީހުގެ ޤަވާއިދު ބުނާގޮތުން ދައުރުން ބޭރުގައި ޖަލްސާއެއް ބާއްވަން ހުށަހެޅުމުން 14 ދުވަސްކުރިން ޖަލްސާ ބާއްވަންޖެހެއެވެ.


ކޯވިޑް-19: ޗައިނާއަށް ވުރެ ގިނަ މީހުން އިޓަލީން މަރުވެއްޖެ ކޯވިޑް-19: ޗައިނާއަށް ވުރެ ގިނަ މީހުން އިޓަލީން މަރުވެއްޖެ\nކޯވިޑް-19: ޗައިނާއަށް ވުރެ ގިނަ މީހުން އިޓަލީން މަރުވެއްޖެ\nކޯވިޑް-19 ޖެހިފައިވާ މީހަކަށް ފަރުވާދެނީ - ފޮޓޯ: ރޮއިޓާރސް\nކޯވިޑް- 19 އެންމެ ފުރަތަމަ ފެނުނު ޤައުމު ޗައިނާއަށްވުރެ މި ބަލީގައި އިޓަލީން މަރުވި މީހުންގެ އަދަދު މައްޗަށް އަރައިފިއެވެ.\nމިހާރު ދުނިޔޭގައި ހަލުވިކަމާއި އެކު ފެތުރެމުންދާ ކޯވިޑް- 19 ގެ ފުރަތަމަ ކޭސް އިޓަލީން ފެނިފައިވަނީ ފެބްރުއަރީ މަހުގެ ފަހުކޮޅުއެވެ. އެއަށްފަހު އެ ޤައުމުގައި މި ބަލި ހަލިވިކަމާއި އެކު ފެތުރިގެންދިޔައީ މި މަހުގެ ތެރޭގައެވެ.\nއިޓަލީން މި ބަލި މިހާތަނަށް 41 ހާހަށްވުރެ ގިނަ މީހުންނަށް ޖެހިފައިވާއިރު މަރުވި މީހުންގެ އަދަދު މިވަނީ 3405 އަރާފައެވެ. މިދިޔަ 24 ގައިރުގެ ތެރޭގައިވެސް އިޓަލީން މި ބަލީގެ 5300 ވުރެ ގިނަ މީހުން ފެނިފައިވެއެވެ. އަދި މިދިޔަ 24 ގަޑިއިރުގެ ތެރޭގައި އެކަނިވެސް 427 މީހުންވަނީ މަރުވެފައެވެ.\nމިދިޔަ ޑިސެމްބަރ މަހުގެ ފަހުކޮޅު ޗައިނާއިން ފެނުނު މި ބަލީގައި އެ ޤައުމުން މިހާތަނަށް މަރުވެފައިވަނީ 3245 މީހުންނެވެ. ޗައިނާގެ ވޫހާން ސިޓީން ފެނުނު މި ބަލި އެ ޤައުމުގައި ހަލިވިކަމާއި އެކު ޖެނުއަރީ މަހުން ފެށިގެން ފެތެރެން ފެށުމަށްފަހު މިހާރު ވަނީ ކޮންޓްރޯލްވެފައެވެ. ޗައިނާއިން މި ބަލި ހަލުވި ކަމާއި އެކު ފެތުރުނު އިރު ދުވާލަކު 14000 މީހުންގެ ގައިން މި ވައިރަސް ފެނުނު ނަމަވެސް މި ދިޔަ 24 ގަޑިއިރުގެ ތެރޭގައި ޗައިނާއި މިބަލީގެ ވައިރަސް ފެނުނު މީހުންގެ އަދަދު ވަނީ 34 ތިރިވެފައެވެ.\nޗައިނާ އިން ކޯވިޑް-19 އަށް ޕޮޒިޓިވް ވި މީހުންގެ އަދަދަކީ 80,928 އެވެ. އޭގެތެރެއިން 70,420 މީހުންވަނީ މި ބަލިން ރަނގަޅުވެފައެވެ.\nކޯވިޑް-19 ހަލުވިކަމާއި އެކު ދުނިޔޭގެ ފެތުރެމުން އަންނައިރު 177 ޤައުމަކުން މި ބަލީގެ މީހުންވަނީ ފެނިފައެވެ. މި ބަލި ޖެހުނު މީހުންގެ އަދަދު މިވަނީ 239,896 އަރާފައެވެ. އަދި މަރުވި މީހުންގެ އަދަދު މިވަނީ 9,953 މައްޗަށް އަރާފައެވެ.\nމި ބަލި ކޮންޓްރޯލްކުރުމަށް ޤައުމުތަކުން އަންނަނީ ހަރުކަށި ފިޔަވަޅުތައް އަޅާ ކަނޑާ ވައިގެ ބޯޑަރުތައް ބަންދުކުރަމުންނެވެ.


ބިޔާދޫ ރިސޯޓުން ޕޮޒިޓިވްވި މީހުންގެ ޢަދަދު 53އަށް\nމި ފިލްމު ޕްރިތީ ކުޅެދިނީ ރިތިކް ކުޅެދިން އަގަށް ވުރެ އަގު ބޮޑުކޮން\nސަމާ· 11 ޖަނަވަރީ 2021\nނަޒީފުގެ އިނގިލިން ލޭތިކިތައް ޖަހަން ފަށައިފިއެވެ. ނާޖީ އޮތީ އަނގަ ހުޅުވައިގެންނެވެ. އިސާހިތަކު އޭނާގެ އަނގަ ލެއިން ރަތްވެއްޖެއެވެ. އިރުކޮޅަކުން ނަޒީފުގެ އިނގިލިން ފައިބަމުން ދިޔަ ލޭ މަނާ ވެއްޖެއެވެ. އިހުގައި އޮތް ގޮތަށް އެ އަތް ބޭއްވިއްޖެއެވެ. ނާޖީގެ ހުތުރު ސިފަ މަޑުމަޑުން ގޮސް، އެ ކުއްޖާގެ ލޯބިލޯބި ސިފައަށް ބަދަލުވެއްޖެއެވެ. ހަމައެއާއެކު ދެ ލޯ މެރިއްޖެއެވެ. ނިދުނީއެވެ.\nނަޒީފަށް ހޭލެވުނީ ހަމަ ކުއްލިއަކަށެވެ. އިނގިލީގައި މާ ގަދައަށް ރިއްސައިގަނެގެންނެވެ. ތޫނު ދިލައެއް ނަގަން ފެށުމުންނެވެ. އޭނާއަށް ފުންމައިގެން ތެދުވެ، އިނގިއްޔަށް ބަލައިލެވުނެވެ. ހީވަނީ ހަމަ ދާދި ދެންމެ ކެނޑިފައި ހުރި ތަނެއް ހެންނެވެ. އިނގިލީގައި އައްސާފައި އޮތް ފޮތިގަނޑު އޮތީ ނާޖީގެ ބޮލާދިމާއިން އެނދުމަތީގައެވެ.\nފޮތިގަނޑު ނެގުމަށްފަހު އެނދުން ފައިބައިގެން ގޮސް، އަލަމާރި ހުޅުވައިލުމަށްފަހު ކޯލާވާޓަރު ފުޅިނަގައި، އެތިފޮދެއް އިނގިއްޔަށް އަޅައިލިއެވެ. އެ ވަގުތު ހީވީ، އެ ތަނުގައި އަލިފާން ޖެއްސިހެންނެވެ. ނަގައިގަތް ދިލައެއްގެ ގަދަކަމުން އޭނާއަށް އިނގިލީގައި ބާރަށް ހިފެހެއްޓުނެވެ. އަވަސްއަވަހަށް ފުމެން ވެސް ފެށުނެވެ. އިރުކޮޅަކުން ދިލަ މަޑުވެއްޖެއެވެ. އެއަށްފަހު އިނގިލީގައި ފޮތިގަނޑު ބަނދެލައިގެން އައިސް، ދަރިފުޅުގެ މަގަތުގައި ނަޒީފު ޖައްސައިލިއެވެ. ލޯތްބާއެކު ދަރިފުޅުގެ މޫނަށް ބަލައިލައި ލޯބިކޮށްލުމަށްފަހު ލޯ މަރައިލިއެވެ.\nނާޖީ ވިހޭފަހުން ހަފުތާއެއް ވެއްޖެއެވެ. އާޝިޔާ ލައްވާ ބޭސްކޮށްލުމުން، މިހާރު ރަޝްފާ ރަނގަޅެވެ. ތެދުވެ ކުދިކުދި މަސައްކަތްކޮށް ހަދަން ފަށައިފިއެވެ. ރަޝްފާ އެންމެ ކަންބޮޑުވަނީ، ނާޖީ ބުއް ނުބޯތީއެވެ. އެހެންނަމަވެސް ދޭތެރެ ދޭތެރެއިން ދަރިފުޅު ނަގައިގެން އޭނާ ބުއް ޖައްސައެވެ. ބުއް ނުބުޔަސް އޭނާއަކަށް ކުރެވޭނެ ކަމެއް ނެތެވެ.\nމި އިން އެއްވެސް ކަމެއް ނަޒީފަކަށް ރަޝްފާ ނާންގައެވެ. މި ކަމުގެ ސަބަބުން ދިރިއުޅުމަށް ބިންދައިލާނޭ ރާޅެއްގެ ބޮޑުކަމާއި، ނުރައްކާތެރިކަން އިހްސާސްކުރެވޭތީއެވެ. އޮހޮރަން ޖެހޭނެ ކަރުނައިގެ ހިތިކަން ހިތަށް ވަޒަން ކުރެވޭތީއެވެ.\nރަޝްފާގެ ހިތުގައި އުފެދިފައިވާ ހައިޖާނުގަނޑު އެއް ދުވަހުން އަނެއް ދުވަހަށް ދަނީ ބޮޑުވަމުންނެވެ. ދަރިފުޅު ބުއްނުބޯތީއެވެ. ކައިއެއްޗެއް ބޯއެއްޗެއް ނޭނގޭތީއެވެ. ދަރިފުޅު ވިހޭ ރޭ ނަޒީފުގެ އިނގިލިން ހަލާކުވިތަންކޮޅު ރަނގަޅު ނުވާތީއެވެ. މި ކަހަލަ އެތައް ކަމަކާ އޭނާއަށް ފިކުރު ކުރެވެއެވެ. ސިކުނޑި ފެލާން ޖެހެއެވެ. އެހެންކަމުން އޭނާގެ ބޮލުގައި ވެސް ހުންނަނީ ނުފިލާ ރިހުމެއް އުފެދިފައެވެ.\nމިއަދަކީ ނާޖީ ވިހޭތާ ދިހަވަނައަށް ވީ ދުވަހެވެ. ނަޒީފުމެން ގަސްދުކޮށްފައިވަނީ ނާޖީއަށް ނަންކިޔުމުގެ ކަންތައް، ކުޑަގޮތަކަށް މިއަދު ނިންމާލުމަށެވެ. މިއަދަކީ ބަންދު ދުވަހަކަށްވާތީ ވެސްމެއެވެ.\nހެނދުނު ތެދުވެ ސައިބޮއިގެން ނަޒީފު ދިޔައީ ޝަކީބު ރަށުގައި ހުރިތޯ ބަލައިލާށެވެ. ނަޒީފު ދިޔައިރު އާޝިޔާދައްތަ ބަދިގޭގައި އުޅެއެވެ.\n“އާޝިޔާދައްތާ!” ބަދިގޭ ދޮރުކަނީގައި އަތްވިދެލުމަށްފަހު ނަޒީފު ގޮވައިލިއެވެ.\n“އޯތް” އާޝިޔާ ބަލައިލިއެވެ. “އަހަނ! ނަޒީފު ދޯ! ހާދަ ހެނދުނަކާ. އަނެއްކާ ކޮންކަމެއް ލައިގަތީ؟”\n“މި އައީ ޝަކީބު ހޯދާލަން. މަހަށް ގޮސް ދޯ ވީ؟”\n“މަހަށްދާށޭ ކިޔާފައި ފަތިހުފަތިހާ ތެދުވެގެން ގޮސް އުޅެއުޅެފައި، އެބަ އޮތް އައިސް. ހީވަނީ ނިދާފައިހެން އޮންނާނީ. ގޮސް ނަގާބަލަ! ސައިހަދަން މިހާރު މި އުޅެނީ.”\nނަޒީފު ގޮސް ޝަކީބު ނިދާކޮޓަރި ދޮރު ހުޅުވާލައިފިއެވެ. އެއިރު ޝަކީބު އިނީ ތެދުވެއެވެ.\n“ކަލޭމެންނަށް ތި ތިބީ ދުނިޔޭގައި އުޅެވިފައޭ! އަށެއް ނުވައެއް ޖަހާއިރު ނިދާ ތެދުވެވޭކަމަށް ނުވޭވިއްޔަ.” ނަޒީފު އުޅުނީ ޝަކީބާ ސަމާސާކޮށްލާށެވެ.\n“ވަރަށް ފަތިހާ ތެދުވީމޭ. މީހުން ހަމަނުވެގެން މަހަށް ނުދެވުނީމާ، އަނެއްކާ އައިސް ޖައްސައިލީ.” ދެ ލޯ އުނގުޅައިލާފައި އާފުރެލަމުން ކުރިކި އަޑަކުން ޝަކީބު ބުނެލިއެވެ.\n“މިހާރު ސައިތަށި އެހެރަ ހިހޫވަނީ. ޝަކީބު ތި އޮންނަނީ ތަންމަތި ހޫނުކުރަން. ދެންވެސް އަވަސްކޮށްގެން ހިނގާދާން!”\nޝަކީބު ފާޚާނާއަށް ވަދެ މޫނު ދޮވެލައި، ހަދާލައިގެން އައިސް އެއްޗެހި ބަދަލުކޮށްލުމަށްފަހު، ފުނާއަޅައި ތައްޔާރުވެލިއެވެ.\n“ހިނގާދާން!” ޝަކީބު ކޮޓަރިން ނިކުތުމަށް ޓަކައި ހިނގައިގަތެވެ.\n“ކޮންތާކަށް؟” ނަޒީފު އިނީ މޭޒުމަތީގައި އޮތް ފޮތެއް ނަގައިގެން ބަލާށެވެ.\n“މިހާރު ފޮތުގެ ތެރެއަށް ގެއްލުނީދޯ؟ ސައިބޯން ހިނގާބަލަ!”\n“އަހަރެން ހަމަ ދެންމެ ސައިބޮއިގެން މި އައީ.” ނަޒީފު ފޮތް ބާއްވާފައި ތެދުވެއްޖެއެވެ.\n“ތިކަން އެނގެއޭ. ނަޒީފު އަންނާނީ ސައި ބޮއިގެންކަމާ، އެހެން ގެޔަކުން އެއްޗެއް ކާން ބިރުގަންނާނެކަން ވެސް އެނގެއޭ. އެކަމަކު ބައި ހެޔޮކޮށްލުން އެއީ ގޯހެއް ނޫން ކަންނޭނގެ” ދެ މީހުން ކޮޓަރިން ނިކުމެގެން ކާގެއާ ދިމާއަށް ހިނގައިގަތެވެ.\n“އެއް ފަހަރު ވެސް ނުބޯނަމޭ ބުނެފިންތަ؟ އެހެންނޫނަސް މި ގޭން ނުކޭ އެއްޗެއް އަހަރެން ކޮންތާކުން ކާނީ؟”\nނަޒީފާއި ޝަކީބު އައިސް ކާގެއަށް ވަންއިރު ދެ ތަށްޓަށް އާޝިޔާ ސައި އަޅަނީއެވެ.\n“ކޮން ދެ ތަށްޓަކަށް ތި ސައި އަޅަނީ؟”\n“ދަރިފުޅަށާއި ނަޒީފަށް.” ޝަކީބާ ދިމާއަށް އާޝިޔާ ބަލައިލިއެވެ.\n“ނަޒީފު ހިއެއްނުވޭ ބޯނެ ހެންނެއް.” ނަޒީފުގެ މޫނަށް ލޮލުގެ ކުޑަކޮޅުން ބަލައިލަމުން ޝަކީބު ބުނެލިއެވެ.\n“އެއީ ދޮގެއް! ޝަކީބު އެ އުޅެނީ އަހަންނާ ދިމާކުރަންވެގެން!” ނަޒީފު މޭޒުދޮށުގައި އިށީނދެ، ސައިތަށި ކައިރިކޮށްލިއެވެ. އާޝިޔާ ހިނިއައިސްފައި ހުރެ ނިކުމެގެން ހިނގައްޖެއެވެ.


Bulgaria gai raajjey ge touris promote kuranee – adduLIVE\nJul 30, 2021, 14:39 ޝަބްނަމް ރަޝީދު\nފޮރިން މިނިސްޓަރު އަބްދުﷲ ޝާހިދު ބަލްގޭރިއާގައި ރާއްޖޭގެ ޓޫރިޒަމް ޕްރޮމޯޓް ކުރުމަށް އެ ގައުމުގެ ޓޫރިޒަމް މިނިސްޓަރާއި މަޝްވަރާ ކުރައްވައިފިއެވެ.\nމިިނިސްޓަރު ޝާހިދު ބަލްގޭރިއާއަށް ކުރައްވާ ރަސްމީ ދަތުރުފުޅުގެ ތެރެއިން ވަނީ އެ ގައުމުގެ ޓޫރިޒަމް މިނިސްޓަރު ޑރ. ސްޓެލާ ބަލްޓޯވާއާ ބައްދަލުކުރައްވާފައެވެ. އެ ބައްދަލުކުރެއްވުމުގައި ޝާހިދު ވަނީ ރާއްޖެއާއި ބަލްގޭރިއާގެ ގުޅުން ބަދަހިކުރުމަށްް މަޝްވަރާ ކުރައްވާފައެވެ. މީގެ އިތުރުން މިނިސްޓަރު ޝާހިދު ވަނީ ބަލްގޭރިއާގައި ރާއްޖޭގެ ޓޫރިޒަމް ޕްރޮމޯޓް ކުރުމަށް މަޝްވަރާ ކުރައްވާފަވެއެވެ.\nމިނިސްޓަރު ޝާހިދުގެ ދަތުރުފުޅުގެ ތެރެއިން ބަލްގޭރިއާގެ ފޮރިން މިނިސްޓަރު ސްވެޓްލަން ސްޓޮއެވްއާއި، ޑެޕިއުޓީ މިނިސްޓަރު ޒަރިޓްސާ ޑިންކޮވާ އާއިވެސް ވަނީ ބައްދަލުކުރައްވާފައި ވެއެވެ. އެ ބައްދަލުވުމުގައި ވިޔަފާރިއާއި އެހެނިހެން ދާއިރާތަކުން ރާއްޖެއާއި ބަލްގޭރިއާގެ ގުޅުން ބަދަހި ކުރެވޭނެ ގޮތްތަކާއިމެދު މަޝްވަރާ ކުރެއްވި ކަމަށް މިނިސްޓަރު ޝާހިދު ވަނީ ވިދާޅުވެފައެވެ.\nއދ.ގެ އާންމު މަޖިލީހުގެ އިންތިހާބީ ރައީސްގެ ހައިސިއްޔަތުން ޝާހިދު މިދިޔަ ހަފްތާގެ ތެރޭގައި ވަނީ އިންޑިއާ އަށް ވެސް ދަތުރުފުޅެއް ކުރައްވާފައެވެ. އެ ދަތުރުފުޅުގައި އިންޑިއާގެ ބޮޑުވަޒީރު ނަރެންދްރަ މޯދީ އާއި ވެސް ޝާހިދު ބައްދަލުކުރެއްވިއެވެ.


Islamic bankun hissaa gannanvee keevve?\nއިސްލާމިކް ބޭންކުން ހިއްސާ ގަންނަންވީ ކީއްވެ؟\nމޯލްޑިވްސް އިސްލާމިކް ބޭންކް އުފެދުމާއެކު އެތަންވީ ދިވެހިންގެ ދިރިއުޅުމުގެ ބަޔަކަށެވެ. އެއް ސަބަބަކީ ޝަރިއާ ހުއްދަ ކުރާ އުސޫލުން ހިންގާ ފުލްފްލެޓް ހަމައެކަނި އިސްލާމިކް ބޭންކަށް ވުމެވެ. މިއާއެކު އިސްލާމިކް ބޭންކުން، ދިވެހިންނަށް ގެނެސްދިން އިސްލާމިކް ފައިނޭންސުގެ ޕްރޮޑަކްޓްތައް ފުރިހަމަވުމެވެ. ރާއްޖެއަށް އާ މި ދާއިރާއަށް ގިނަ ޕްރޮޑަކްޓް ތަކެއް އިސްލާމިކް ބޭންކުން ގެނެސްދީ ކުރިއެރުން ހޯދައި ދިނެވެ. ބޭންކު އުފެދި އަށް އަހަރު ފަހުން މި ވަނީ ދިވެހިންނަށް ހިއްސާ ގަތުމުގެ ފުރުސަތު ހުޅުވާލަން ތައްޔާރުވެފަ އެވެ.\n"ހިއްސާ ގަންނައިރު ބަލާ ކުންފުނީގެ ބޮޑުވާ މިންވަރު ނޫނީ ގްރޫޕް ޕޮޓެންޝަލް ހުރި ވަރަށް. މިގޮތަށް ބަލާނަމަ ވެސް އެމްއައިބީއަކީ ފަހުގެ ތާރީހުގައި އެންމެ ހަލުވިކަމާއެކު ގްރޯތްވާ ކުންފުނި. ކަސްޓަމާ ބޭސް ނޫނީ އޮޕަރޭޝަނަލް ވައިސްކޮށް ބެލިއަސް،" އެމްއައިބީގެ ޗީފް ފައިނޭންސް އޮފިސަރު އަލީ ވާސިފު ވިދާޅުވި އެވެ.\nމޯލްޑިވްސް އިސްލާމިކް ބޭންކް އުފެދުނީ އިސްލާމިކް ކޯޕަރޭޝަން ފޯ ޑިވްލޮޕްމަންޓް އޮފް ދަ ޕްރައިވެޓް ސެކްޓާސް އާއި ދިވެހި ސަރުކާރު ގުޅިގެންނެވެ. މިހާރު ބޭންކުގައި އަމާނާ ތަކަފުލްގެ 6.5 ޕަސެންޓް ހިއްސާ އޮތްއިރު، ދިވެހި ސަރުކާރު ހިއްސާއަކީ 35 ޕަސެންޓެވެ. އަދި އިސްލާމިކް ކޯޕަރޭޝަން ފޯ ޑިވްލޮޕްމަންޓް އޮފް ދަ ޕްރައިވެޓް ސެކްޓާސްގެ 58 ޕަސެންޓް ހިއްސާވެ އެވެ.\nބޮޑު ކުރިއެރުމާއި ވިޔަފާރި ވަރުގަދަ\nދުނިޔޭގައި އެންމެ ހަލުވި ކުރިއެރުމެއް ހޯދަމުން އަންނަ އިސްލާމިކް ފައިނޭންސުގެ "މީރު" ކަން ދިވެހިންނަށް ފޯރުކޮށްދިނުމުގެ މަގުސަދުގައި އުފެއްދި ބޭންކުގެ ވިޔަފާރި މިވަނީ ވޭތުވެދިޔަ އަހަރުތަކުގައި މާލީ ގޮތުން ވެސް ބޮޑު ކުރިއެރުމެއް ހޯދާފަ އެވެ.\nބޭންކުގެ ކޮންމެ ނިންމުމެއް ނޫނީ ޕްރޮޑަކްޓެއް އަންނާނީ ހާއްސަ ޝަރީއާ ބޯޑެއްގެ ބެލުމުގެ ދަށުންނެވެ. މިއީ ލިބޭނެ ޔަގީން ކަމެކެވެ. މިދިޔަ އަހަރުގެ ނިޔަލަށް އެ ބޭންކުން ކަސްޓަމަރުންގެ އަދަދު މި ވަނީ 70،000 އަށްވުރެ އިތުރުވެފަ އެވެ. މިދިޔަ އަހަރު ސާފު ފައިދާގެ ގޮތުގައި 53 މިލިއަން ރުފިޔާ ލިބިފައިވެ އެވެ. މިއީ 2017 ވަނަ އަހަރު 40 މިލިއަން ރުފިޔާއާ އަޅާބަލާނަމަ ބޮޑު ކުރިއެރުމެކެވެ. އަދި މި އަހަރުގެ ފުރަތަމަ ކްއާޓަރުގައި ދޫކުރި ލޯނުގެ އަދަދު ބޮޑުތަން އިތުރުވެފައިވެ އެވެ. ބޭންކުން 400 އަށް ވުރެ ގިނަ ޕީއޯއެސް މެޝިން ދޫކޮށްފައިވާއިރު، 11 އޭޓީއެމް ބަހައްޓައި، ހަ ބްރާންޗެއް ހުޅުވައި ދަނީ ހިދުމަތް ދެމުންނެވެ. އަދި އެމްއައިބީ އިން 2015 ގައި ތައާރަފު ކުރި "އެމް- އައިސާ" ކާޑާއި އިންޓަނެޓު ބޭންކިންގެ ސަބަބުން ކަސްޓަމަރުންނަށް ވަނީ ބޮޑު ލުއި ފަސޭހަ ތަކެއް ގެނެސްދީފަ އެވެ. އަދި ކުންފުނީގެ މިހާރުގެ މިޝްރާބު ހުރީ ޑިޖިޓަލް ބޭންކިންގެ ފަސޭހަކަން ހޯދައި ދިނުމަށެވެ.\nވާސިފް ވިދާޅުވި ގޮތުގައި އެ ބޭންކް އައިޕީއޯ އަކަށް ދާން ނިންމި މައިގަނޑު ސަބަބަކީ ދިވެހިންގެ ހިއްސާ އިތުރުކޮށް، ބޭންކުގެ ވިޔަފާރި ފުޅާ ކުރާށެވެ.\n"ކޮންމެ ވިޔަފާރިއެއްގައި ވެސް ވަކި ލެވަލްތަކެއް ހުރޭ. އެގޮތަށް ބަލާއިރު އަޅުގަނޑުމެން ކަޑައްތުކުރި އަށް އަހަރަކީ އަޅުގަނޑުމެންގެ ފުރަތަމަ ފޭސް ކަމަށް ބުނެވި ދާނެ. ފިއުޗާގައި ގްރޯވާން ކެޕިޓަލް މުހިންމުވޭ. ހާއްސަކޮށް ބޭންކްއެއްގެ ހައިސިއްޔަތުން ކެޕިޓަލް މުހިންމު. ކެޕިޓަލް ލިބުމުން ގްރޯ ވެވޭނެ ގޮތް ތަކެއް ވެސް ހުރޭ،" ވާސިފު ވިދާޅުވި އެވެ.\nބޭންކުގެ ކުރިއެރުން މިގޮތުގައި ހުރިއިރު، ހިއްސާ ގަންނަ ފަރާތްތަކަށް ގިނަ ފުރުސަތުތަކެއް ލިބޭނެ އެވެ. އެއް ފައިދާއަކީ ފަހަށް ރައްކާ ކުރަން ރަނުގެ ފުރުސަތެއް ލިބުމެވެ. ހިއްސާ ގަތުމުގެ އެއް ފައިދާއަކީ ކުންފުނި ކުރިއަރައިގެންދާ ވަރަކަށް ނިސްބަތުން ހިއްސާގެ ގޮތުގައި ލިބޭ އަދަދު އިތުރުވެގެން ދިއުމެވެ. މި ވިސްނުމުން ބަލާއިރު އިސްލާމިކް ބޭންކުގެ ކުރިއެރުމަކީ ހިއްސާދާރުންނަށް ލިބޭނެ ފައިދާއަކަށްވާނެ އެވެ.\nއެމްއައިބީގެ ޗީފް ފައިނޭންސް އޮފިސަރު އަލީ ވާސިފު އަވަސް އަށް އިންޓަވިއު ދެއްވަނީ- ފޮޓޯ: އަވަސް\n35ރ. އަށް ހިއްސާއެއް، ރަނުގެ ފުރުސަތެއް!\nމި ކުރިއެރުމާއެކު ފެށި ބޭންކުން، އާއްމުންނަށް ހިއްސާ ވިއްކަން ފަށާނީ މި މަހުގެ 28 އިން ސެޕްޓެމްބަރު މަހުގެ 18 ވަނަ ދުވަހުގެ ނިޔަލަށެވެ. މިއީ ދިވެހިންނަށް ލިބޭނެ ރަނުގެ ފުރުސަތަކަށްވާނެ އެވެ. ސަބަބަކީ ކުރި އަރަމުން އަންނަ ވިޔަފާރީގެ ބައިވެރިއަކަށްވުމުން ފުރުސަތު ލިބުމެވެ. ހިއްސާއެއް ވިއްކާނީ 35ރ. އަށެވެ.\nހިއްސާ ވިއްކައިގެން 244 މިލިއަން ރުފިޔާ ހޯދަން ވަނީ ކަނޑައަޅާފަ އެވެ. ހިއްސާ ބެހިގެން ދާނީ އިސްލާމިކް ބޭންކުގެ 4.5 މިލިއަން ހިއްސާ (157 މިލިއަން ރުފިޔާގެ ހިއްސާ) އާއި އިސްލާމިކް ކޯޕަރޭޝަން އޮފް ދަ ޑިވްލޮޕްމަންޓް އޮފް ޕްރައިވެޓް ސެކްޓާގެ 2.4 މިލިއަން ހިއްސާ (87 މިލިއަން ރުފިޔާގެ ހިއްސާ) އެވެ. އެމްއައިބީގެ ޖުމްލަ ހިއްސާގެ 31 ޕަސެންޓް ވިއްކާއިރު، ވިއްކާ ހިއްސާގެ ޖުމްލަ އަދަދަކީ 6،975،000 އެވެ. އާއްމުންނަށް މަދުން ގެނެވޭނީ 20 ހިއްސާ އެވެ. (އެއީ 35ރ. އަށް ހިއްސާއެއްގެ މަގުން ބަލާނަމަ 700ރ. ގެ ހިއްސާ ) އެވެ. އަދި 10 ހިއްސާ އިން އިތުރު ކުރުމުގެ ފުރުސަތު އޮންނާނެ އެވެ.\nއެމްއައިބީ އިން ވަނީ ހިއްސާ ވިއްކަން ފަސޭހަ އިންތިޒާމު ތަކެއް ވެސް ހަމަޖައްސާފަ އެވެ. އެ ކުންފުނީގެ މެއިން ބްރާންޗުންނާއި ހުޅުމާލެ ބްރާންޗުން އަދި ހިތަދޫ ބްރާންޗާއި ފުވައްމުލަކު ބްރާންޗު އަދި ކުޅުދުއްފުށީ ބްރާންޗުގެ އިތުރުން ހިތަދޫ ބްރާންޗާއި އައިޕީއޯ ކޯޑިނޭޝަން ސެންޓަރުން ގަނެވޭނެ އެވެ. މީގެ އިތުރުން އޮންލައިން މެދުވެރިކޮށް މޯލްޑިވްސް ސެކިއުރިޓީސް ޑިޕޮސިޓަރީޒްގެ ޕޯޓަލް އިން ވެސް ހިއްސާ ގަނެވޭނެ ކަމަށެވެ.\nއިސްލާމިކް ފައިނޭންސްއަކީ ދުނިޔޭގައި މިހާރު އެންމެ ހިންގާ ވިޔަފާރީގެ މޮޑެލް އެވެ. ނުވަތަ ގޮތެވެ. މުސްލިމް ނޫން ގައުމުތަކުގައި ވެސް އިސްލާމިކް ފައިނޭންސުގެ މަގުބޫލުކަން ބޮޑުވަނީ އެހެންވެ އެވެ. މި ވިޔަފާރީގެ ފައިދާ ހޯދައި، ބައިވެރިވުމުގެ ފުރުސަތު ރާއްޖޭގެ އިސްލާމިކް ބޭންކުން މި މަހު ހުޅުވާލާނެ އެވެ.\nއިސްލާމިކް ފައިނޭންސް އިސްލާމިކް ބޭންކް\nއިސްލާމިކް ފައިނޭންސްގެ ހަބަކަށް: ނުވިކަމެއް!\nއެމްއައިބީ އެއްފުރާޅެއްގެ ދަށަށް: ހިދުމަތަށް ފަހިކަން!\nއެމްއައިބީގެ ސީއީއޯ ސަސްޕެންޑް ކޮށްފި


Haveeru Online - މާލޭގައި މޫދަށް އެރޭ ސަރަހައްދުތަކުގެ ގޮނޑުކަން ފިލުވަން ޖެހިފައި\nމާލޭގައި މޫދަށް އެރޭ ސަރަހައްދުތަކުގެ ގޮނޑުކަން ފިލުވަން ޖެހިފައި\nހަވީރު ޑެއިލީ، 06 އޮކްޓޯބަރ 2008 00:00\nކުޑަކުދިންތަކެއް މާލޭގެ ހެދިގޮނޑުދޮށު މޫދަށް އެރެނީ: މި ސަރަހައްދުގެ ސާފުތާހިރުކަމަށް ޚާއްސަ ސަމާލުކަމެއް ދޭން ވަނީ ޖެހިފައި. --ހަވީރު ފައިލ ފޮޓޯ\nޓްރެކް ސަރަހައްދާއި ހެދި ގޮނޑުދޮށުގައި ގިނަ އަދަދަކަށް ކުނި ޖަމާވެފައި\nއެހެން ރަށްރަށުގައި އޮންނަ ކަހަލަ ހިތްގައިމު ދޮންވެލި ގޮނޑުދޮށެއް މާލޭގައި ނޯވެ އެވެ. ވެރި ރަށުގައި މޫދަށް އެރި އުޅެން ޖެހެނީ ވަކި ތަންތަނަށް ވަކ ދިމާތަކަކަށެވެ. އެގޮތުން މާލޭގައި އާދަވެގެން މީހުން މޫދަށް އެރި އުޅެނީ ދެ ތަނަކަށެވެ. "ފަތާ ޓްރެކާއި ބޮޑު ހިލަ ޖަހައިގެން ހަދާފައިވާ އާޓިފިޝަލް ބީޗު ނޫން ތަނެއް މާލެއަކު ނޯންނާނެ މޫދަށް އެރޭކަށެއް، އެއީ ވެސް ތާހިރުކަމާ މެދު ޝައްކު އުފެދޭ ތަންތަން،" ޒުވާނަކު ބުންޏެވެ.\nއެއީ ތެދެކެވެ. ކޮންމެ ދުވަހަކު އެތައް ބަޔަކު އެރި އުޅޭ ޓްރެކް ސަރަހައްދުގައި ގިނަ އަދަދެއްގެ ކުނި ބުނި ޖަމާވެ އޮޔާ ދެމެ އެވެ. ހަމައެއާ އެކު އާޓިފިޝަލް ބީޗުގައި ވެސް ކުނިބުނީގެ މައްސަލަ ކުޑައެއް ނޫނެވެ. މި ސަބަބުތަކާ ހެދި މާލޭގައި މޫދަށް އެރި އުޅެން އޮންނަ ދެ ތަނުގެ ނުސާފުކަމާ މެދު އަބަދުވެސް މީހުން ޝަކުވާ ކުރަމުން ދެ އެވެ. މާލޭގެ ގޮނޑުދޮށް ބެލެހެއްޓުމަށް ވޮޗަރުން ތިބި ނަމަވެސް އެމީހުންގެ ޒިންމާ އެންމެ ފުރިހަމައަށް އަދާކުރެއެކޭ ނުބުނެވޭނެ އެވެ. މޫދަށް އެރި އުޅޭ މީހުން ވެސް އެ ވޮޗަރުންނަށް ވުރެ ބޮޑަށް އެސަރަހައްދުތައް ސާފުކުރުމަށް މަސައްކަތް ކުރާ މަންޒަރު ބައެއް ފަހަރަށް ފެނެ އެވެ. "ކުނި އެޅުމަކީ އަބަދުވެސް ވަރަށް އާއްމު ކަމެއް. އެކަމަކު ގަވައިދުން ސާފުކޮށް ބަލަހައްޓަމުންނެއް ނުގެންދެވޭ. އެހެންވެ މިހާރު މިވަނީ ކުނިގޮނޑަކަށް ވެފައި،" މޫދަށް އެރޭ މީހަކު ބުންޏެވެ. ޓްރެކް ސަރަހައްދާ ދިމާލު ބޭރަށް ނަޖިސް ހޮޅިތަކެއް ބޭރުކޮށްފައިވުމުން އެތަނަށް ބައެއް ފަހަރު ނަޖިހުގެ އަސަރު ކުރާ ކަމަށް އާއްމުން ޝަކުވާކުރެ އެވެ. އެދިމާގައި ނަޖިހުގެ އަސަރު ހުރިތޯ ޓެސްޓްތަކެއް ވެސް ހެދި އެވެ. ހަގީގަތުގައި މާލޭގައި މޫދަށް އެރި އުޅޭ ސަރަހައްދު ސާފުކޮށް ބޭއްވުމަކީ އެންމެންގެ ޒިންމާއަކަށް ހަދަން ޖެހެ އެވެ. އެތަންތަނަށް އެރި އުޅޭ މީހުން ވެސް އެއީ ހާއްސަ ސަމާލުކަމެއް ދޭން ޖެހޭނެ ކަމެކެވެ.\nމޫދަށް އެރި އުޅޭ ބައެއް މީހުން ބުނާ ގޮތުގައި މޫދަށް އެރޭ ސަރަހައްދުގެ އެކި ތަންތަނުގައި ޑަސްބިން ބަހައްޓާފައި ހުރި ނަމަވެސް އެ ސަރަހައްދަށް ދާ ބައެއް މީހުން ފޮއްޗާއި ދަޅާއި ފުޅި އަދި އެނޫން ވެސް ކުނިބުނި މޫދަށް އުކާލަ އެވެ. އެކަންކަން ހުއްޓުވުމަށް މުނިސިޕަލްޓީގެ ފަރާތުން ތިބޭ މީހުން އެހާ ބޮޑު ސަމާލުކަމެއް ދީގެން އުޅޭތީއެއް ނުފެނެ އެވެ. ބައެއް މީހުންގެ ނަޒަރުގައި މޫދަށް އެރި އުޅެން ކަމުދާ އެއްވެސް ތަނެއް މިހާރު މާލެއަކު ނެތެވެ. އާޓިފިޝަލް ބީޗަކީ ވެސް ނުސާފު ތަނެކެވެ. ކުނިން ހަމަ ފުރިފަ އެވެ. މިތަން ނުސާފުކަމުގެ ޝަކުވާ އެންމެން ވެސް ކުރެ އެވެ. އެހެންކަމުން މާލޭގައި އާއްމުކޮށް މީހުން މޫދަށް އެރި އުޅޭ ދެ ތަން ވެސް އޮންނަނީ ވަރަށް ބޮޑަށް މުޑުދާރުވެފަ އެވެ.\nފަތާ ޓްރެކަކީ ވެސް ގިނަ އަދަދެއްގެ ބަޔަކު މޫދަށް އެރޭ ތަނެކެވެ. އެކަމަކު އެތަނަކީ ވެސް ސާފުތާހިރު މާހައުލެއް ނޫނެވެ. އެއީ ވެސް ފާޑެއްގެ ގޮނޑެކެވެ. ހުރިހާ ބާވަތެއްގެ ކުނި އެ ސަރަހައްދުގެ މޫދުގައި ހުރެ އެވެ. އޭގެ ތެރޭގައި ތެލާއި ނަޖިހާއި ފުޅި އާއި ދަޅާއި ނެޕީ ހިމެނެ އެވެ. ޓްރެކް ސަރަހައްދަށް ވެސް ބީޗަށް ވެސް މީހުން މޫދަށް އެރިއުޅެނީ އެހެން ތަނެއް މާލޭގައި ނެތުމުންނެވެ. އޭގެ މާނަ އަކީ އެތަންތަން އެކަށީގެންވާ ފެންވަރުގައި ސާފުނުކޮށް ބޭއްވުމެއް ވެސް ނޫނެވެ. ބައެއް ފަހަރަށް ސާފުކުރާތަން ވެސް ފެނެ އެވެ. އެހެންނަމަވެސް އާންމުކޮށް މޫދު އޮންނަނީ ގޮނޑުވެފަ އެވެ. A\nވެސްޓް ސްޕޯޓްސް އަތުން މޮޅުވެ ހިރިޔާ އަށް ތިން ވަނަ 14 hrs ago


ރިޔާސީ އިންތިޚާބު 2013 – Page3– Maldivian Democratic Party\n24 ސެޕްޓެމްބަރު 2013\nރިޔާސީ އިންތިޚާބުގެ ދެވަނަ ބުރުގައި ވޯޓު ލައްވާ ފަރާތްތަކުން ރަޖިސްޓްރީވެފައިވަނީ ރަނގަޅު ވޯޓު ފޮށީގައިތޯ ޗެކްކުރެއްވުމަށް ދަންނަވަން!\nރިޔާސީ އިންތިޚާބުގެ ދެވަނަ ބުރުގައި ވޯޓު ލައްވާ ފަރާތްތަކުން ރަޖިސްޓްރީ ވެފައިވަނީ ރަނގަޅު ވޯޓު ފޮށީގައިތޯ ޗެކްކުރެއްވުމަށް ދަންނަވަމެވެ. ރެޖިސްޓްރީވެފައިވަނީ ރަގަޅު ފޮށީގައިތޯ ޗެކްކުރެއްވުމަށް : vis (space) A000000 ޖެެއްސެވުމަށްފަހު 1414 އަށް […]\nރިޔާސީ އިންތިޚާބުގެ ޤަވާއިދާ ޙިލާފު އަމަލުތައް ގިނަވަމުން އަންނާތީ އެކަމާމެދު ކަންބޮޑުވުން ފާޅުކުރުން\nދިވެހިރައްޔިތުންގެ ޑިމޮކްރަޓިކް ޕާޓީގެ ރިޔާސީ ކެންޑިޑޭޓަ ރައީސް މުޙައްމަދު ނަޝީދަށާއި މި ޕާޓީއަށް ނިސްބަތްކޮށް ރިޔާސީ އިންތިޚާބުގެ ޤަވާއިދުގެ 28 ވަނަ މާއްދާގެ (ހ)ގެ ނަމްބަރު 12 އާއި 15، އަދި އެމާއްދާގެ (ށ)ގެ […]\n12 ސެޕްޓެމްބަރު 2013\nއެމްޑީޕީއަށް ތާއީދުކުރައްވާ ޕާޓީއާ ގުޅިވަޑައިގަންނަވާ ފަރާތްތަކަށް މަރުހަބާ!\nދެވަނަ ބުރުގެ ކެމްޕެއިން ‘ބާރަށް ކުރިއަށް’ ފޯރިއާއެކު ކުރިއަށް ދާއިރު ދިވެހިރައްޔިތުންގެ ޑިމޮކްރަޓިކް ޕާޓީ (އެމްޑީޕީ)ގެ ކެނޑިޑޭޑް ރައީސް މުޙައްމަދު ނަޝީދަށް ތާއީދު ކުރައްވާ ގިނަ އަދަދެއްގެ ބޭފުޅުން އަންނަނީ އެމްޑީޕީއާއި ގުޅިވަޑައިގަންނަވަމުންނެވެ. މިހުރިހާ […]\nރިޔާސީ އިންތިޚާބުގައި ވޯޓު ލައްވާ ފަރާތްތަކުން ރެޖިސްޓްރީވެފައިވަނީ ރަނގަޅު ވޯޓު ފޮށީގައިތޯ ޗެކްކުރެއްވުމަށް ދަންނަވަން!\nވޯޓުލުމަށް ރަޖިސްޓަރީ ކޮށްފައިވާ ފޮށީގެ ލިސްޓު އިލެކްޝަންސް ކޮމިޝަނުން އިޢުލާން ކޮށްފި ރެޖިސްޓްރީވެފައިވަނީ ރަގަޅު ފޮށީގައިތޯ ޗެކްކުރެއްވުމަށް: vis (space) A000000 ޖެެއްސެވުމަށްފަހު 1414 އަށް މެސެޖް ކޮށްލެއްވުމުން މައުލޫމާތު ލިބިވަޑައިގަންނަވާނެއެވެ. ރަޖިސްޓްރީ ވެފައިވާ […]\nދިވެހިރައްޔިތުންގެ ޑިމޮކްރަޓިކްޕާޓީ (އެމްޑީޕީ)ގެ ރިޔާސީ ކެންޑިޑޭޓު ރައީސް މުޙައްމދު ނަޝީދަށް ނިސްބަތްކުރައްވާ ޕްރޮގްރެސިވް ޕާޓީ އޮފް މޯލްޑިވްސްގެ ރަނިންމޭޓް މުހައްމަދު ޖަމީލް އަހުމަދު ރޭ (2 ޖުލައި 2013) އައްޑޫ ސިޓީ ފޭދޫގައި ބޭއްވި […]


Sagaafee tharikaige bill: Majileehuge thalhumun fenunee Dhivehi ge mussandhi kan!\nރައްޔިތުންގެ މަޖިލިސް-- ފޮޓޯ: މަޖިލިސް\nސަގާފީ ތަރިކައިގެ ބިލް: މަޖިލީހުގެ ތަޅުމުން ފެނުނީ ދިވެހިންގެ މުއްސަނދިކަން!\nރާއްޖޭގެ ސަގާފަތާއި އާސާރީ ތަރިކައިގެ މުއްސަނދިކަން މިއަދު އޮތް ރައްޔިތުންގެ މަޖިލީހުގެ ޖަލްސާގައި ސަގާފީ ތަރިކައިގެ ބިލަށް މެމްބަރުން ބަހުސް ކުރައްވަމުން ދިޔައިރު ވަނީ ހާމަވެފަ އެވެ.\nބައެއް މެމްބަރުން ވަނީ އެ މެމްބަރުން ނިސްބަތްވާ ސަރަހައްދެއްގެ ބަހުރުވައިން މަޖިލިހުގެ ތަޅުމުގައި ވާހަކަދައްކަވާފަ އެވެ. އެހެން ބައެއް މެމްބަރުން ވަނީ ކުރީގެ ސަރުކާރުން ސަގާފީ ތަރިކައަށް އިހުމާލުވެފައި އޮތް އޮތުން "ބޮޑު ހިޔާނާތެއްގެ ގޮތުގައި" ވެސް ސިފަ ކުރައްވާފަ އެވެ.\nހުރިހާ މެމްބަރުން ވެސް އެއްބަސްވެ ވަޑައިގެންފައި ވަނީ ރާއްޖޭގެ ތަރިކައަށް އިހުމާލުވެފައި އޮތް އޮތުން ބަދަލު ކުރަން ޖެހޭ ކަމަށެވެ.\nސަގާފީ ތަރިކައިގެ ބިލް ސަރުކާރުގެ ފަރާތުން މަޖިލީހަށް ހުށަހެޅުއްވީ ބާރަށު ދާއިރާގެ މެމްބަރު އަހްމަދު އަބްދުﷲ އެވެ.\nއެ ބިލް ސަރުކާރުގެ ފަރާތުން މަޖިލީހަށް ހުށަހެޅުއްވީތީ މެމްބަރުން ވަނީ އެކަމަށް ޝުކުރު އަދާކޮށްފަ އެވެ. ބައެއް މެމްބަރުން ވަނީ އެ މެމްބަރުންގެ ދާއިރާގައި ހުރި ގައުމީ ސަގާފަތާއި ތަރިކައާ ބެހޭ ގޮތުން ވާހަކަދައްކަވާފަ އެވެ.\nއުނގޫފާރު ދާއިރާގެ މެމްބަރު މުހައްމަދު ވަހީދު ވަނީ ރ. އަތޮޅުގެ ސަގާފީ ތަރިކަ އަށް އަލިއްޅުއްވާ ވާހަކަދައްކަވާފަ އެވެ. ވަހީދު ވިދާޅުވީ ރ. އަތޮޅަކީ މުއްސަދި، ގަދީމީ ތާރީހެއް އޮތް އަތޮޅެއް ކަމަށެވެ.\nރ. އަތޮޅަކީ ކިއްސަރު ވަޑާމުގެ ރޮނގުން މުޅި ރާއްޖެއަށް ވެސް މަޝްހޫރި އަތޮޅެއް ކަމަށާއި އެކަމަކު އޭރުގެ ފަންނުވެރި ވަޑާންވެރިން ކޮށްފައިވާ ކަވި މަސައްކަތްތައް މިއަދު ފެންނަން ނެތުމަކީ ހިތާމަވެރި ކަމެއްގެ ގޮތުގައި އޭނާ ސިފަކުރެއްވި އެވެ.\nވަހީދު ވިދާޅުވީ ރާއްޖޭގެ "އައިޑެންޓިޓީ" ހިފެހެއްޓުމަށް ސަގާފީ ތަރިކަ އާއި ތާރީހް އަލުން ބަލުން ދިރާސާ ކުރަން ޖެހޭ ކަމަށެވެ.\nއެ ބިލަށް ބަހުސް ކުރައްވަމުން، ކެންދޫ ދާއިރާގެ މެމްބަރު އަލީ ހުސެން ވިދާޅުވީ "މުޅި ދިވެހި ރާއްޖޭގެ ތާރީހަށާއި އާސާރުތަކަށް މިވަނީ ރަންނަމާރި އަރާފަ" ކަމަށެވެ.\nއެއީ ތާރިހުގައި ކަންކަން ހިނގާފައިވާ ގޮތްތަކާއި ތަރިކައިގެ އަސްލު މިއަދު އެނގެން ނެތުމުން ކަމަށް އޭނާ ވިދާޅުވި އެވެ. އަލީ ހުސެން ވަނީ ރާއްޖެ އިސްލާމްވީ ގޮތުގެ ހަގީގަތެއް މިއަދު އެނގެން ނެތް ކަމަށާއި އެ ވާހަކަ އެކި މީހުން ދައްކަނީ އެކި ގޮތަށް ކަމަށް ވިދާޅުވެއެފަ އެވެ.\nބ. އަތޮޅު ކެންދޫގައި ދިވެހިރާއްޖެ އިސްލާމް ކުރި ކަމަށް ބުނާ މީހާއަށް ހާއްސަ މަގާމެއް ހުންނަ ކަމަށާއި ނަމަވެސް މިއަދު އެތަނުގެ ހާލު ވަރަށް ދަށް ކަމަށް އޭނާ ވިދާޅުވި އެވެ.\nއަދަބީ ގޮތުން ވެސް ދިވެހިން ހޯދާފައިވާ ކުރިއެރުންތައް ރައްކާތެރިކޮށް އަންނަން އޮތް ޖީލުތަކަށް ބެހެއްޓުމަކީ، ދިވެހިންގެ ސަގާފަތުގެ އިލްމު ފޯރުކޮށްދެވޭނެ ހަމައެކަނި ގޮތް ކަމަށް އޭނާ ވިދާޅުވި އެވެ.\nރައީސް އިބްރާހިމް މުހައްމަދު ސޯލިހުގެ ވެރިކަމާ ޖެހެންދެން ވީނުވީއެއް ނޭނގި ގެއްލިފައި ހުރި ކަޅުވަކަރު މިސްކިތާ ބެހޭ ގޮތުން ވާހަކަ ދައްކަވަމުން އިހަވަންދޫ ދާއިރާގެ މެމްބަރު މުހައްމަދު ޝަފީއު ވިދާޅުވީ ސަގާފަތާއި ތާރިހާކީ އަލުން އިޔާދަ ކުރެވޭނެ އެއްޗެއް ނޫން ކަމަށެވެ.\n"ސަގާފަތާއި ތާރީހަށް ވެވޭ ހިޔާނާތަކީ ބޮޑު ހިޔާނާތެއް. އެއީ އިޔާދަކުރެވޭނެ ހިޔާނާތެއް ނޫން،" ޝަފީއު ވިދާޅުވި އެވެ.\nމިއަދު ކަޅުވަކަރު މިސްކިތުގެ ބައިތައް ފެނި އެ މިސްކިތް އަލުން ރޭވިކަމުގައި ވިޔަސް ހަގީގީ ކަޅު ވަކަރު މިސްކިތެއް ނުފެންނާނެ ކަމަށް އޭނާ ވިދާޅުވި އެވެ.\nތާރީހާއި ސަގާފަތް ހިމާޔަތް ކުރަން މިއަދު މަޖުބޫރުވެފައިވާ ކަމަށް ވެސް ޝަފީއު ވިދާޅުވި އެވެ. ހއ. އަތޮޅުގައި ހުރި އެތައް ބިނާއަކަށް އަޅާނުލެވި ހުރުމުގެ ސަބަބުން އެތަންތަނުގެ "ކުލަ އާއި އަސަރާއި ވަސް" ފިލަން ގާތްވެފައި ކަމަށް އޭނާ ވިދާޅުވި އެވެ.\nހެންވޭރު ހުޅަނގު ދާއިރާގެ މެމްބަރު ހަސަން ލަތީފު ވިދާޅުވީ ކުރީގެ ރައީސް އަބްދުﷲ ޔާމީންގެ ސަރުކާރުގައި ވަކި މަޝްރޫއެއް ގޮތަށް ރޭވިގެން ގައުމުގެ ތަރިކަ ހަލާކުކޮށްލަން މަސައްކަތް ކުރެއްވި ކަމަށެވެ.\nމިހާރު ހުށަހެޅިފައިވާ ބިލަކީ ވަރަށް ވެސް މުހިއްމު ބިލެއް ކަމަށާއި ކުރީގެ ސަރުކާރާ ހިލާފަށް މި ސަރުކާރު އޮތީ ރާއްޖޭގެ ތަރިކަ އާއި ސަގާފަތާއި އާދަކާދަތަކާއި އާސާރުތައް ހިމާޔަތް ކުރަން ތައްޔާރަށް ކަމަށް އޭނާ ވިދާޅުވި އެވެ.\n"އަޅުގަނޑުމެން ސަގާފީ ތަރަކަ އާއި އާދަކާދަތައް އެ ހުރި ގޮތަށް ފެންނާނެ ހެން އަންނަން އޮތް ޖީލުތަކަށް ފޯރުކޮށްދެވޭނެ. މަޖިލިހުން މިކަން ކުރާނެ ކަމާ މެދު ކުޑަ ވެސް ޝައްކެއް ނުކުރަން،" ހަސަން ވިދާޅުވި އެވެ.\nވައިކަރަދޫ ދާއިރާގެ މެމްބަރު ހުސެއިން ޒިޔާދު ވިދާޅުވީ އާސާރުތައް އާސާރަށް ވަނީ އެ ހުންނަ ތަނެއްގައި ހުރީމައި ކަމަށެވެ. ނަމަވެސް މިއަދު ރާއްޖޭގައި ތަރިކައިގެ ގޮތުގައި ފާހަގަވާ ގިނަ ވަސީލަތްތައް ވަނީ މާލެ އަށް "ޖަމާކޮށްފައި" ކަމަށް އޭނާ ވިދާޅުވި އެވެ.\nމިއަދުގެ ބަހުސްގައި ބައެއް މެމްބަރުން ވަނީ އެބޭފުޅުން ނިސްބަތްވާ އަތޮޅެއްގެ ބަހުރުވައިން ވެސް ވާހަކަ ދައްކަވާފަ އެވެ.\nމަޖިލިހުގައި މިހާރި އޮތް ސަގާފީ ތަރިކައިގެ ބިލްގައި އެ ތަކެތި ގިންތިކޮށް ދަފްތަރު ކުރާނެ އުސޫލެއް ކަނޑައަޅަން ވާނެ ކަމަށް ވަނީ ބުނެފަ އެވެ. އަދި ސަގާފީ ތަރިކަ ރައްކާތެރި ކުރުމަށް އެކިއެކި ފަރާތްތަކަށް އޮތް ޒިންމާތައް ވަނީ ބަޔާންކޮށްފަ އެވެ.ސަގާފީ ތަރިކައި އަށް އިހުމާލުވާ މީހުންނަށް އަޅާނެ ފިޔަވަޅުތައް ވެސް ބިލްގައި ވަނީ ބަޔާންކޮށްފަ އެވެ.\nމަޖިލިސް 2019 ހެރިޓޭޖް ތަރިކަ\nރާއްޖޭގައި ބޮން ހަދައިގެން ވައިގެ މަގުން ގޮއްވާލަން ރާވާފައިވޭ


"ޖަރނީ" މިނިސްޓަރ އޮފް ހޯމް އެފެއާޒް ޢިމްރާން ޢަބްދުﷲ އާ ބައްދަލުކުރައްވައިފި\nމަސްތުވާތަކެއްޗާއި ދެކޮޅަށް މަސައްކަތް ކުރާ މަދަނީ ޖަމްޢިއްޔާއެއް ކަމުގައިވާ "ޖަރނީ" މިނިސްޓަރ އޮފް ހޯމް އެފެއާޒް ޢިމްރާން ޢަބްދުﷲއާ ބައްދަލުކުރައްވައިފިއެވެ. ހޯމް މިނިސްޓްރީގައި މިއަދު ބޭއްވި މިބައްދަލުވުމުގައި މަސްތުވާތަކެއްޗަށް ދެވިހިފާފައިވާ މީހުން އަނބުރާ މުޖްތަމަޢަށް ގެނައުމަށް "ޖަރނީ" ގެ ފަރާތުން ކުރާ މަސައްކަތްތަކާ ގުޅޭގޮތުން މިނިސްޓަރާ މަޢުލޫމާތު ހިއްސާކުރިއެވެ.\nއަދި މިބައްދަލުވުމުގައި މޯލްޑިވްސް ކަރެކްޝަނަލް ސަރވިސްއާ، "ޖަރނީ" ޖަމްޢިއްޔާ ގުޅިގެން ޖަލުގައި ކުރިއަށް ގެންދެވިދާނެ ފަރުވާގެ ބައެއް ޕްރޮގްރާމްތަކާމެދު މަޝްވަރާކުރެވުނެވެ. "ޖާރނީ" ން ވަނީ މިބައްދަލުވުމުގައި އެޖަމިއްޔާއިން ތައްޔާރުކޮށްފައިވާ 02 ފޮތެއް މިނިސްޓަރަށް އަރުވާފައެވެ.\nމިޖަމިއްޔާއަކީ 2005 ވަނަ އަހަރުން ފެށިގެން މަސްތުވާ ތަކެއްޗާއި އެޗް.އައި.ވީ އާ ގުޅޭގޮތުން ރަށުގެ ޒުވާނުންނާއި ބެލެނިވެރިންނާއި ސްޓޭކްހޯލްޑަރސް އަހުލުވެރިކޮށް، އެމްޕަވަރކުރުމަށް މަސައްކަތްކުރާ ޖަމިއްޔާއެކެވެ. މިގޮތުން ގިނަ ޢަދަދެއްގެ ބަޔަކު ވަނީ ރާއްޖޭގެ އެކި ކަންކޮޅުތަކުގައި ޓްރޭންކޮށްފައެވެ.


ރައީސް ޔާމީންގެ ޝަރީޢަތް: ޔާމީންގެ ވާހަކަފުޅަށްފަހު މިއަދުގެ ޝަރީޢަތުގެ މަޖިލިސް ނިންމާލައިފި\n12:40: މިމައްސަލައަކީ އޭސީސީން ނަގައިގެން އުޅޭ މައްސަލައެއް ނޫން. އޭސީސީން މިމައްސަލަ ބަލަން ބޭނުންނަމަ، ބަލާނެހާ ދުވަސްވެއްޖެ- ރައީސް ޔާމީން\n12:42: މިފައިސާ އަކީ ނުރަނގަޅު ފައިސާއަކަށް ވެދާނެތީ، އަޅުގަނޑު އަމިއްލައަށް އެސްކްރޯ އެކައުންޓެއް ހެއްދެވީވެސް. އެއީ ވެސް މިފައިސާގައި ނުޖެހެން ވެގެން، ނުރަނގަޅު ފައިސާއަށް ވެދާނެތީ. އޭގެން ވެސް އެނގެނީ އަޅުގަނޑުގެ ހިތް ނިޔަތް ރަނގަޅުކަން- ރައީސް ޔާމީން\n12:44: އަޅުގަނޑާއި ދެކޮޅަށް ދައުލަތުން ނެތް އެކަށީގެންވާ ހެއްކެއް ހުށަހެޅިފައެއް. އަދި އެކަން އަޅުގަނޑުގެ ވަކީލުން ވެސް އެކަން ވަރަށް ތަފްސީލުކޮށް ހާމަ ކުރައްވައިފި- ރައީސް ޔާމީން. އޭގެ އިތުރުން މިއީ މަނީ ލޯންޑަރިން ދައުވާ އުފުލޭވަރުގެ މައްސަލައެއްކަން ސާބިތުކޮށްދެވޭ ވަރަށް ދައުލަތަށް ހެކި ހުށަހެޅިފައެއް ނުވޭ- ރައީސް ޔާމީން\n12:46: އަޅުގަނޑާއި އޭސީސީގެ ރައީސް މުއައްވިޒާއި ބައްދަލުވެވިފައެއް ވެސް ނުވެޭ\n12:50: ދިފާއީ ވަކީލުން ބުނެފައިވަނީ ދައުލަތުގެ ހެކިން ކަމަށްވާ އަދީބާއި ޒިޔަތަކީ ޖިނާއީ ކުށް ސާބިތުވެފައިވާ ފަރާތްތައް ކަމުން އެ ފަރާތްތަކުގެ ހެކިބަސް ބަލައިނުގަނެވޭނެ ކަމަށް\n12:51: ދައުވާ ސާބިތު ކުރުމަށް ދައުލަތުން ހުށަހަޅާފައިވާ ޝަފަވީ އަދި ކިތާބީ ހެކިތަކަށް ދައުވާ ލިބޭ ފަރާތުން އިންކާރުކޮށްފައި ވާތީ، އެ ހެކިތަކުގެ މިންވަރަށް ބަލާއިރު، އެއީ ކުށް ސާބިތުކުރުމަށް އެކަށީގެންވާ މިންވަރެއް ނޫން ކަމަށް ޝަރީއަތުން ކަނޑައަޅައި ދިނުމަށް އެދިއްޖެ.\n12:52: ދިފާއީ ހެކިން ހުށަހެޅުމަށް ބޭއްވުނު އަޑުއެހުން ނިމުނީ. ގާޒީ ހައިލަމް ވިދާޅުވީ ދެން އޮންނާނީ މިމައްސަލައިގެ ޚުލާސާ ބަޔާން އިއްވުން ކަމަށް. އެއަޑުއެހުން އޮންނާނީ އޮކްޓޯބަރ މަހުގެ 10ވަނަ ދުވަހު ކަމަށް ގާޒީ ވިދާޅުވި.


Fitbit Versa 2: Mi ee ves smart gadi eh | Mihaaru\nފިޓްބިޓް ވާސާ2ސްމާޓްގަޑި: ހުރިހާ ކަމަކަށް ވުރެ ބޮޑު ސަމާލުކަމެއް ނިދުމަށް\nފިޓްބިޓް "ވާސާ 2": ހުރިހާ މާނައެއްގައި ނޫނަސް، ސްމާޓްގަޑިއެއް\n29 އޯގަސްޓް 2019 - 08:08 1 comment\n"ވާސާ 2" އަކީ ސްމާޓްގަޑިއެއް ކަމަށް ބުނި ނަމަވެސް، ހުރިހާ މާނައެއްގައި ސްމާޓްގަޑިއެއް ކަމަށް ބުނެވޭކަށް ނެތެވެ. މި ގަޑީގައި "ޖީޕީއެސް" ގާއިމުކޮށްފައެއް ނެތެވެ. ޖީޕީއެސް ބޭނުންހިފައި ކުރަންޖެހޭ ކަމެއް އޮތް ނަމަ، ފިޓްބިޓް އެޕްލިކޭޝަން ބޭނުންކުރެވޭ ފެންވަރުގެ ސްމާޓްފޯނެއް ގެންގުޅެން ޖެހެ އެވެ. ފިޓްބިޓުން މި ގަޑި އުފެއްދުމުގައި ސިއްހީ ދުޅަހެޔޮކަމަށް ވަރަށް ބޮޑަށް ވިސްނާފައި ވެ އެވެ. އަދި ޒުވާނުންގެ މެދުގައި މަގުބޫލް އާލާތަކަށް ހެދުމަށް މަސައްކަތްތަކެއް ވަނީ ކޮށްފަ އެވެ.\nވާސާ2ގައި ހުރި ބައެއް ފީޗާތަކަށް ބަލާއިރު، ހުރިހާ ކަމަށް ވުރެ ބޮޑަށް ނިދުމަށް ދީފައި ހުރި އަހަންމިޔަތުކަން ފާހަގަކުރެވެ އެވެ. ނިދާފައި އޮންނައިރު ހިތުގެ ވިންދު ހުންނަ ވަރު ރެކޯޑްކުރެވުމުގެ އިތުރުން ނިދުމުގެ ފެންވަރު ވެސް ބަލައިދެ އެވެ. ގަދަ ނިދީގައި އޮތީ ކިހާއިރަކުކަން އަދި މަޑު ނިދީގައި ހޭދަކުރި ވަގުތު ވެސް ބުނެ ދެ އެވެ. ވަކި ވަގުތަކަށް ހޭލަން ބޭނުން ނަމަވެސް އެ މީހަކު ހޭލައްވަން ޖެހޭ ވަގުތު އިޚުތިޔާރުކުރަނީ ގަޑި އެވެ. މިސާލަކަށް ވަކި ގަޑިއަކަށް ހޭލަން އެލާމްކުރުމުން، އެ ވަގުތު ޖެހުމުގެ ބައިގަޑިއިރު ކުރިން އެ މީހަކު ހޭލައްވަން ގަޑި ތައްޔާރުވެ އެވެ. ގަދަ ނިދީގައި އޮތް ނަމަ އިހަށް ބާއްވަ އެވެ. އެކަމަކު ނިދި މަޑުވަމުން އަންނަ ކަމުގެ އަލާމާތެއް ރެކޯޑްކުރެވިއްޖެ ނަމަ، އެލާމްގެ އަޑު އިއްވައި ހޭލައްވާލަ އެވެ.\nމިއީ އެމެޒޯންގެ ވާޗުއަލް އެސިސްޓޭންޓް، އެލެކްސާ ގާއިމުކޮށްފައި ވާ ގަޑިއެކެވެ. ވަކި ކަމެއް ކޮށްދިނުމަށް އެދި ބުނެލުމުން އެ ކަމެއް ކުރާނެ ގޮތް އެލެކްސާ ބުނެ ދެ އެވެ. އެކަމަކު އެލެކްސާގެ އަޑަކުން ނޫނެވެ. ވާސާ2ގައި ސްޕީކަރެއް ނުހުރެވެ. އެލެކްސާ ބުނާ އެއްޗެއް ޖެހެނީ ސްކްރީނުން ކިޔާށެވެެ.\nވާސާ2ގައި އެންއެފްސީ ހިނަމާފައި ވެ އެވެ. އެހެންކަމުން، އެންއެފްސީ މެދުވެރިކޮށް ފައިސާ ބަލައިގަންނަ ފިހާރަ/ކެފޭ ފަދަ ތަންތަނުގައި ފޮނިކަނޑާލަން ވީ އެވެ. މި ކަމުގައި އޮތީ އެ މީހެއްގެ ހިތެވެ. ފިޓްބިޓުން ވަނީ މަގުފަހިކޮށްދީފަ އެވެ.\nވާސާ2ގައި ދެން ހިމެނެނީ ހުރިހާ ސްމާޓްގަޑިތަކަށް އާންމު ފީޗާތަކެވެ. ކަސްރަތުކުރުމުގައި އެހީތެރިވުމަށް އިރުޝާދު ލިބިގަތުން، ދުވުން، ޖޮގިން، ފެތުން އަދި ބައިސްކަލު ދުއްވާއިރު ބަލަން އެދޭ މިންތަައް ބަލަހައްޓައި އަންގައި ދެ އެވެ.\nއިތުރު ލިޔުންތައް ގޫގްލް އެންޑްރޮއިޑް އެޕަލް


BPH: Firihenunge hathureh\nބިނައިން ޕްރޮސްޓޭޓް ހައިޕާޕްލޭސިއާ، ބީޕީއެޗް ނުވަތަ ޕްރޮސްޓޭޓް ގްލޭންޑް ދުޅަވެ ބޮޑުވުމަކީ އުމުރުން ދުވަސްވުމާ ގުޅިގެން ފިރިހެނުންނަށް ދިމާވާ އެންމެ އާންމު އެއް ސިއްހީ މައްސަލަ އެވެ. ޕްރޮސްޓޭޓް ގްލޭންޑް ބޮޑުވެ ދުޅަވުމުގެ ނަތީޖާއެއްގެ ގޮތުން ކުޑަކަމުދިޔުމުގައި ދަތިތަކާ ކުރިމަތި ކުރުވަ އެވެ. އަދި ހަމައެހެންމެ ބައެއް ހާލަތްތަކުގައި މަސާނާ އަދި ކިޑްނީގެ މައްސަލަތަކަށްވެސް މަގުފަހި ކުރުވަ އެވެ.\nޕްރޮސްޓޭޓްއަކީ ފިރިހެނުންގެ ކުޑަކަމުދާ ހޮޅީގެ ވަށައިގެންވާ ގޮތަށް އުފެދިފައިވާ ފިރިހެނުންގެ ނަސްލު އުފައްދާ ނިޒާމުގައި މުހިންމު ދައުރެއް އަދާ ކުރާ ކުޑަ ގުނަވަނެކެވެ. މި ގުނަވަން އެއްވެސް ސަބަބަކާ ހުރެ ބޮޑުވެ ދުޅަވެއްޖެނަމަ، ކުޑަކަމުދާ ހޮޅި ފިތޭގޮތް ވާނެ އެވެ. އެހެނީ އޭގެ ސަބަބުން މަސާނާގައި އުފެދިފައިވާ ކުޑަކަމުނަޖިސް ކުޑަކަމުދާ ހޮޅިީގެ ޒަރިއްޔާއިން ހަށިގަނޑުން ބޭރު ކުރުމަށް ހުރަސް އެޅޭނެ އެވެ.\nޕްރޮސްޓޭޓް ދުޅަވުމުގެ އަލާމާތްތައް\nރޭގަނޑު އަވަސް އަވަހަށް ކުޑަކަމުދެވުން ( ކުޑަކަމުދާން ޖެހިގެން ނިދިން ހޭލެވު )\nކުޑަކަމުދާން ފެށުމަށް އުނދަގޫވުން\nކުޑަކަމުދާއިރު މަދުން ބޭރުވުން\nކުޑަކަމުދާ އިރު މަސާނާ އެއްކޮށް ހުސްނުވާހެން ހީވުން\nކުޑަކަމުދާ ނިމުމަށްފަހު ތިކި ޖެހުން\nކުޑަކަމުދާންޖެހުމުން ނުހިފެއްޓުން / ކުއްލިއަކަށް ކުޑަކަމުދާން ޖެހުން\nމިއީ އާންމުކޮށް ޕްރޮސްޓޭޓް ދުޅަވާ މީހުންނަށް މެދިވެރިވާ މައްސަލަތަކެވެ. ނަމަވެސް ފާހަގަކޮށްލަން ޖެހޭ ކަމަކީ މި އަލާމާތްތަކަކީ ޕްރޮސްޓޭޓް ދުޅަވެ ބޮޑުވެފައިވާ ވަރު ހާމަކޮށްދޭނޭ ކަމެއް ނޫންކަމެވެ. އެހެނީ ޕްރޮސްޓޭޓް ވަރަށް ބޮޑަށް ދުޅަވެފައި ހުރި މީހަކަށް މާ ބޮޑެތި އުނދަގޫތަކެއް ކުރިމަތި ނުވެ އަދި ޕްރޮސްޓޭޓްގެ ސައިޒް ކުޑަކޮށް ބޮދުވެފައިވާ މީހާގެ ފަރާތުން މިއިން ގިނަ އަލާމާތްތަކެއް ފެނުމަކީ ވެދާނެ ކަމެކެވެ.\nމަތީގައި މި ދެންނެވުނު އަލާމާތްތަކަކީ އެހެނިހެން ސިއްހީ މައްސަލަތަކުގައިވެސް ފެނިދާނެ އަލާމާތްތަކެކެވެ. އޭގެތެރޭގައި ޔޫރިނަރީ އިންފެކްޝަން، މަސާނާ އަކި ކިޑްނީގެ މައްސަލަތައް އަދި މަސާނާ ކޮންޓްރޯލް ކުރާ ނާރުތަކުގެ މައްސަލެއްގެ ސަބަބުންވެސް މި ދެންނެވުނު މައްސަލަތައް މެދުވެރި ވެދާނެ އެވެ. ވީމާ މިފަދަ އަލާމާތްތަކެއް މެދުވެރިވާނަމަ، އޭގެ ސަބަބު ދެނެގަތުމަށްޓަކައި ޑޮކްޓަރަކަށް ދެއްކުން ވަރަށް މުހިންމު ވާނެ އެވެ.\nޕްރޮސްޓޭޓް ދުޅަވުމަށް މެދުވެރި ކުރުވާ ސަބަބުތައް\nބީޕީއެޗް މެދުވެރިކުރުވާ ހަގީގީ ސަބަބު ނޭނގުނުކަމުގައިވިޔަސް ބީޕީއެޗް މެދުވެރިވުމުގެ ފުރުސަތުތައް އިތުރުކޮށްދޭ ކަންތައްތަކެއް ވެއެވެ. އޭގެތެރޭގައި:\nސާޅީސް އަހަރުން ދަށުގެ ފިރިހެނުންނަށް ވަރަށް މަދުން ނޫނީ މިއީ ދިމާ ނުވާ މައްސަލައެކެވެ. އެހެނީ އުމުރުން 60 އަހަރުންމަތީގެ ކޮންމެ ތިން ފިރިހެނަކުން އެކަކަކީ ބީޕީއެޗް ގެ އުނދަގޫ ފޯރާ މީހެއްކަމަށާއި 80 އަހަރުންމަތީގެ ކޮންމެ ދެ މީހަކުން އެކަކަކަށް ޕްރޮސްޓޭޓް ދުޅާވުމުގެ ސަބަބުން އުނދަގޫތަކާ ކުރިމަތިލާން ޖެހޭކަމަށް ދިރާސާތަކުން ދައްކަ އެވެ.\nއާއިލާގައި ބީޕީއެޗް ހުންނަ މީހެއް ހުރުން\nމާބޮޑަށް ސިއްހަތަށް ގެއްލުންވާ ވަރަށް ފަލަވުން\nބީޕީއެޗް ގިނަ ދުވަހަށް ދެމިގެން ގޮސްފިނަމަ ދިމާވެދާނެ ނުރައްކާ\nބީޕީއެޗް ގިނަ ދުވަހަށް ދެމިގެން ގޮސްފިނަމަ ދިމާވެދާނެ ނުރައްކާތަކުގެ ތެރޭގައި ކުއްލިއަކަށް ކުޑަކަމުދާ ތަކެތި ބޭރު ނުކުރެވި، މަސާނާގައި ކުޑަކަމުނަޖިސް އަށަގަނެފައި ހުރުން ހިމެނެ އެވެ. އަދި އާންމުކޮށް ބީޕީއެޗް ހުންނަ ފަރާތްތަކަށް މަސާނާ އެއްކޮށް ހުސް ނުކުރެވުމުގެ ސަބަބުން ކުޑަކަމުދާ ނިޒާމުގައި ޖަރާސީމް އަށަގަނެ، ޔޫރިނަރީ އިންފެކްޝަންތައް ޖެހުމުގެ ފުރުސަތުތައް ބޮޑެވެ. ހަމައެހެންމެ މަސާނާގައި ހިލަ އުފެދުމާއި ކިޑްނީގެ މައްސަލަތައް ދިމާވުމަކީވެސް މަދުމަދުން ނަމަވެސް ޕްރޮސްޓޭޓް ދުޅަވާ ފަރާތްތަކަށް ދިމާވާ މައްސަލަތަކެވެ.\nބީޕީއެޗް ދެނެގަތުމާއި ފަރުވާ\nޕްރޮސްޓޭޓް ދުޅަވެފަތޯ ހުރިތޯ ޑޮކްޓަރަށް ދެނެގަތުމަށް އާންމުކޮށް ބީޕީއެޗް ހުންނަ ފަރާތްތަކަށް ދިމާވާ އުދަނގޫތަކާއި އަލާމާތްތައް ހުރިތޯ ދެނެގަތުމަށް ސުވާލު ކުރެވޭނެ އެވެ. އަދި އެއަށް ފަހު ފުރަގަސް ފަރާތައް އިންގިލިލަށްވައިގެން ޕްރޮސްޓޭޓް ގްލޭންޑްގެ ސައިޒް ބޮޑުވެފައި ހުރިތޯ ބެލޭނެ އެވެ. އަދި ބައެއް ހާލަތްތަކުގައި އިތުރު ޓެސްޓްތަކާއި ސްކޭންތައް ހެދުމަށް ލަފާ ދީފާނެ އެވެ. ބީޕީއެޗް ހުރިކަން ދެނެގަނެވުމުން އެކަމަށް ފަރުވާ ކުރަން ފެށޭނީ ބަލި މީހާގެ އުމުރާއި، ޕްރޮސްޓޭޓް ދުޅަވެފައިވާ ސައިޒް އަދި އޭގެ ސަބަބުން ވާ އުނދަގޫތަކުގެ މައްޗަށް ބަލާފަ އެވެ. އެގޮތުން ޕްރޮސްޓޭޓް ގްލޭންޑްގެ ދުޅަކަން ކުޑަކޮށް ދިނުމަށް އެހީތެރިވެދޭ ގިނަ ބޭސްތައް ހުރެ އެވެ. މިފަދަ ބޭސްތަކުން ބީޕީއެޗްގެ ސަބަބުން މެދުވެރިވާ އުނދަގޫތަކަށް ލުއެއް ނުލިބިއްޖެނަމަ އޮޕްރޭޝަންއެއް ކުރުމަށް ޑޮކްޓަރު ލަފާދިނުން އެކަށޭނަ އެވެ.\nބީޕީއެޗް އަކީ ކުރިންވެސް ދަންނަވާލެވުނު ފަދައިން އުމުރުން ދުވަސްވީ ގިނަ ފިރިހެނުންނަށް މެދުވެރިވާ ސިއްހީ މައްސަލައެކެވެ. މިއީ އާންމު ދިރިއުޅުމުގައި ގިނަ އުނދަގޫތަކާ ކުރިމަތި ކުރުވާ ސިއްހީ މައްސަލައަކަށް ވީނަމަވެސް މިއަދު ލިބެން ހުރި ގިނަ އެދެވޭ ފަރުވާ ތަކާއެކު ބީޕީއެޗް އާ ދެކޮޅަށް ހަނގުރާމަ ކުރުމަކީ މާ އުނދަގޫކަމަކަށް ނުވާނެ އެވެ.


އިސްލާމީ ތާރީޚުގެ ތެރެއިން ފުރަތަމަ | ތާރީޚް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ތާރީޚް އިސްލާމީ ތާރީޚުގެ ތެރެއިން ފުރަތަމަ\nޢަބްދުލް ޢަޒީޒް ޙަމީދު\n16 އޯގަސްޓު 2004\nއިސްލާމުންގެ ފުރަތަމަ ޚަލީފާ އަކީ އަބޫބަކުރުއް ޞިއްދީޤު ރަޟިޔަﷲ ޢަންހް އެވެ. އަބޫބަކުރުގެ ފާނުގެ ފުރިހަމަ ނަންފުޅަކީ ޢަބުދުﷲ ބިން އަބީ ޤަޙާފާ އެވެ. އުފަންވެ ވަޑައިގެންނެވީ ހިޖުރައިގެ 54އަހަރު ކުރިންނެވެ. އަވަހާރަފުޅުވެ ވަޑައިގެންނެވީ ހިޖުރައިން 13ވަނަ އަހަރުގައެވެ. އަބޫބަކުރުގެފާނަކީ ސުވަރުގެ ވަދެވަޑައިގަންނަވާނޭ ކަމުގެ އުފާވެރި ޚަބަރު ރަސޫލާ ދެއްވާފައިވާ 10ބޭފުޅުންގެ ތެރޭގައި ހިމެނިވަޑައިގަންނަވާ ބޭފުޅެކެވެ.\nހިޖުރީ ތާރީޚް ފުރަތަމަ ޖައްސަވަން ފެއްޓެވީ ޢުމަރުގެ ފާނެވެ. އުމަރުގެ ފާނު އުފަންވެ ވަޑައިގެންނެވީ ހިޖުރައިގެ 40އަހަރު ކުރިންނެވެ. އަވަހާރަފުޅުވެ ވަޑައިގެންނެވީ ހިޖުރައިން 23ވަނަ އަހަރުގައެވެ. ފުރަތަމަ ހިޖުރީ ތާރީޚް ޖެއްސެވީ ކީރިތި ރަސޫލާ މައްކާއިން މަދީނާ އަށް ހިޖުރަކުރި ހާދިސާއާ ރިއާޔަތްކޮށް ހިޖުރައިން 16ވަނަ އަހަރުގައެވެ.\nއިސްލާމީތާރީޚްގައި ޕޯސްޓްގެ ނިޒާމް ނުވަތަ ޚިދުމަތް އެންމެ ފުރަތަމަ ގާއިމްކުރެއްވީ މުޢާވިޔަތު ބިން އަބީ ސުފްޔާން ރަޟިޔަﷲ ޢަންހް އެވެ. ކަސްޓަމްގެ ނިޒާމް ފުރަތަމަ ގާއިމްކުރެއްވީ ޢުމަރު ބުނުލް ޚައްތާބު ރަޟިޔަﷲ ޢަންހު އެވެ.\nއިސްލާމީތާރީޚުގެ ފުރަތަމަ ވަޒީރަކީ އަހުމަދު ބިން ސުލައިމާން އަލްޚިލާލު ނުވަތަ އަބޫ ސަލަމާ އަލްޚިލާލުއެވެ. އަވަހާރަފުޅުވެ ވަޑައިގެންނެވީ ހިޖުރައިން 132 ވަނަ އަހަރުއެވެ. ފުރިހަމަ ނަންފުޅަކީ ޙަފުޞު ބިން ސުލައިމާން އަލްހަމްދާނީ އެވެ. ވަޒީރެއްގެ މަގާމަށް އަބޫ ސަލަމާ އިސްކުރެއްވީ ޢައްބާސީ ދައުލަތުގެ ފުރަތަމަ ޚަލީފާ އަބުލް ޢައްބާސް އައްސައްފާހު އެވެ. 4މަސް ދުވަހު އަބޫ ސަލަމާ ވަޒީރު ކަމުގައި ހުންނެވިއެވެ. އޭގެ ކުރީގެ އެއްވެސް ދުވަސްވަރެއްގައި ''ވަޒީރު'' މިނަން ބޭނުންކޮށް ނުވަތަ ކިޔާފައެއް ވެސް ނުވެއެވެ.\nކީރިތި ގުރުއާން މުޞްޙަފެއްގެ ސިފައިގައި ފުރަތަމަ ޖަމާކުރެއްވީ އިސްލާމުންގެ 3ވަނަ ޚަލީފާ ޢުޘްމާން ބިން ޢައްފާން ރަޟިޔަﷲ ޢަންހު އެވެ. އެއީ ޢުޘްމާނުގެ ފާނުގެ ޚަލީފާ ކަމުގެ ދުވަސްވަރު މީސްތަކުން ގުރުއާން ކިޔެވުމުގައި އިޚްތިލާފްތައް ގެންގުޅޭކަން ފާހަގަ ވުމުންނެވެ. އެހެންކަމުން ކީތިރި ގުރުއާން ޖަމާކުރައްވާ އިސްލާމީ ދައުލަތްތަކަށް ބައްސަވާ ހެއްދެވިއެވެ.\nއެންމެ ފުރަތަމަ އަސް ބޭނުކުރެއްވި ބޭފުޅަކީ އިސްމާޢީލް ޢަލައިހިއްސަލާމް އެވެ. އޭގެ ކުރިން އަހަކީ ވަހުޝީ ޖަނަވާރެއްގެ ގޮތުގައި ބެލުނެވެ. ނަމަވެސް އިސްމާޢީލްގެ ފާނު އަސްކިޔަމަން ކުރައްވާ އެއަށް ސަވާރުވެ ވަޑައިގެން ހެއްދެވިއެވެ.އެއަށް ފަހު އިސްމާޢީލްގެ ފާނުގެ ދަރިންވެސް މިބީދައިން އަމަލުކުރެއްވިއެވެ.\nއެންމެ ފުރަތަމަ ޒަމްޒަމް ފެން ހިއްޕެވި ބޭކަލަކީ އިސްމާޢީލްގެ ފާނުއެވެ. އެއީ އިބްރާހީމްގެ ފާނު އިސްމާއީލްގެ ފާނުއާއި، އިސްމާޢީލްގެ ފާނުގެ މަންމާފުޅު ހާޖަރު ސަހަރާ އަށް ދޫކޮށްފާ ދިއުމުންނެވެ. ހާޖަރުގައި އަތުގައި ޖޯރެއްގައި ފެންފޮދެއް ހުއްޓެވެ. ނަމަވެސް އެފެންފޮދު ހުސްވުމުން ހާޖަރު އިސްމާޢީލްގެ ފާނަށް ފެން ހޯދުމަށްޓަކައި ޞަފާ މަރުވާ ދޭތެރޭގައި ހިންގެވިއެވެ. މިގޮތަށް 7ވަނަ ފަހަރު ހިންގަވަނިކޮށް ޖިބްރީލްގެ ފާނު ވަޑައިގެން އިސްމާޢީލްގެ ފާނުގެ ފައިޕުޅުގެ ދަށުން ޒަމްޒަމް ފެން ނެރުއްވިއެވެ. ހާޖަރު އަށް މިފެން ފެނުމާއި އެކު ވަށައިގެން ވެލިޖަމާކޮށް ފެންގަނޑު ހިފެހެއްޓެވިއެވެ. އެއަށްފަހު އިސްމާޢީލްގެ ފާނަށް ޒަމްޒަމް ފެން ދެއްވިއެވެ.\nއިސްލާމީ ތާރީޚްގައި އެންމެ ފުރަތަމަ ބިނާކުރެވުނު މިސްކިތަކީ ''ގުބާއު'' މިސްކިތެވެ. މިމިސްކިތް ބިނާކުރެވުނީ ހިޖުރައިން 1ވަނަ އަހަރުގައެވެ. މިމިސްކިތަށް ''މަސްޖިދުލް ޤިބްލަތައިން''އޭ ވެސް ކިޔުނެވެ. އެއީ މިމިސްކިތުގައި ދެ ޤިބުލަ ހުންނާތީއެވެ. ފުރަތަމަ ޤިބުލަ ހުންނަނީ ގުދުސްގައިވާ މަސްޖިދުލް އަޤްޞާއާ ވީ ދިމާއަށެވެ. ދެވަނަ ޤިބުލަ ހުންނަނީ މައްކާގައިވާ މަސްޖިދުލް ޙަރާމްއާ ވީ ދިމާއަށެވެ. މިމިސްކިތް ބިނާކުރެއްވީ ކީރިތި ރަސޫލާ މަދީނާ ކައިރީގައި އޮންނަ ގުބާއޭ ކިޔޭ ހިސާބަކަށް ވަޑައިގަތުމަށް ފަހުގައެވެ.\nއެންމެ ފުރަތަމަ މަތިމަސް ހެއްދެވި ( ކުރުކޮށް ކޮށުން ) ބޭފުޅަކީ އިބްރާހީމްގެ ފާނުއެވެ. އިސްތަށިގައިން ފުރަތަމަ އުފުރެއްވެވީ ވެސް އިބްރާހީމްގެ ފާނުއެވެ. ނިޔަފަތި ކެޑުމާއި، ފެނުން އިސްތިންޖާ ފުރަތަމަ ކުރެއްވީ ވެސް އިބްރާހީމްގެ ފާނުއެވެ.\nފުރަތަމަ ޚިތާނުކުރެއްވި ބޭފުޅަކީ އިބްރާހީމްގެ ފާނުއެވެ. ޚިތާނުކުރެއްވީ އުމުރު ފުޅުން 120 އަހަރުގައި ޝާމްކަރައިގެ ރަށެއްކަމުގައިވާ ''ޤުދޫމް''ގައެވެ. ޚިތާނުކުރެއްވުމަށް ފަހު 80އަހަރުފުޅު ވަންދެން ދިރިހުންނެވިއެވެ.\nއެންމެ ފުރަތަމަ ޖަލު ބިނާކުރެއްވީ އިސްލާމުންގެ ހަތަރުވަނަ ޚަލީފާ ޢަލީ ބިން އަބީ ތާލިބު ރަޟިޔަﷲ ޢަންހު އެވެ. ޢަލީގެ ފާނު ޚަލީފާކަމަށް އިސްކުރެއްވުމާއި އެކު ޖަލު ބިނާކުރެއްވިއެވެ. އޭގެ ކުރިން އަބޫބަކުރުގެ ފާނާއި، ޢުމަރުގެފާނާއި، ޢުޘްމާނުގެ ފާނުގެ ޚިލާފަތުގައި މީހުން ހައްޔަރުކޮށްފައި ބައިތިއްބަވަނީ ވަޅުތަކުގައެވެ.\nއާއްމު ލައިބްރަރީއެއް އެންމެ ފުރަތަމަ ހެއްދެވީ ޢައްބާސީ ޚިލާފަތުގައި ބަޣުދާދުގައި ޚަލީފާ ހާރޫނުއްރަޝީދު އެވެ. މިލައިބްރަރީގެ ނަމަކަށް ''ބައިތުލް ޙިކުމާ'' އޭ ކިޔައި ނަންދެވުނެވެ. މިލައިބްރަރީގައި ފޮތްލިޔާމީހުންނާއި، ތަރުޖަމާކުރާމީހުންނާއި، ފާރަވެރިން ބައިތިއްބިއެވެ. މިލައިބްރަރީގައި އިންޑިޔާއާއި، ގްރީކްއާއި، ފާރިސީ ފަދަ ހަޟާރަތްތަކުގައި ނެރެފައިވާ އެކި އެކި ދާއިރާތަކުގެ ފޮތްތަކާއި ލިޔުންތައް އަރަބި ބަހަށް ތަރުޖަމާ ކުރެވުނެވެ.\nމާތް ﷲގެ މަގުގައި އެމީހެއްގެ ހުރިހާ މުދަލަކާއި ފައިސާއެއް ފުރަތަމަ ހޭދަކުރެއްވި ބޭކަލަކީ އަބޫބަކުރުގެ ފާނެވެ. އަބޫބަކުރުގެ ފާނަކީ ދީލަތިބޭފުޅެކެވެ. މައްކާގެ ބޮޑެތި ވިޔަފާރިވެރިންގެ ތެރޭގައި ހިމެނިވަޑައިގަންނަވައެވެ. އިސްލާމްވެ ވަޑައިގަތުމަށް ފަހު ވިޔަފާރިކުރުން ދޫކުރައްވާ އިސްލާމްދީނަށް ގޮވާލެއްވުމުގައި ކީރިތި ރަސޫލާގެ އަރިހުގައި ދެމިހުންނެވިއެވެ. އިސްލާމްވެ ވަޑައިގެންނެވި އިރު މިލްކިއްޔާތުގައި 04ހާސް ދިރުހަމް ހުއްޓެވެ. އެހުރިހާ ފައިސާއެއް އަބޫބަކުރުގެ ފާނު މާތް ﷲގެ މަގުގައި ހޭދަކުރެއްވިއެވެ. އަބޫބަކުރުގެ ފާނު އަވަހާރަފުޅުވެ ވަޑައިގެންނެވިއިރު މިލްކިއްޔާތުގައި އެންމެ ދިރުހަމެއް ނުވަތަ ދީނާރެއްގެ މިންވަރުވެސް ދޫކޮށްފައި ނުވާކަމަށް ޢައިޝަތުގެ ފާނު ޚަބަރު ދެއްވި ކަމަށް ޢުރުވަތު ބިން ޒުބައިރު ވިދާޅުވެފައިވެއެވެ. މުސްލިމު އަޅުންގެ ތެރެއިން 7މީހަކު އަބޫބަކުރުގެ ފާނު މިނިވަންކޮށްދެއްވިއެވެ. އޭގެތެރޭގައި ބިލާލު ބިން ރިބާޙު އަދި ޢާމިރު ބިން ފުހައިރާ ފަދަ ބޭފުޅުން ހިމެނިވަޑައިގަންނަވައެވެ.\nއިސްލާމީ ދައުލަތުގެ ފުރަތަމަ ޤާޟީއަކީ އުމަރުގެ ފާނުއެވެ. މިމިގާމަށް އުމަރުގެ ފާނު އިސްކުރެވުނީ އަބޫބަކުގެ ފާނުގެ ޚަލީފާކަމުގެ ދުވަސްވަރުގައެވެ. އެއްއަހަރު ވަންދެން އުމަރުގެ ފާނު ޤާޟީއެއްގެ މަގާމުގައި ދެމިހުންނެވިއެވެ.\nކީރިތި ގުރުއާނުގެ އެއްކޮށް ފުރަތަމަ ބާލައިލެއްވުނު ސޫރަތަކީ ''ސޫރަތުލް ފާތިޙާ'' ނުވަތަ ''އަލް ހަމްދު''އެވެ. ''ސޫރަތުލް ފާތިޙާ''ގައި ވަނީ7އާޔަތެވެ. މިސޫރަތަށް ތަފާތު ނަން ނަން ކިޔައި އުޅެއެވެ. އޭގެތެރޭގައި ''ފާތިޙަތުލް ކިތާބު''، ''އުއްމުލް ގުރުއާން''، ''އުއްމުލް ކިތާބު''، ''ސަބުޢުލް މަޘާނީ''، ''އައްރުޤިއްޔާ'' ފަދަ ނަންތައް ހިމެނެއެވެ.\nކީރިތި ރަސޫލާ އެންމެ ފުރަތަމަ މިނިވަންކުރެއްވި އަޅަކީ ޒައިދު ބިން ޙާރިޘާ ރަޟިޔަﷲ ޢަންހު އެވެ. އަވަހާރަފުޅުވެ ވަޑައިގެންނެވީ ހިޖުރައިން 8ވަނަ އަހަރުގައެވެ. ޚަދީޖަތުގެ ފާނުގެ އަޅެއްގެ ގޮތުގައި ވަނިކޮށް ކީރިތި ރަސޫލާ ޚަދީޖަތުގެ ފާނުއާއި، ކާވެނި ބައްލަވައިގަތުމަށް ފަހު މިނިވަންކޮށް ދޫކޮށްލެއްވިއެވެ. އެއަށް ފަހު ޒައިދު ބިން ޙާރިޘާ ޒައިނަބު ބިންތި ޖަޙްޝްއާ ކާވެނި ބައްލަވައި ގެންނެވިއެވެ.\nއިސްލާމްދީންގައި ފުރަތަމަ ޝަހީދުވި ބޭކަލަކީ ޚަދީޖަތުގެ ފާނުގެ ދަރިކަލުން އަލްޙާރިޘް ބިން އަބީ ހާލާ ރަޟިޔަﷲ ޢަންހު އެވެ. އަވަހާރަފުޅުވެ ވަޑައިގެންނެވީ ހިޖުރައިން 8ވަނަ އަހަރުގައެވެ. ކީރިތި ރަސޫލާ ފާޅުގައި އިސްލާމްދީނަށް ގޮވާލުމަށް އަމުރުކުރެއްވުމުން މަސްޖިދުލް ހަރާމް އަށް އެރުމަށްފަހު ހަރުއަޑުން އަންނަނިވި ޢިބާރާތް ވިދާޅުވިއެވެ. ''ﷲމެނުވީ އިލާހަކު ނުވާކަމަށްތިޔަބައި މީހުން ބުނާށެވެ. ފަހެ ތިޔަބައިމީހުންނަށް ކާމިޔާބު ލިބޭހުށީ އޭރުންނެވެ.'' މިއަޑުއިވުމުން ޤުރައިޝުންގެ މީހުން އެއްވެ، އަލް ޙާރިޘާ ބިން އަބީހާލާގެ ހަށިކޮޅުގައި ތަޅާއަނިޔާކޮށް ގަތުލުކުރެއްވިއެވެ.\nއިސްލާމްދީންގައި ފުރަތަމަ ޝަހީދުވި ބޭކަނބަލަކީ ސުމައްޔާ ބިންތި ޚައްބާތު ރަޟިޔަﷲ ޢަންހާ އެވެ. އަވަހާރަވެ ވަޑައިގަތީ ހިޖުރައިން 8ވަނަ އަހަރުގައެވެ. ސުމައްޔާ ބިންތި ޚައްބާތަކީ ޢައްމާރު ބިން ޔާސިރު ގެ މަންމާފުޅެވެ. ސުމައްޔާބިންތިޚައްބާތު އާއި، ފިރިކަލުންނާއި ދަރިކަލުން ސިއްރުގައި އިސްލާމްވުމަށް ފަހު އެކަން ފާޅުކުރެއްވިއެވެ. ސުމައްޔާއާއި އޭނާގެ އާއިލާ މުޝްރިކުންގެ އަނިޔާއިން ސަލާމަތްކޮށްދޭނޭ މީހަކު ނެތުމުގެ ސަބަބުން މުޝްރިކުންގެ އަޒާބުތައް ދެމުންގެންދިޔައެވެ. މިގޮތުން ދަނގަޑުހެދުން އެޅުއްވުމަށް ފަހު އަވިގަނޑުގެ ތެރޭގައި ބައިތިއްބިއެވެ. މިހާލުގައި ވަނިކޮށް އަބޫ ޖަހުލު އެތަނަށް ހާޟިރުވެ ސުމައްޔާ ބިންތި ޚައްތާބު ގަތުލުކުރެއްވިއެވެ.


Kuriah othee "Bos" ge vadhaaee2show | Mihaaru\n"ބޮސް" ގެ ޕޯސްޓަރެއްގައި އައްޒަ އާއި ޔުނާން: މިއީ މި އަހަރު އެންމެ ހިނގި އެއް ފިލްމް.\n02 ޑިސެމްބަރ 2017 - 13:382comments\nއޮކްޓޯބަރު މަހުގެ 31 ވަނަ ދުވަހު ޕްރިިމިއާ ކުރި ކްރިސްޓަލް އެންޓަޓައިންމަންޓްގެ ފިލްމް "ބޮސް" ގެ ވަދާއީ ދެ ޝޯ މާދަމާ ރެ އާއި މާދަންނޫންއަނެއްދުވަހުގެ ރޭ އޮލިމްޕަހުގައި ދައްކަން ނިންމައިފި އެވެ.\nޕްރޮޑިއުސަރު ފާތުމަތު ނަހުލާ ބުނީ ފަހު ދެ ޝޯއާ އެކު އޮލިމްޕަހުގައި ފިލްމްގެ 29 ޝޯ ދެއްކޭނެ ކަމަށާއި ފިލްމަށް އާންމުންގެ ފަރާތުން ލިބުނު ތަރުހީބާ ދޭތެރޭ ވަރަށް ހިތްހަމަޖެހޭ ކަމަށެވެ.\n"ބެލުންތެރިން ބަލާ ހިތްވާ ކަހަލަ ރަނގަޅު ފިލްމެއް ގެނެސް ދެވިއްޖެއްޔާ އޯޑިއަންސް ފިލްމް ބަލަން ވަންނާނެކަން ބޮސް އިން ވެސް ސާބިތުވެއްޖެ. މި ފިލްމް އެތައް ފަހަރަކު ރިޕީޓްކޮށް ބެލި މީހުން ވެސް ބައިވަރު،" އޭނާ ބުންޏެވެ.\nނަހުލާ ބުނީ "ބޮސް" އަށް ލިބުނު ތަރުހީބާ ދޭތެރޭ އެންމެ ހިތްހަމަޖެހުނު އެއް ސަބަބަކީ އެ ފިލްމަކީ ސީދާ އޭނާ ޑައިރެކްޝަނެއް ނޫން ނަމަވެސް، ބެލުންތެރިން ފިލްމް ވަރަށް ބޮޑަށް ބަލައިގެންފައިވާތީ އެވެ.\n"ސީދާ އަހަރެންގެ ޑައިރެކްޝަނެއް ނޫން ނަމަވެސް، އަހަރެންގެ އޯޑިއަންސް ފިލްމް ވަރަށް ބޮޑަށް ބަލައިގެންފި. އެއީ ވަރަށް ބޮޑު ހިތްހަމަޖެހުމެއް،" އައިޝަތު ރިޝްމީ ޑައިރެކްޓް ކުރި ފިލްމާ ބެހޭ ގޮތުން އޭނާ ބުންޏެވެ. "މިއަށް ކުރެވިފައި ހުރި ހުރިހާ މަސައްކަތެއް ވެސް ބެލުންތެރިންނަށް ކަމުދިޔައިމަ ފިލްމް މިހާ ވަރަށް ހިނގީ."\n"ބޮސް" ގެ މާލޭ ޝޯތައް މި ހަފުތާ ތެރޭގައި ނިންމައިލި ނަމަވެސް، ފިލްމް މިހާރު ވެސް އަންނަނީ ވަރަށް ގިނަ ރަށްރަށާއި ރިސޯޓްތަކުގައި ދައްކަމުންނެވެ. މިހާތަނަށް 100 އަށް ވުރެ ރަށްރަށުގައި ފިލްމް ވަނީ ދައްކައިފަ އެވެ.\nނަހުލާ ބުނީ "ބޮސް" ގެ ޝޯތަކެއް ދައްކަން މާލެ އާއި ހުޅުމާލެ ޝްވެކް ސިނަމާ ހޯދަން މަސައްކަތް ކުރި ނަމަވެސް، އެ ސިނަމާ މި ފަހަރު ލިބޭ ގޮތް ނުވި ކަމަށެވެ.\nމި މަހުގެ ތެރޭގައި ސްރީ ލަންކާގައި ފިލްމްގެ ޝޯތަކެއް ދައްކަން ވަނީ ހަމަޖެހިފަ އެވެ. އެގޮތުން6އާއި7ގައި ދައްކާ ޝޯތަކަށް ހުޅުވައިލުމުން އެ ދެ ޝޯ ފުލްވެ، މިހާރު އަންނަނީ ލަންކާގައި އަޅުވާ ތިން ވަނަ ޝޯގެ ޓިކެޓް ވެސް ވިއްކަމުންނެވެ.\n"ވިއްސާރަވެގެން އަހަރެން ޝޯތައް ތަންކޮޅެއް ފަސްކޮށްލަން ވެސް އުޅުނިން. އެކަމަކު ފިލްމް ބަލަން ބޭނުންވެފައި ތިބި މީހުން އެގޮތަށް ބޭނުން ނުވީމަ ހަމަ ކުރިން ރޭވި ގޮތަަށް ޝޯތައް ކުރިއަށް ގެންދާނެ،" ނަހުލާ ބުންޏެވެ.\nލަންކާގެ އިތުރުން އިންޑިއާގައި ވެސް ފިލްމް އެޅުވުމުގެ ވިސްނުންތަކެއް އެބަ ހުރި ކަމަށް ނަހުލާ ބުންޏެވެ.\n"އިންޑިއާގައި ތިބި ދިވެހިންގެ ފަރާތުން ވެސް އެބަހުރި ފިލްމް އަޅުވައި ދޭން ރެކްއެސްޓްކޮށްފައި. އެހެންވީމަ އެކޮޅުން އިންތިޒާމްކޮށް ދޭ ނަމަ ފިލްމް އަޅުވައި ދޭނަން،" އޭނާ ބުންޏެވެ. "އިންޑިއާގެ ދެ ސިޓީއަކުން އެބަހުރި ރިކްއެސްޓް އައިސްފައި. ރާއްޖޭން ބޭރުގައި ގިނަ އަދަދަކަށް ދިވެހި ތިބި ތަންތަނުން ފިލްމް އަޅުވައި ދޭން އެދޭ ކަމަށް ވަންޏާ އެ ފުރުސަތު އަހަރެމެންގެ ސައިޑުން ހޯދައި ދޭން ބޭނުންވޭ."\n"ބޮސް" އަކީ ނަހުލާގެ ސްކްރީޕްލްލޭއަކަށް ހަދާފައިވާ ވަރަށް އަސަރު ގަދަ ލޯބީގެ ފިލްމެކެވެ. ފިލްމްގެ ލީޑް ރޯލް ކުޅެފައި ވަނީ އަލަށް ތައާރަފުވި މުހައްމަދު ޔުނާންއާ އެކު މަރިޔަމް އައްޒަ އެވެ. އަދި ފިލްމްގެ މުހިއްމު ރޯލްތަކުން އިބްރާހީމް ޖިހާދު (ޖިމީ) އާއި ފާތުމަތު އާޒިފާ (އަޒޫ) ވެސް ފެނިގެން ދެ އެވެ.\n"ބޮސް" އަކީ މި އަހަރު ދިވެހި ސިނަމާ އަށް އައި 8 ވަނަ ފިލްމެވެ.


Male Thilafushi Bridge ge Massaiykaiy Kuraanee India ge Loan Eheegai: Planning Ministry – Iru\nމާލެ ތިލަފުށި ބްރިޖްގެ މަސައްކަތްތައް ކުރާނީ އިންޑިއާގެ ލޯނު އެހީގައި: ޕްލޭނިންގ މިނިސްޓްރީ\nމާލެ-ވިލިންގިލި-ގުޅީފަޅު އަދި ތިލަފުށި ގުޅާލާ ބްރިޖްގެ މަސައްކަތް ކުރަނީ އިންޑިއާގެ ލޯނު އެހީގައިކަމަށް ދިވެހި ސަރުކާރުން ވިދާޅުވެއްޖެއެވެ.\nގްރޭޓާރ މާލެ ކަނެކްޓިވިޓީ ބްރިޖްގެ މަސައްކަތްތައް ޢަމަލީ ގޮތުން ފެށުމުގެ ކުރިން، ކުރިއަށްގެންދާ ސާރވޭގެ މަސައްކަތް ޕްލޭނިންގ މިނިސްޓްރީން ވަނީ މިއަދު ބޭރުގެ ކުންފުންޏަކާއި ހަވާލުކޮށްފައެވެ. ސާވޭ މަސައްކަތުގެދަށުން މިހާރު ފެށުމަށް ތައްޔާރުވަނީ ސައިޓްތަކުގައި ކުރިއަށްދާ ޢަމަލީ ސަރވޭގެ މަަސައްކަތްތަކެވެ. އެގޮތުން ބްރިޖް ގުޅާލާ ކަނޑުގެ ސަރަޙައްދާއި، އަދި ބްރިޖްގެ މަސައްކަތްތައް ހިންގާނެ އެއްގަމު ސަރަޙައްދުތަށް ސަރވޭ ކުރުމަށްވަނީ ހަވާލުކޮށްފައެވެ.\nމި ރަސްމިއްޔާތުގައި، ޕްލޭނިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީން ވިދާޅުވީ، ބްރިޖް އަޅަނީ އިންޑިއާގެ ލޯނުގެ އެހީގައި ކަަމަށް ވާތީ، އެ ގައުމުގެ ސަރުކާރުގެ ކުންފުންޏެއް އެ މަސައްކަތުގައި ބައިވެރިކުރަން ޖެހޭ ކަމަށެވެ. ބްރިޖްގެ މަސައްކަތް ކުރާނެ ކުންފުންޏެއް ކަނޑައަޅަން ކުރިއަށް ގެންދާ ޕްރީ ކޮލިފިކޭޝަން އިންޑިއާގައި މިހާރު ވެސް ކުރިއަށް ދާ ކަމަށް އޭނާ ވިދާޅުވި އެވެ.\nއަކްރަމް ކަމާލުއްދީން ވިދާޅުވީ ސަރވޭގެ މަސައްކަތް ކުރިއަށްގެންދިއުމަށް އެއްގަމާއި ކަނޑުން 28 ބޯހޯލް ތޮރުފައިގެން ދިރާސާކުރާނެކަމަށެވެ. މިމަސައްކަތުގެ އަގަކީ 15މިލިއަން ޑޮލަރެވެ.\n“ބައިބަޔަށް މަސައްކަތްތައް ކުރިއަށްދަނީ. ސަރވޭތައް ޖުލައިއަށް ނިންމައި ޓެންޑަރިންއަށް ހުޅުވާލާނަން. ބިޑްގެ ޕްރިކޮލިފިކޭޝަން މަސައްކަތްތައްދާނީ އިންޑިއާގައި. މިއީ ިއިންޑިއާ ސަރުކާރުގެ އެހީގައި ކުރިއަށްގެންދާ މަސައްކަތެއް. ޓެންޑައިންގ ނިންމައި ސައިޓުން ޢަމަލީ މަސައްކަތް ފެންނަން ފަށާނީ ސެޕްޓެމްބަރުގައި.” އަކްރަމް ކަމާލުއްދީން ވިދާޅުވިއެވެ.\nއަކްރަމް ކަމާލުއްދީން ވިދާޅުވީ ބްރިޖްގެ އަގު އަދި ފައިނަލް ނުވާކަމަށެވެ. ނަމަވެސް ބްރިޖާއި ގުޅުންހުރި ހުރިހާ މަސައްކަތަކީވެސް އިންޑިއާއިއެކު ކުރިއަށްދާ މަސައްކަތެއްކަމަށް ސްޓޭޓް މިނިސްޓަރ ވިދާޅުވިއެވެ.


SunOnline: Nas ge ziyaarathaaeku Raajjeaai Dhivehinnah bodu mashooru kameh\nނާސްގެ ޒިޔާރަތާއެކު ރާއްޖެއާއި ދިވެހީންނަށް ބޮޑު މަޝްހޫރުކަމެއް\nޖަޒްލާން މުހައްމަދު 20 May 2018, 13:24\nނާސް މާލޭގައި ދިވެންނާއެކު -- ސަން ފޮޓޯ/ ޖަޒްލާން މުހައްމަދު\nނުސައިރު ޔާސީން ނުވަތަ "ނާސް"އަކީ އިސްރާއީލަށް އުފަން ފަލަސްތީނު ޒުވާނެކެވެ. ދުނިޔޭގެ އެކި ގައުމުތަކަށް ޒިޔާރަތްކޮށް، އެތަންތަނުގެ ރައްޔިތުންނާ ބައްދަލުކޮށް، ސަގާފަތާއި ތަންތަން ބަލާލައި އެތަންތަނާ ގުޅޭ ކުރު ވީޑިއޯ ހަދާ މި ޓްރެވަލް ބްލޮގަރަކީ ސޯޝަލް މީޑިއާގައި މަޝްހޫރު ފަރާތެކެވެ.\nދުނިޔޭގެ 30 އަށް ވުރެ ގިނަ ގައުމުތަކަށް ދަތުރުކުރަމުން ގޮސް، ނާސް އެންމެ ފަހުން މިވަނީ ދިވެހިރާއްޖެ އައިސް ވީޑިއޯ ހަދައި، ރާއްޖޭގެ ރީތިކަން މުޅި ދުނިޔެއަށް ދައްކާލައިފައެވެ. އަދި އެވީޑިއޯވަނީ އޭނާ ހިންގާ "ނާސް ޑެއިލީ" ފޭސްބުކް ޕޭޖުގައި ޕޯސްޓްވެސް ކޮށްފައެވެ. ހަ މިލިއަނަށްވުރެ ގިނަ މީހުން އަންނަނީ އެ ޕޭޖު ފޮލޯކުރަމުންނެވެ.\nރާއްޖޭގެ ރީތިކަން ދައްކާލުމަށްޓަކައި ނާސް ހަދާފައިވާ އެއް މިނިޓްގެ ވީޑިއޯ ދެ ދުވަސް ތެރޭގައި 1.4 މިލިއަން މީހުން ވަނީ ބަލާފައެވެ. ދެ ދުވަސް ތެރޭގައި ރާއްޖެ މިވަނީ މަދުވެގެން 1.4 މިލިއަން މީހުންގެ ސަމާލުކަމަށް ގެނެސްފައެވެ.\nދުނިޔޭގެ އެތައް ބައެއް ފޮލޯކުރަމުން ދާ ނާސްގެ ވީޑިއޯ ވެގެން ދާނީ ރާއްޖެ މާކެޓުކުރުމަށް ލިބިގެން ދިޔަ ބޮޑު އެހީއަކަށެވެ. އެފަދަ މަޝްހޫރު މީހުން ރާއްޖެ އައިސް، ސޯޝަލް މީޑިއާގައި ރާއްޖޭގެ ފޮޓޯ އަދި ވީޑިއޯ އާންމުކުރުމަކީ އެންމެ އިފެކްޓިވް އަދި ޒީރޯ ކޯސްޓް މާކެޓިންގްގެ އުކުޅެއް ކަމަށް މާކެޓިންގެ ތަޖުރިބާކާރުން ބުނެއެވެ.\nރާއްޖެއަށް އައިސް ނާސް ހޭދަ ކޮށްފައިވަނީ ހަ ދުވަހެވެ. ހަތަރު ދުވަހު ރާއްޖޭގެ ދެ ރިސޯޓެއްގައި އުޅުމަށްފަހުގައި މާލެ އައި ދުވަހު ގިނަ އަދަދެއްގެ ދިވެހީން ވަނީ ނާސްއާ ބައްދަލުކޮށްލަން އިސްލާމީ މަރުކަޒު މައިދާނާއި ރަސްރަނި ބަގީޗާއަށް ގޮސްފައެވެ.\nނާސްއާ ބައްދަލުކޮށްލަން ދިޔަ 200 އެއްހާ މީހުންގެ ތެރޭގައި، ނާސް ވަނީ "ސަން"އަށް އިންޓަވިއުއެއްވެސް ދީފައެވެ.\nނާސް މާލެ ސިޓީގައި -- ސަން ފޮޓޯ/ ޖަޒްލާން މުހައްމަދު\n"އަހަރެން ވާނީ 700 އަށްވުރެ ގިނަ ވީޑިއޯ ހަދާފައި މިހާރު. އެގޮތުގެ މަތިން ވީޑިއޯ ހެދުމަށް މިފަހަރު ރާއްޖެއަށް މިއައީ. ރާއްޖެއަކީ ގުދުރަތުގެ ތަފާތު ރީތިކަމެއް ލިބިފައިވާ ތަނެއް. އެހެންކަމުން ރާއްޖޭގައި ހަދާ އެންމެ ފުރަތަމަ ވީޑިއޯއިން ރާއްޖޭގެ ރީތިކަން ފެނިގެންދާނެ،" ސަންއާ ވާހަކަ ދައްކަމުން ނާސް ބުންޏެވެ.\nނާސްގެ 769 ވަނަ ވީޑިއޯގައި ރާއްޖެ ސިފަ ކޮށްފައިވަނީ ސުވަރުގޭގެ ގޮތުގައެވެ. ނާސް ބުނި ގޮތުގައި ރާއްޖެއަކީ އޭނާ ކުޑަ އިރު ސުވަރުގެ ސިފަކޮށްފައިވާ ގޮތުގެ އަސްލެކެވެ. އަދި ރާއްޖެއަކީ ސުވަރުގެއާ އެންމެ ގާތްކުރާ ތަނަކަށް ދެވުނު ތަންކަމަށްވެސް ނާސް ބުންޏެވެ.\nނާސް މާލެ ސިޓީގައި ދިވެހީންނާ އެކު -- ސަން ފޮޓޯ/ ޖަޒްލާން މުހައްމަދު\nއެއް މިނިޓެގެ އެވޯޑިއޯގައި ރާއްޖޭގެ ރީތިކަމާއި ރާއްޖޭގެ ރިސޯޓުތަކުން ލިބޭ ފުރިހަމަ ހިދުމަތްތަކުގެ ވާހަކަވެސް ނާސް ވަނީ ދައްކާފައެވެ. އަދި އެއްފަހަރު ރާއްޖެ އަންނަ މީހަކު ދެވަނަ ފަހަރަށްވެސް ރާއްޖެ އަންނަން ބޭނުންވާނެ ކަމަށްވެސް ނާސް ބުންޏެވެ.\n"ކޮންމެ ގައުމަކަށް ގޮސްވެސް އެގައުމަކުން ފާހަގަ ކުރެވޭ ތަފާތު ކަންކަމުގެ މައްޗަށް އަޅުގަނޑުމެން ވީޑިއޯ ހަދަނީ. ރާއްޖޭގައި މި ވީޑިއޯ ހަދަން ދިވެހިންގެ ފަރާތުން ވަރަށް ބޮޑަށް އެއްބާރުލުން ލިބޭ. އަދި ފާހަގަ ކުރެވެނީ ދިވެހިންނަކީ އެކުވެރި ބައެއްކަން،" ނާސް ބުންޏެވެ.\nނާސް މާލޭ ސިޓީގައި -- ސަން ފޮޓޯ/ ޖަޒްލާން މުހައްމަދު\nނާސް ރާއްޖޭގައި ހެދި އެހެން ވީޑިއޯތަކަށް ބަލާއިރު، ކަނޑުގެ ލޮނުގަނޑު އުފުލި، ރާއްޖެ އަޑިއަށް ދިއުމުގެ ބިރު އޮތް މިންވަރާއި، ރަމަޟާން މަހު ދުވާލުގެ ވަގުތުގައި ރާއްޖޭގެ ކެފޭތަކާއި ރެސްޓޯރަންޓްތައް ބަންދުކޮށްފައި ހުންނަކަން ވެސް ދެއްކިއެވެ.\nރާއްޖެއާއި ބެހޭގޮތުން އަޕްލޯޑް ކުރި ވީޑިއޯއަށް ދުނިޔޭގެ ގިނަ ބަޔަކު ކޮމެންޓްކޮށް ރާއްޖެއާއި ބެހޭގޮތުންދަނީ ވާހަކަދައްކަމުންނެވެ. އެގޮތުން ރާއްޖޭގެ ރީތިކަން ފެނި، އެއީ ހަގީގަތެއްކަން ގަބޫލުކުރަން ބައެއް މީހުންނަށް ދަތިވި ކަމަށް ބުނި އިރު، ބައެއް މީހުން ވަނީ ރާއްޖެ ދިއުމަށް ޝައުގުވެރިކަން ވެސް ފާޅުކޮށްފައެވެ.\nlaan777 ޖަޒްލާން މުހައްމަދު\nމިރޭ "ސުޕާ ރެޑް ބްލަޑް މޫން" ހަނދު ކޭތައެއް ހިފަނީ\nދުނިޔޭގެ ފުރަތަމަ އެއްމާބަނޑު ނުވަ ކުދީންނަށް އެއް އަހަރު\nގޫގުލްގެ އިންޓަނެޓް ކޭބަލެއް އެފްރިކާއަށް


Bollywood Actress Eh Maruve, Havaaluvaane Meeheh Nethi2Dhuvas - Vaguthu\nބޮލީވުޑްގެ އެކްޓްރެސްއެއް މަރުވެ، ހަވާލުވާނެ މީހެއް ނެތި ދެ ދުވަސް\nމަޝްހޫރު ފިލްމެއް ކަމަށްވާާ "ޕަކީޒާ" ކުޅެފައިވާ އުމުރުން 57 އަހަރުގެ ބޮލީވުޑް އެކްޓްރެސް ގީތާ ކަޕޫރު މަރުވެއްޖެއެވެ.\nގީތާ މަރުވެފައިވަނީ މުސްކުޅިން ބަލަހައްޓާ ތަނެއްގައި އުޅެމުން ދަނިކޮށެވެ. އިންޑިޔާގެ ނޫސްތަކުން ބުނާ ގޮތުން ގީތާ މަރުވެފައިވަނީ ގިނަ ދުވަހު ބަލިވެ އުޅުމަށްފަހުގައެވެ. އޭނާ މިދިޔަ އަހަރުގެ ތެރޭގައި ބަލިވެގެން ހޮސްޕިޓަލަށް އޭނާގެ ދަރިފުޅާއެކު ގޮސްފައިވާއިރު އޭނާގެ ދަރިފުޅު ބިލް ނުދައްކާ ހޮސްފިޓަލް ތެރެއަށް އޭނާގެ މަންމަ ގީތާވަނީ ދޫކޮށްލާފައެވެ. ގީތާގެ ހޮސްޕިޓަލް ބިލް އެފަހަރު ދައްކައިދީފައިވަނީ ސެންޓަރަލް ބޯޑު އޮފް ފިލްމް ސެޓިފިކޭޝަންގެ މެމްބަރެއް ކަމަށްވާ އަޝޯކް ޕަންޑިތެވެ.\nއަޝޯކް ޕަންޑިތް އިންޑިޔާގެ ނޫހަކަށް ބުނެފައިވަނީ ގީތާގެ ސިއްޙަތު ސަލާމަތުން ބެހެއްޓުމަށްޓަކައި އެމީހުން ގިނަ މަސައްކަތްތަކެއް ކުރި ކަމަށާއި ނަމަވެސް އޭނާގެ ދެދަރިން އޭނާއާމެދު ކަންތައް ކުރި ގޮތާމެދު ވިސްނޭތީ ގީތާގެ ސިއްޙީ ހާލު ގޯސްވާކަމަށެވެ.\nގީތާ މަރުވެގެން ހޮސްޕިޓަލްގައި އޮންނަތާ މިހާރު ދެދުވަސް ވެފައިވާކަމަށާއި އަންދާލުމުގެ ކަންކަން ނުފެށާ އެމީހުން ތިބީ އޭނާގެ ދަރިން އެކަން ކުރާނެ ކަމުގެ އިންތިޒާރުގައި ކަމަށްވެސް އަޝޯކް ބުނެފައިވެއެވެ.\nއޭޓީއެމްއިން ލާރި ނަގަންކަމަށްބުނެ ހޮސްޕިޓަލަށް ގީތާ އެކަނި ދޫކުރުމަށްފަހު އޭނާގެ ދަރި ފިލުމުން ގީތާ މީޑީޔާތަކަށް ދިން އިންޓަރވިއުއެއްގައި ބުނެފައިވަނީ އޭނާގެ ފިރިހެން ދަރިފުޅު އޭނާއަށް އަނިޔާކޮށް ކާން ނުދީ ތިން ހަތަރު ދުވަސްވަންދެން ބަހައްޓާފައިވާ ކަމަށެވެ. އަދި އޭނާގެ ފިރިހެންދަރި ބޭނުންވަނީ އޭނާ މުސްކުޅިން ބަލާތަނަކަށް ފޮނުވާލަންކަމަށްވެސް ގީތާ ބުނެފަވެއެވެ.\nގީތާ ކަޕޫރް ޕަކީޒާގައި ކުޅެފައިވަނީ ރާޖް ކުމާރްގެ ދެވަނަ އަނބީގެ ރޯލެވެ.\nމެއި 26, 2018 20:03\nމޯޑީ ކޮބާ. މިރާްއްޖޭގެ ކަމެއްނަމަ އިދިކޮޅުން ގޮވާ ނަގާނެ ވެރިމީހާ ކޮބާތޯ. އިންޑިޔާ ސަރުކާރު ޕެރަލައިޒުވެފަ.\nމެއި 26, 2018 20:04\nވީއެފްޕީ ނޫސް. ހަޖަމުކޮއްލާފަ މިއައް އެއްޗެއް ޖަހާލަބަލަ.\nމެއި 26, 2018 22:39\nހެހޭ: ބަލަ ދިވެހި ފިލްމުއިންޑަސްޓްރީން ހަވާލު ވާން ވީނު.\nކީއްކުރާނީ ފިލްމުސްޓާރުންގެ ނިމުން ހުރިގޮތް ނިކަންދެކިބަލަ!\nމެއި 27, 2018 13:37\nކޮންމެގޮތެއްވިޔަސް ދާން ޖެހޭނީ މާތްﷲ ހަޒުރަތައް


ދުނިޔޭގެ އެންމެ މުސާރަ ބޮޑު ކުޅުންތެރިޔާގެ ގޮތުގައި ބޭލް ޗައިނާ އަށް! | Jazeera\tދުނިޔޭގެ އެންމެ މުސާރަ ބޮޑު ކުޅުންތެރިޔާގެ ގޮތުގައި ބޭލް ޗައިނާ އަށް! - Jazeera\nދުނިޔޭގެ އެންމެ މުސާރަ ބޮޑު ކުޅުންތެރިޔާގެ ގޮތުގައި ބޭލް ޗައިނާ އަށް!\nދުނިޔޭގެ އެންމެ ބޮޑު މުސާރަ ލިބޭ ކުޅުންތެރިޔާގެ ގޮތުގައި ރެއާލް މެޑްރިޑަށް ކުޅެމުން އަންނަ ވޭލްސްގެ ތަރި ގަރެތު ބޭލް ޗައިނާގެ ޖިއާންސޫ ސަނިން އަށް ބަދަލުވުމާ ގާތުގައިވާ ކަމަށް މީޑިއާ ރިޕޯޓްތައް ބުނެފިއެވެ.\nޗައިނާގެ ސުޕަ ލީގުގެ ޖިއަންސޫ އަށް އުމުރުން 30 އަހަރުގެ ބޭލް ސޮއިކުރާނީ ތިން އަހަރުގެ އެއްބަސްވުމެއްގައެވެ. ރިޕޯޓްތައް ބުނާގޮތުން، ބޭލް އަށް ހަފްތާ އަކު އެއް މިލިއަން ޕައުންޑުގެ މުސާރައެއް ދިނުމަށް އެ ކްލަބުން ނިންމާފައިވާއިރު، މިހާރު މި ޑީލް ނުނިމި އޮތީ ރެއާލް އާއެކު ޖިއަންސޫ އަށް އެއްބަސްވުމަކަށް އާދެވިފައިނުވާތީވެއެވެ.\nމީގެކުރީން، ރެއާލްގެ ކޯޗު ޒައިނުއްދީން ޒިދާން ވަނީ އެންމެ ރަނގަޅު ގޮތަކީ އެ ޓީމު ދޫކޮށްލުމަށްފަހު ބޭލް އެހެން ކްލަބަކަށް ބަދަލުވުންކަމަށާއި، ވަރަށް އަވަހަށް އޭނާގެ މުސްތަގުބަލާމެދު ވަކިގޮތެއް ނިމިގެންދާނެކަމަށް ބުނެފައެވެ.\nޒިދާންއާ ބޭލްގެ ގުޅުން ހީނަރުވެފައިވާއިރު، މިހާރު ކުރިއަށްދާ އިންޓަނޭޝަނަލް ޗެމްޕިއަންސް ކަޕްގެ ފުރަތަމަ މެޗުގައި ޖަރުމަންގެ ބަޔާން މިއުނިކާ ދެކޮޅަށް ކުޅުނު މެޗަށް އޭނާ ނަގާފައެއްނުވެއެވެ. އެކަމަކު، ދެން ޖެހިގެން އާސެނަލްއާ ދެކޮޅަށް ކުޅެން ނިކުމެ ބޭލް ގޯލެއް ކާމިޔާބުކޮށްފައިވާއިރު، އޭގެފަހުން ވާދަވެރި އެތުލެޓިކޯ މެޑްރިޑާ ދެކޮޅަށް ކުޅެ 7-3 އިން ބަލިވި މެޗުގައިވެސް އޭނާ ފެނިގެންގޮސްފައިވެއެވެ.\nރެއާލުން 2013 ވަނަ އަހަރު، އޭރުގެ ރެކޯޑް އަގެއްކަމަށްވާ 91 މިލިއަން ޔޫރޯ އަށް ޓޮޓެންހަމް ހޮޓްސްޕާ އިން ގަތް ބޭލް އަށް މިދިޔަ ހަތަރު ސީޒަނަކީ އެންމެ ކާމިޔާބު ހަތަރު އަހަރެއް ނޫނެވެ. އަނިޔާގެ ސަބަބުން، ލީގުގައި ކުޅެން ޖެހޭ 151 މެޗުގެ ތެރެއިން ކުޅެވުނީ 79 މެޗެވެ. މީގެއިތުރުން، މުހިއްމު ގިނަ މެޗުތަކެއްގައި ފުރަތަމަ އެގާރައިން ވެސް ފުރުސަތެއް ނުލިބެއެވެ.\nބޭލް ވަނީ ރެއާލްގައި މިހާތަނަށް ހޭދަކުރީ ހަ ސީޒަނުގައި ހަތަރު ފަހަރު ޔުއެފާ ޗެމްޕިއަންސް ލީގާއި ފީފާ ކްލަބް ވޯލްޑްކަޕް ކާމިޔާބުކޮށް، ޔުއެފާ ސުޕަ ކަޕް ތިން ފަހަރު އަދި ސްޕެނިޝް ލީގާއި ސްޕެނިޝް ކަޕްގެ އިތުރުން ސްޕެނިޗް ސުޕަ ކަޕްވެސް އެއް ފަހަރު ހޯދާފައެވެ.\nޗައިނީސް ސުޕަ ލީގް


Planning Ministry - ޅ. ކުރެންދޫ އަދި ށ. މިލަންދޫ ގޮނޑުދޮށް ހިމާޔަތް ކުރުމަށް އެމްޓީސީސި އާއި ހަވާލުކޮށްފި\nޅ. ކުރެންދޫ އަދި ށ. މިލަންދޫ ގޮނޑުދޮށް ހިމާޔަތް ކުރުމަށް އެމްޓީސީސި އާއި ހަވާލުކޮށްފި\nޅ. ކުރެންދޫ އަދި ށ.މިލަންދޫ ގޮނޑުދޮށް ހިމާޔަތް ކުރުމުގެ މަޝްރޫޢު ކުރިއަށް ގެންދިއުމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އާއި ހަވާލުކޮށްފިއެވެ.\nމި ދެ މަޝްރޫޢު ކުރިއަށް ގެންދިއުމުގެ އެއްބަސްވުމުގައި މިނިސްޓްރީގެ ފަރާތުން ސޮއި ކުރެއްވީ މިނިސްޓްރީގެ ޕަރމަނަންޓް ސެކްރެޓަރީ، ޒީނިޔާ އަހުމަދު ހަމީދެވެ. އަދި އެމްޓީސީސީގެ ފަރާތުން ސޮއި ކުރެއްވީ ކުންފުނީގެ ސީއީއޯ އާދަމް އާޒިމްއެވެ.\nމި މަޝްރޫޢުގެ ދަށުން ޅ. ކުރެންދޫގައި ކުރުމަށް ހަމަޖެހިފައިވާ މައިގަނޑު މަސައްކަތްތަކުގެ ތެރޭ ރަށުގެ އިރު އުތުރުން 525 މީޓަރ ބޮޑު ހިލައިގެ ރިވެޓްމަންޓް ޖެހުމާއި، ރަށުގެ ދެކުނު ފަރާތުގައި 155 މީޓަރ ރިވެޓްމަންޓް ޖެހުމާއި، ރަށުގެ އިރު ދެކުނު ފަރާތުގައި 189 މީޓަރ ބްރޭކްވޯޓާ ގާއިމް ކުރުމާއި، ހުޅަނގު ދެކުނު ފަރާތުގައި 108 މީޓާރގެ ބްރޭކްވޯޓާއެއް އަދި 35 މީޓަގެ ދެ ބްރޭކްވޯޓާ ހެދުން ހިމެނެ އެވެ. 44،924،116.52 ރުފިޔާ ޚަރަދުކޮށްގެން ކުރިއަށްގެންދާ މި މަޝްރޫޢުއަކީ 365 ދުވަސްތެރޭ ނިންމުމަށް ހަވާލުކޮށްފައިވާ މަޝްރޫޢެކެވެ.\nގޮނޑުދޮށް ހިމާޔަތް ކުރުމުގެ މަޝްރޫޢުގެ މަސައްކަތްތަކު ތެރޭ ށ. މިލަންދޫ އިރުމަތީ ފަރާތުގެ ގޮނޑުދޮށް 954.43 މީޓަރ ސަރަހައްދެއްގައި ބޮޑުހިލައިގެ ރިވެޓްމަންޓެއް ގާއިމުކޮށް ރިވެޓްމަންތުގެ ދެކޮޅުގައި 44.77 މީޓަރ ބޮޑު ހިލައިގެ ދެ ފައިކަށި ގާއިމު ކުރުން ހިމެނެއެވެ. 36،695،523.86 ރުފިޔާގެ ޚަރަދުކޮށްގެން ކުރިއަށްގެންދާ މި މަޝްރޫޢުއަކީ 200 ދުވަހުގެ ތެރޭގައި ނިންމުމަށް ހަވާލުކޮށްފައިވާ މަޝްރޫޢެކެވެ.


މަރިޔަމް ލީނާ4ޑިސެމްބަރު 2019 14:02\nސަރުކާރުން މިއަހަރަށް ފާސްކުރި ބަޖެޓުގައި ޕީއެސްއަައިޕީ (ތަރައްޤީގެ މަޝްރޫއު) ތަކަށް ކަނޑައެޅި ބަޖެޓުގެ 50 އިންސައްތަވެސް ހަރަދުނުކުރާ ކަން ހާމަވެއްޖެއެވެ.\nފިނޭންސް މިނިސްޓްރީއިން މިއަދު އާންމު ކުރި ހިސާބުތަކުން ދައްކާގޮތުން ތަރައްޤީގެ މަޝްރޫއުތައް ހިންގަން މިއަހަރަށް ބަޖެޓު ކުރި 7.2 ބިލިއަން ރުފިޔާގެ ތެރެއިން މިހާތަނަށް ހަރަދުކޮށްފައިވަނީ އެންމެ 3.4 ބިލިއަން ރުފިޔާއެވެ. މިއީ އެ ބަޖެޓުގެ 48 އިންސައްތައެވެ.\nޕީއެސްއައިޕީ މަޝްރޫއުތަކަށް ބަޖެޓު ކުރި ފައިސާ ހަރަދު ނުކޮށް ހުރުމުން ދޭހަވަނީ މިއަހަރު އެފަދަ މަޝްރޫއުތައް ހިންގިފައިވަނީ މަދުންކަމެވެ. އެމްއެމްއޭއިން އާންމު ކުރި މިދިޔަ ނޮވެމްބަރު މަހުގެ އިޤްތިސާދީ ހާލަތާއި ގުޅޭ ރިޕޯޓުން ދައްކާ ގޮތުން ރާއްޖޭގެ އިޤްތިސާދު ކުރިއަރާ މިންވަރުވެސް ވަނީ ކުރިން ލަފާކުރި ވަރަށްވުރެ ދަށްވެފައެވެ. އަދި މައިގަނޑުގޮތެއްގައި ދަށްވެފައިވަނީ ސަރުކާޜުން ހިންގާ މަޝްރޫއުތައް މަދުވުމުގެ ސަބަބުންކަމަށް ރިޕޯޓުގައި ފާހަގަކޮށްފައިވެއެވެ.\nމިއަހަރުގެ ބަޖެޓުން ބޮޑު ބައެއް ހަރަދު ނުކުރި ނަމަވެސް، ސަރުކާރުން ވަނި އިތުރު މަޝްރޫއުތައް ހިންގަން ކަމަށް ބުނެ 1.6 ބިލިއަން ރުފިޔާގެ ސަޕްލިމެންޓަރީ ބަޖެޓެއްވެސް ފާސްކޮށްފައެވެ. ނަމަވެސް މަޝްރޫއުތަކަށް ވުރެ ގިނައިން ސަރުކާރުން މިއަހަރު ހަރަދުކޮށްފައިވަނީ ހިންގުމުގެ ކަންކަމާއި ގުޅޭ ހަރަދަށް ކަން ފާހަގަކޮށްލެވެއެވެ. މިގޮތުން ދަތުރު ކުރުމަށް ގިނަ އަދަދެއްގެ ފައިސާ ހޭދަކުރެވުނު އިރު ސިޔާސީ މުވައްޒަފުންގެ މުސާރައަށްވެސް ބޮޑު އަދަދެއް ހަރަދުކޮށްފައިވެއެވެ. އަދި އެކިއެކި ކުންފުނިތަކަށް ބަދަލުގެ ގޮތުގައި 1.5 ބިލިއަން ރުފިޔާ ވަނީ ދީފައެވެ.\nރައީސް ސޯލިހް ތަރައްޤީ ބަޖެޓު ދަރަނި\nJanuary 09, 2020 10:55:29\nތަރައްޤީގެ މަޝްރޫއުތަކަށް ބަޖެޓު ކުރިވަރާއި ގާތަށްވެސް ހަރަދު ނުކުރޭ


Alah ufanvaa kudhinge ufandhuvahuge certificate hedhumah online koh edhey goi hadhaifi | Fenvaru Online\nއޮންލައިންކޮށް އުފަންދުވަހުގެ ސެޓިފިކެޓް ހެދުމަށް އެދޭގޮތް ހަދައިފި\n01:55 - 23 މެއި 2020 -0ކޮމެންޓް\nރާއްޖޭގައި މިދުވަސްވަރު އުފަންވާ ކުދިންގެ އުފަންދުވަހުގެ ސެޓިފިކެޓް ހެދުމަށް އެދި އޮންލައިންކޮށް ހުށަހެޅޭ ގޮތް ހަދައިފިއެވެ.\nއުފަންދުވަހުގެ ސްޓިފިކެޓް ހެދުމަށް ބޭނުންވާ ފަރާތްތަކުން ސިޓީ ކައުންސިލްގެ ވެބްސައިޓް އިން އޮންލައިންކޮށް އެމަކަށް އެދި ހުށަހެޅޭނެކަމަށް މިރޭ ސިޓީ ކައުންސިލުން ނެރުނު ބަޔާނުގައި ބުނެފައިވެއެވެ. އެހެންނަމަވެސް މިވަގުތު ދެވެން އޮތީ ވަގުތީ ސެޓްފިކެޓެއް ކަމާއި އެ ސެޓިފިކެޓް ބޭނުން ކުރެވޭނީ މާލޭ ލޮކްޑައުންގެ ހާލަތު ނިމެންދެން ކަމުގައި ހާމަކުރިއެވެ.\n"އަދި ދާއިމީ އަސްލު ސެޓްފިކެޓް ލިބިވަޑައިގަންނަވާނީ އުފަންދުވަހުގެ ސެޓްފިކެޓް ހެއްދުމަށް ހުށަހަޅުއްވާ ފޯމާއެކު ހުށަހަޅަން ޖެހޭ އެންމެހައި ލިޔެކިޔުންތަކުގެ އަސްލާއި ވަގުތީ ގޮތުން ދޫކޮށްފައިވާ ސެޓްފިކެޓް މި ކައުންސިލަށް ހުށަހެޅުމުން ކަމުގައި ދަންނަވަމެވެ." ސިޓީ ކައުންސިލްގެ ބަޔާނުގައިވެއެވެ.\nމާލޭގެ ލޮކްޑައުން ނިމޭނީ މިމަހު 28 ގައި ކަމަށް ވާތީ އޭގެ ފަހުން އަސްލު ސެޓިފިކެޓް ހަދަން ޖެހޭނެކަމަށް މިބަޔާނުގައި ބަޔާންކޮށްފައިވެއެވެ. އަސްލު ސެޓިފިކެޓް ހަދާއިރު ވަގުތީ ސެޓިފިކެޓްވެސް ބޭނުންވާނެއެވެ.\nއުފަންދުވަހުގެ ސެޓިފިކެޓްމާލެ ސިޓީ ކައުންސިލް


ސުންގަޑި: 21 ޖުލައި 2019 1300\nފެމިލީކޯޓު / ބަޖެޓް އެންޑް ފައިނޭންސް\n- ކޯޓުން ބަލައިގެންފައިވާ ފައިސާގެ ރިސިޕްޓް ފައިސާ ލިބެންޖެހޭ ފަރާތުގެ އެކައުންޓަށް ނެގިފައިވޭތޯ ޗެކްކުރުން.\n- ސާބިތު ދަރަނި އަދި ތަރިކަ ޕޭމަންޓް ވައުޗަރ ތައްޔާރުކޮށް ސެޕަށް އެންޓަރ ކުރުމާއި ސްކޭންކޮށް އެޓޭޗް ކުރުމަށްފަހު، ޕޭމަންޓް ވައުޗަރ ޕޯސްޓްކުރުމުން ފައިލްކުރުން.\n- ސާބިތު ދަރަނި އަދި ތަރިކަ ފައިސާގެ ޗެކް އަދި ލޯކަލް ޓްރާންފަރ މިނިސްޓްރީ އޮފް ފިނޭންސް އެންޑް ޓްރެޜަރީ އަށް ގުޅައިގެން ޕްރޮސެސް ކުރުމަށްފަހު، ޑީޓޭއިލްސް ހޯދާ އެއާއި ގުޅުންހުރި ޑޮކިއުމަންޓްސް ބޭންކަށް ފޮނުވުން.\n- ސާބިތު ދަރަނި އަދި ތަރިކައިގެ ގޮތުގައި ލިބޭ ފައިސާއާއި ޚަރަދުވާ ފައިސާ، ސެޕްގެ ލެޖަރ އާއި މަހުން މަހަށް ރިކޮންސައިލްކޮށް ސުޕަވައިޒަރަށް ފޮނުވުން.\n- ޤަޟިއްޔާއަކާއި ގުޅިގެން ތައްޔާރުކުރަންޖެހޭ ފައިސާ ދެއްކި ގޮތުގެ ތަފްސީލު ރިޕޯޓް ތައްޔާރުކުރުން.\n- ސެކްޝަނަށް ލިބޭ އެކިބާވަތުގެ ލިޔުންތައް ތަރުތީބުކޮށް ފައިލްކުރުން.\nމީގެ އިތުރުން ވެސް ކޯޓުން ޙަވާލުކުރެވޭ އިތުރު މަސައްކަތްތައް.\n- ފޯމާއެކު ހުށަހަޅަން ޖެހޭނެކަމަށް އިޢުލާނުގައި ބަޔާންކޮށްފައިވާ ހުރިހާ ލިޔެކިޔުންތައް ހުށަހަޅާފައިނުވާނަމަ، އެފޯމެއް ބާޠިލު ކުރެވޭނެއެވެ.\n21 ޖުލައި 2019 ވާ އާދިއްތަ ދުވަހުގެ 13:00 ގެ ކުރިން.


Bullyge Shikaara Akah Vi Mi Kujjaa Gislamun Bunee Beynun Vanee Amilla Ah Maruvaan Kamah - Vaguthu\nގަނާގެ ޝިކާރައަކަށްވި މި ކުއްޖާ ގިސްލަމުން ބުނީ ބޭނުންވަނީ އަމިއްލައަށް މަރުވާން ކަމަށް\nސްކޫލްތަކުގައި ގަނާ ކުރުމަކީ އާއްމު ކަމެކެވެ. މިކަން ހުއްޓުވަން މާބޮޑު މަސައްކަތެއް ސްކޫލްގައި ކުރެވޭ ތަނެއް ނުފެނެއެވެ. އެކަމުގެ ސަބަބުން ނޭދެވޭ އަސަރުތައް ކޮށް، އަމިއްލަ ފުރާނަ ނަގާލާ ހިސާބަށްވެސް ދެެއެވެ. އާއްމުކޮށް ގަނާގެ ޝިކާރައަކަށްވަނީ އައިބުތައް ހުންނަ ކުދިންނަށް ނަމަވެސް، ސްކޫލްގައި ކުއްޖަކު މާ މަޑުން ހުންނަ ނަމަ، އެ ކުއްޖާއަށް ބުލީކޮށް ހަދައެވެ.\nގަނާގެ ޝިކާރައަށްވާ ކުދިން އަމިއްލައަށް މަރުވާން ބޭނުންވެ އެ ވާހަކަ ވަރަށް ދައްކައެވެ. އެ މީހުން މިގޮތަށް މަރުވާ ވާހަކަދައްކަނީ މީހުންގެ މަލާމާތާއި ފުރައްސާރައިން ކެއްނުކުރެވިގެންނެވެ. އެކަމުގެ ސަބަބުން ޑިޕްރެޝަންއަށް ވެއްޓި މީހާ ހަލާކުވެދާނެ ކަމުގެ ބިރަށެވެ.\nމިހާރު ދުނިޔޭގެ ސަމާލުކަމަށް އައިސްގެން އުޅެނީ އޮސްޓްލޭލިއާގެ އުމުރުން ނުވަ އަހަރުގެ ކުއްޖަކަށް ސްކޫލް ތެރޭގައި ގަނާ ކުރި ވާހަކައެވެ. އެ ކުއްޖާ އަމިއްލައަށް މަރުވާން ބޭނުންވި ވާހަކައެވެ.\nއެ ވާހަަކަ މީސް މީޑިއާގެ ސަމާލުކަމަށް ގެނައީ އެ ކުއްޖާގެ މަންމައެވެ.\nޔައްރަކާ ބޭލްސް ނަމަކަށް ކިޔާ އެ އަންހެން މީހާ އޭނާގެ ދަރިފުޅު ބަލާ ސްކޫލަށް ދިޔައިރު، އޭނާއަށް ފެނިގެން ދިޔައީ ހިތްދަތި މަންޒަރެކެވެ. އޭނާގެ ދަރިފުޅަށް ސްކޫލް ތެރޭގައި ކުއްޖަކު ދިޔައީ ގަނާ ކުރަމުންނެވެ. އޭނާއަށް ދަރިފުޅު ރޯ މަންޒަރު ފެނެއެވެ.\nސްކޫލް ތެރޭގައި އެ ކުއްޖާއަށް ގަނާ ކުރަނީ އެ ކުއްޖާ އާއި އެހެން ކުދިންނާއި ތަފާތު ވުމުންނެވެ. ކޮންމެ ދުވަހަކު ކުއެޑެން އުޅެން ޖެހެނީ އެ ހާލުގައެވެ.\nބޭލްސް ބުނީ، އޭނާ ކުއެޑެން ބަލާ ސްކޫލަށް ދިޔައިރު، ސްކޫލް ކުއްޖަކު ކުއެޑެންގެ ބޮލުގައި ޖަހާ، "ލިޓިލް ޕަޕީ"އޭ ބުނެ، އޭނާގެ އިސްކޮޅާއި ގުޅޭގޮތުން ދިޔައީ މަލާމާތް ކުރަމުން ކަމަށެވެ.\nކުއެޑެން ނަމަކަށް ކިޔާ އެ ކުއްޖާއަކީ "އެޗޮންޑްރޮޕްލަސިއާ" ނަމަކަށް ކިޔާ ސިއްހީ މައްސަލައެއްގެ ސަބަބުން އެހެން ކުދިންނަށްވުރެ ކުރުކޮށް ހުންނަ ކުއްޖެކެވެ.\nބޭލްސް ފޭސްބުކްގައި ޕޯސްޓް ކުރި ވީޑިއޯގައި، ކެއުޑެން ކާރު ތެރޭގައި ރޯމަންޒަރު ފެނެއެވެ. މިދިޔަ ބުދަ ދުވަހު ކުއެޑެން ބަލާ ސްކޫލަށް ގޮސް، އެނބުރި ކާރުގައި ގެއަށް އަންނަމުން ނެގި އެ ވީޑިއޯ މީސް މީޑިއާގެ ސަމާލުކަން ވަރަށް ބޮޑަށް ވަނީ ލިބިގެން ގޮސްފައެވެ.\nއެ ވީޑިއޯގައި ކުއެޑެން އޭނާގެ މަންމަ ކައިރީގައި، އޭނާ އަމިއްލައަށް މަރުވާން ވަޅިއެއް ދިނުމަށް އެެދެވެ.\nބޭލްސް ބުނީ، މިއީ ބުލީގެ ސަބަބުން ދިމާވަމުންދާ ކަންކަން ކަމަށާއި، އޭނާއަށް މިކަމާއި ގުޅިގެން ކުރާނެ އިތުރު ކަމެއްވެސް ނޭނގޭ ކަމަށެވެ.\n"މިއީ ގަނާގެ ސަބަބުން ދިމާވާ ކަންކަން، ތި މީހުން އަމިއްލަ ދަރިން ރަނގަޅަށް ތަރުބިއްޔަތު ކުރޭ، އާއިލާ އާ ރަހުމަތްތެރިން ތަރުބިއްޔަތު ކުރޭ" އޭނާ އެ ވީޑިއޯގައި ބުނެފައި ވެއެވެ.\nއެ ވީޑިއޯގައި ބޭލްސް ވަނީ، ބުލީގެ ސަބަބުން ދިމާވަމުންދަނީ މިފަދަ ކަންތައް ކަމަށް ބުނެފައެވެ. އަދި އުމުރުން ނުވަ އަހަރުގެ އެ ކުއްޖާ ބޭނުންވަނީ ސްކޫލަށް ގޮސް، ކިޔަވައި، މަޖާކުރުމަށް ކަމަށާއި، ނަމަވެސް ކޮންމެ ދުވަހެއްގައި ދަރިފުޅަށް ގަނާ ކުރަމުންދާ ކަމަށެވެ.\nއެކަމާއި ބޭލްސްވެސް އެ ހުރީ ހިތްފަޅައިގެން ގޮސްފައެވެ.\n"އަޅުގަނޑު މީހުންނަށް އަންގައިދޭން ބޭނުންވަނީ މިކަމުގެ ސަބަަބުން އަހަރެންގެ އާއިލާ ހިތްފަޅައިގެން ގޮސްފައިވާވަރު".\nއޭނާ އިތުރަށް ބުނެފައި ވަނީ މިކަމުގެ ސަބަބުން ދަރިފުޅު ބޭނުންވަނީ އަމިއްލައަށް މަރުވާން ކަމަށެވެ.\nބޭލްސްގެ އެ ވާހަކަތަކާއެކު ކުއެޑެންއަށް ސަޕޯޓް ދިނުމަށް އެތައް ބަޔަކުވަނީ ނުކުމެފައެވެ.\nގަނާގެ ޝިކާރައަކަށްވި ކުއެޑެންއަށް ލިބުނު ފައިސާއިން ޑިޒްނީ ލޭންޑަށް ދާން ބޭނުން ނުވި\nގަނާގެ ޝިކާއަރަށްވި ކުއެޑެން ޑިޒްނީ ލޭންޑަށް ފޮނުވަން މަޝްހޫރު ތަރިން އެހީވަނީ!\nފެބުރުއަރީ 21, 2020 16:00\nޢަހަރެންއެންމެ އުފާވީ ބުލީ ކުރި ކުދިންނާ ދެކޮޅަށް އަހަރެން ކުރި ދުއާ އިޖާބަ ކުރެއްވީމަ އަރެންގެ ދަރިފުޅު އެއްދުވަހަކު ގެޔަށްއައިސް ބުނީ ދެން ދުވަހަކުވެސް ސްކޫލަކަށް ނުދާނަމޭ އެވެނި މިވެނި ކުދިން ތޮޅެނިއްޔޭ ޓީޗަރު ކައިރީ ބުނެފިނަމަ އަދަބު ދެނީ އަހަރެންނަށޭ އަހަރެން ބުނިން ޔޫނުސް ގެ ފާނުގެ ދުއާ 200 ފަހަރު ކިޔާށޭ ﷲ އެކުދިން މައިތިރި ކޮށްދެއްވާތޯ ދަންނަވާށޭ ޛެހިގެން އައިދުވަހު ސްކޫލަށްދިއައިރު އެއްކުއްޖަކުގެ ފައި އޮތީ ކުޅެނި ކޮންވެއްޓި ބިދިފައި އަނެއްކުއްޖާެގެ އަތް ބިދިފައި އެންމެ ނުލަފާކުއްޖާގެ ފައި ކަފައި ގެންދިއައީ ކުޅެން އުޅެނިކޮން ބިއްލޫރި ގަނޑަކަކަށް ފައިންއެރިގެން ގަނާކުރާ ތިންކުދިންވެސް ރޯދަމަސް ނިމެންދެން މައިތިރި ކޮށްދެއްވި ﷲއަށް ހަމްދު ކޮށް ޝުކުރުވެރިވަން ގޮންޖެހުން ތަކުގެ ތެރޭގައި އެކަލާނގެދަރިފުޅުގެ އަތުގައި ހިއްޕެވީތީ އޭނަޔަށްރަހުމަތް ބާވާލައްވާ ދަސްކުރުމުގެ ބާރާ ހިތްވަރު ދެއްވާ ހިތް އަލި ކޮށްދެއްވީތީ ޣޮންޖެހުންތައް ކުރިމަތިވާ ކުދިންނަށާ އެކުދިންގެ މައިންބަފައިންނަށް ބުނެލަން އޮތީ ﷲ އާމެދު އިތުބާރު ކޮށް ވަކީލު ކުރާށެވެ އާދަތައް ފޫއަޅުވާލަނިވި ގޮތްގޮތުން މަދަދާއި އެހީ ބާވާލައްވާނެއެވެ މާޔޫސްވެ ﷲގެ ހަސްރަތުން އުންމީދު ކަޑާނުޅާށެވެ\nފެބުރުއަރީ 22, 2020 12:35\nގަނާކުރާ ކުދިންނަށް އަދި މީހުންނަށް އަދަބު ލިބެން ވާނެ އެކަމަކު އަދި ތިހިސާބަށް ދާކަށް ނުވޭ ކަންނޭނގެ\nފެބުރުއަރީ 21, 2020 18:16\nބުލީ ކުރުމަކީ އެކަން ރައްދު ވާ ކުއްޖާ އަށް ނަފްސާނީ ގޮތުން އަދި ޖިސްމާނީ ގޮތުން ވަރަށް އަސަރު ކުރާ ވޭން ހުރި ކަމެއް... އެކަން ދިމާވި މީހަކަށް ނޫނީ އެކަން އިޙްސާސް ވެސް ނުކުރެވޭނެ... މަގޭ ތަޖުރިބާ\nޢަހަރެންގެ ދަރި ހަލާކުވީ ބުލީގެ ސަބަބުން އެއީ ﷲގެ ރަހުމަތުން ވަރަށްމޮޅު ކުއްޖެއް ވަރަ ށްބަސްހަހާ މަޑުން ހުންނަ ކުއްޖެއް އޭނަގެ ސޯޝަލް ބިހޭވިއާ ހަލާކު ކޮށްލީ ކަލާފާނު ސްކޯލުން. ބައެއް ޓީޗަރުންވެސް ހަސަދަވެރިވީ ޢެމީހުންގެ ދަރިންނާ އެއްކުލާހެއްގައި އުޅޭތީ ދޭތިން އެކައްޗަށް މަސައްކަތްކުރީ އޭނަ ހަލާކު ކޮށްލަން ބޭއިންސާފުން އަދަބު ދޭންފެށީ އަބަދު ބައިންދަނީ އަދަބުދިނުމުގެ ގޮތުން އެކަހެރި ކޮށް އައިސަލޭޓް ކޮށްފައި އޭގެ ނާޖާއިޒް ފައިދާނެގީ ބަސްނާހާ ކުދިން ގްރޭޑް1ކުން ފަށައިގެން ގްރޭޑް7ކާ ހިސާބަށް ދިޔައިރު އޭނަ ހުރީ ސައިކޯ ކުއްޖަކަށް ބަދަލު ވެފައި ގަނާގެ ޝިކާރައަކަށްވުމުން އުފުލަންޖެހޭ ބުރަ އިހްސާސް ވާނީ އެފަދަ ކަމެއްދިމާވުމުން ދުވަހަކުވެސް ގްރޭޑް1ގެޓީޗަރަށް މާފެއް ނުކުރެވޭނެ\nފެބުރުއަރީ 21, 2020 20:53\nޢަހަންރެންވެސް ބޭނުމެއްނޫން މި ކަހަލަ އަނިޔާވެރި ދުނިޔެއެއްގަ އުޅޭކަށެއް....\nސްކޫލުގަ ވެސް ކޮންމެ ކަމެއްގަ އަހަރެން އަަބަދުވެސް ބާކީކޮށްފަ ހުންނާކަށެއް...\nޢެކަމު އަމިއްލަ އަށް މަރުވުމާކީ ޙަރާމް ކަމެއްކަން އެނގި ހުރެ، ﷲ އިރާދަކުރެއްވިއްޔާމު އެކަހަލަކަމެއް ނުކުރާނަން...\nޙާދަހިތައް ތަދުވެޔޭ ...އެކުވެރިއެއްވެސް ހުންނަނީކީ ނޫން ..😢\nޔާ ﷲ، މި އަޅާއަށާއި ، އަދި މިފަދަ ކަންކަން ތަޙައްމަލު ކުރަމުންދާ މީހުންނަށް ކެތްތެރިކަން ދެއްވާ، ރަނގަޅު ގޮތެއް މެދުވެރި ކުރައްވާންދޭ!!..\nމިކުޑަޑަ ކުއްޖާއައް ގަނާ ކުރި ކުއްޖާގެ މައިން ބަފައިންނައް ހަލާކު ހުރި.\nފެބުރުއަރީ 22, 2020 00:04\nބުލީކުރަނީ ތަރުބިއްޔަތު ކުރާ ގޮތުންނާ ބުލީކުރަން އާއިލާއިން ހިތްވަރު ދޭތީ ތިމާގެ ދަރި ފިޔަވާ އެހެން ކުއްޖަކު ކިޔަވައިގެންނުވާނެ ކަމަށް ހީކުރެވޭތީ\nފެބުރުއަރީ 22, 2020 10:08\nދުނިޔެ: ގަނާގެ ޝިކާރައަށްވާ ކުދިން އަމިއްލައަށް މަރުވާން ބޭނުންވެ އެ ވާހަކަ ވަރަށް ދައްކައެވެ. އެ މީހުން މިގޮތަށް މަރުވާ ވާހަކަދައްކަނީ މީހުންގެ މަލާމާތާއި ފުރައްސާރައިން ކެއްނުކުރެވިގެންނެވެ.\nދިވެހިން: "ނުޖެހޭ އަމިއްލައަށް މަރުވާކަށް ތީ ހަމަ އީމާންކަން ބަލިކަށިވީމަ ތިކަހަލަ މީހުން ވަޅުލާކަށްވެސް ނުޖެހޭނެ"\nފެބުރުއަރީ 22, 2020 12:29\nކަލޭ ތީ ދިވެއްސެއް ނޫންތަ؟\nޙޮދު ތިމާގެ ދަރިއަށްބުލީ ކުރާނަމަ އެގޭނީ ވާނެ ދެރަ އާ އަންނަ ރުޅި ބުލީކުރަނީ އިންސާނީ ވަންތަ ސިފަތަކާއިހްސާސްނެތް ވަރަށް ޖަނަވާރު މީހުން.


ހުޅުމާލޭ ޑިޓެންޝަން ސެންޓަރގައި އަލަށް ހަދާފައިވާ ޔުނިޓް ހުޅުވައިފި\nމޯލްޑިވްސް ކަރެކްޝަނަލް ސަރވިސް އިން ހުޅުމާލޭ ޖަލުގައި ޤާއިމްކޮށްފައި ހުންނަ ޑިޓެންޝަން ސެންޓަރުގައި އަލަށް ހެދި ޔުނިޓް މިއަދު ހުޅުވައިފި އެވެ. ޔުނިޓް ހުޅުއްވައިދެއްވީ މިނިސްޓަރ އޮފް ހޯމް އެފެއާޒް އައްޝެއިޚް ޢިމްރާން ޢަބްދުﷲއެވެ.\nހުޅުމާލެ ޑިޓެންޝަން ސެންޓަރަކީ ރާއްޖޭގައި ޤަވާއިދާ ޚިލާފަށް އުޅޭ ބިދޭސީން، އެމީހުންގެ ޤައުމަށް އަނބުރާ ފޮނުވާ ލެވެންދެން، މި މުއައްސަސާގެ ބެލުމުގެ ދަށުގައި ބައިތިއްބާ ތަނެވެ. މިއަދު ހުޅުވި ޔުނިޓަކީ ދެ ގޮޅި ހިމެނޭ ހިމެނޭގޮތަށް، މަންޑޭލާ ރޫލްސްގައި ހިމެނޭ މިންގަނޑަށްވުރެ ރަނގަޅަށް ތައްޔާރުކުރެވިފައިވާ ޔުނިޓެކެވެ.\nމިއަދު ހުޅުވި ޔުނިޓްގެ ކޮންމެ ގޮޅިއެއްގައިވެސް ގިނަވަގެން 20 މީހުން ބައިތިއްބާ އިރު، އެމީހުން ނިދުމަށް ކޮންމެ ގޮޅިއެއްގައިވެސް ބަންކް ބެޑް ބަހައްޓާފައި ހުންނާނެ އެވެ. 28 ފޫޓް 17 ފޫޓްގެ ދެ ގޮޅި ހިމެނޭ ގޮތަށް ހަދާފައިވާ މި ޔުނިޓް ތައްޔާރުކޮށްފައިވަނީ، ޔުނިޓްގެ ކުރިމަތިން ހުސްޖާގަ އޮންނަ ގޮތަށް، ދުވާލުގެ ވަގުތުތަކުގައި ގޮޅިތަކުގައި ތިބުމުގެ ބަދަލުގައި، ގޮޅީން ބޭރުގައި ވަގުތު ހޭދަކުރެވޭނެގޮތަކަށެވެ. އަދި، މި ހުސްބިމުގައި ކައިބޮއި ހެދުމަށްޓަކައި މެސްރޫމެއް ވެސް ހެދިފައި ވާއިރު، މި ސެންޓަރުގެ ތެރޭގައި ބަންދުގައި ތިބޭ މީހުން ނަމާދު ކުރުމަށްޓަކައި ވެސް ވަކި ޔުނިޓެއް ވަނީ ޚާއްޞަ ކުރެވިފަ އެވެ.\nޔުނިޓް ހުޅުވައިދެއްވައި ވާހަކަ ދައްކަވަމުން މިނިސްޓަރ ޢިމްރާން ވިދާޅުވީ، ރާއްޖޭގައި ޤަވާއިދާ ޚިލާފަށް އުޅެމުންދާ ބޭރުމީހުންގެ މައްސަލައަކީ ވަރަށް ބޮޑު މައްސަލަ އެއް ކަމަށާއި، މި މިއީ އަވަސް ޙައްލެއް ބޭނުންވެފައިވާ މައްސަލަ އެއް ކަމަށެވެ.\n“ޤަވާއިދާ ޚިލާފަށް ރާއްޖޭގައި އުޅެމުންދާ ބޭރުމީހުންގެ މައްސަލައަކީ ބޮޑު މައްސަލަ އެއް. ޙައްލުކުރަން ބޭނުންވެ، އެކަށީގެންވާ ޙައްލެއް ހޯދިފައި ނުވާ މައްސަލަ އެއް. އެކަމަށް އެކަށީގެންވާ ޙައްލެއް ގެނައުމަކީ، މިސަރުކާރުގެ ވަރަށް ބޮޑު އަމާޒެއް.” މިނިސްޓަރ ވިދާޅުވި އެވެ.\nމީގެއިތުރުން މިނިސްޓަރ ވިދާޅުވީ، މި މައްސަލަ ޙައްލުކުރުމަށްޓަކައި މިހާރު ގިނަ މަސައްކަތްތަކެއް ކުރެވެމުން އަންނަ ކަމަށެވެ.\n“އަޅުގަނޑުމެން އަޅަން ޖެހޭ ފިޔަވަޅުތަކާއި، ކުރަން ޖެހޭ ކަންކަން ކުރުމުގައި، ބައިނަލް އަޤްވާމީ މިންގަނޑުތަކާ ދިވެހިރާއްޖޭގެ ޤާނޫނުތަކާ އަދި އިންސާނީ ޙައްޤުތަކުގެ މައްޗަށް ބިނާކޮށް، އަޅުގަނޑުމެން މިދަނީ މަސައްކަތްތަކެއް ކުރަމުން.” މިނިސްޓަރ ވިދާޅުވި އެވެ.\nމޯލްޑިވްސް ކަރެކްޝަނަލް ސަރވިސްގެ ކޮމިޝަނަރ އޮފް ޕްރިޒަންސް ޢަބްދުﷲ މުނާޒް ވިދާޅުވީ، އަލަށް ޤާއިމް ކުރެވުނު މި ޔުނިޓްތަކަކީ، މަންޑޭލާ ރޫލްގެ މިނިމަމް ސްޓޭންޑެޑަށް ފެތޭނެހެން ހެދިފައިހުރި ޔުނިޓްތަކެއް ކަމަށެވެ.\n“މި ޔުނިޓްތައް ޤާއިމްކުރެވިފައި މިވަނީ، މަންޑޭލާ ރޫލްގެ މިނިމަމް ސްޓޭންޑެޑަށްވުރެ ރަނގަޅަށް. އެހެންވީމާ، މި ޔުނިޓްތަކުގެ ފެންވަރު މި ސަރވިސްގެ ޖަލުތަކަށް ވުރެ ޔަޤީނުން ވެސް ދަށެއް ނުވާނެ. މީގެ ކުރިން މި ޔުނިޓްތަކުގައި ކުޑަ އެންމެ ޔުނިޓެއްގެ ތެރޭގައި 60 ހާ ގާތްކުރާ އަދަދަކަށްވެސް މީހުންތިބޭ. އެމީހުން ނިދާކަށް އެނދުތަކެއް ވެސް ބެހެއްޓިފައެއް ނެތް. ނަމަވެސް އަލަށް މިޤާއިމް ކުރެވުނު ޔުނިޓްތައް އެއަށްވުރެ ފެންވަރު ރަނގަޅު ވާނެ.” ކޮމިޝަނަރ އޮފް ޕްރިޒަންސް ޢަބްދުﷲ މުނާޒް ވިދާޅުވި އެވެ.\nމީގެއިތުރުން ސީޕީ ވިދާޅުވީ، މި ޔުނިޓްތަކުގައި ބައިތިއްބާފައި ތިބޭ މީހުންނަކީ، ކުށެއްކޮށްގެން ބައިތިއްބާފައި ތިބޭ ބައެއް ނޫންކަމަށާއި، އެމީހުންނަކީ އެމީހުންގެ ޤައުމަށް އަނބުރާ ފޮނުވާލެވެންދެން މި ސަރވިސްގެ ބެލުމުގެ ދަށަށް ގެނެވިފައި ތިބޭ ބައެއް ކަމަށެވެ. އެހެންކަމުން އެމީހުންނާ ދޭތެރޭގައި ވެސް ޢަމަލުކުރަންވާނީ، އިންސާނީ މިންގަނޑަށް ފެތޭނެހެން، ހެޔޮކޮން ކަމަށެވެ.\n“އަޅުގަނޑުމެން ވިސްނި ކަމަކީ، މި ޔުނިޓްތަކުގައި މިތިބޭ މީހުންނަކީ، ކުށެއްކޮށްގެން ބަންދުގައި ބައިތިއްބާފައި ތިބި ބައެއް ނޫނޭ. އަދި ގިނަ މީހުންތަކެއް އެއްތަނެއްގައި ތޮއްޖެހިގެން އުޅޭ ކަމަށްވަންޏާ، ބަލިމަޑުކަމެއް ވެސް އޭގެ ސަބަބުން ފެތުރިދާނެއޭ. އެހެންވީމާ، އެފަދަ ކަންކަން ކުރިމަތި ނުވާނެ ފަދަ ގޮތަކަށް މި ޔުނިޓްތައް ޤާއިމްކުރެވެން ޖެހޭނެއޭ.” ސީޕީ ވިދާޅުވި އެވެ.\nޖަލުތަކުގެ ޙާލަތު މިހާރަށް ވުރެ ރަނގަޅު ކުރުމަށް މަސައްކަތްކުރުމަކީ، އެންމެ ބޮޑު އަމާޒުކަމަށް ވެސް ސީޕީ ވަނީ ވިދާޅުވެފަ އެވެ. އަދި، އެކަމަށްޓަކައި ގިނަ މަސައްކަތްތަކެއް މިހާރު ވެސް ކުރެވެމުންދާ ކަމަށް ވެސް ސީޕީ ވިދާޅުވި އެވެ.


ފެނުގެ ޕީ.އެޗް އިން ފެނުގެ ބަރުމިނާއި ލުއިމިން އަދި އެ ފެން މައުދަނަކާއި އެކުވުމުން އެމައުދަން ގިރުވާލުމުގެ ބާރު ހުރި މިންވަރު ދެނެގަނެވެއެވެ. ފެން ތަހުލީލުކުރުމަށްޓަކައި މާލެ، ހުޅުމާލެ އަދި ވިލިމާލެ ހިމެނޭގޮތަށް ޖުމްލަ 139 ސާމްޕަލް ނެގުނެވެ. ތަހުލީލުކުރެވުނު ސާމްޕަލްތަކުގެ ނަތީޖާގެ 92.1 އިން ސައްތަ ހުރީ އީ.ޕީ.އޭ އިން ކަނޑައަޅާފައިވާ މިންގަނޑުގެ ތެރޭގައެވެ.\nއެލެކްޓްރިކަލް ކޮންޑަކްޓިވިޓީން ފެނުގައި ލޮނުގެ އަސަރު ހުރި މިންވަރު އަންގައިދެއެވެ. ފެން ތަހުލީލުކުރުމަށްޓަކައި މާލެ، ހުޅުމާލެ އަދި ވިލިމާލެ ހިމެނޭގޮތަށް ޖުމްލަ 137 ސާމްޕަލް ނެގުނެވެ. ތަހުލީލުކުރެވުނު ހުރިހާ ސާމްޕަލްތަކުގެ ނަތީޖާ ހުރީ އީ.ޕީ.އޭ އިން ކަނޑައަޅާފައިވާ މިންގަނޑުގެ ތެރޭގައެވެ.\nނަތީޖާ ތަކުގެ ރިޕޯޓް


Anhen membarunge dhaairaa thakuge guru negun budha dhuvahu\nއަންހެން މެމްބަރުންގެ ދާއިރާތަކުގެ ގުރު ނެގުން ބުދަ ދުވަހު\nއަންނަ އަހަރުގެ އެޕްރީލް މަހު ބާއްވާ ކައުންސިލް އިންތިހާބުގައި ވާދަކުރާ އަންހެން ކެންޑިޑޭޓުންގެ ދާއިރާތަކުގެ ތެރެއިން އިންތިހާބީ ދާއިރާތަށް ކަނޑައެޅުމަށްޓަކައި ބާއްވާ ގުރުއަތު ނެގުން އަންނަ ބުދަ ދުވަހު ބާއްވަން އިލެކްޝަން ކޮމިޝަނުން ނިންމައިފި އެވެ.\nލޯކަލް ކައުންސިލް އިންތިހާބުގައި އަންހެނުންނަށް 33 އިންސައްްތަ ގޮނޑި ހާއްސަ ކުރުމަށް ވަނީ ނިންމާފައެވެ. ގާނޫނު އަސާސީގެ ލާމަރުކަޒީ ބާބަށާއި ލާމަރުކަޒީ ގާނޫނަށް މަޖިލީހުން ގެނައި ބަދަލާ ގުޅިގެން ސިޓީ ކައުންސިލްތަކުގެ އިންތިހާބީ ދާއިރާތައް ވަނީ އިތުރުވެފަ އެވެ. އަދި ކުރިއެކޭ އެއް ގޮތަށް ސިޓީ ކައުންސިލްތަކަށް ކޮންމެ ދާއިރާއަކުން އިންތިހާބު ކުރާނީ ކައުންސިލަރެކެވެ. ނަމަވެސް މޭޔަރު އިންތިހާބު ކުރަނީ މުޅި ސިޓީގެ ރައްޔިތުންގެ ވޯޓަކުންނެވެ.\nގާނޫނުގައި ބުނާ ގޮތުން ސިޓީ ކައުންސިލްތަކުން އަންހެނުންނަށް ހާއްސަ ކުރާ ގޮނޑިތައް ކަނޑައަޅަނީ އެ ސިޓީއެއްގެ އިންތިހާބީ ދާއިރާތަކުގެ މެދުގައި ގުރު ނަގައިގެންނެވެ. ހުރިހާ ދާއިރާގެ މެދުގައި ގުރު ނެގުމުގެ ބަދަލުގައި ސިޓީގެ ކޮންމެ އަވަށަކުން ނޫނީ ރަށަކުން ވަކިން ގުރު ނަގަން ނިންމީ ހުރިހާ އަވަށަކުން ހަމަހަމަކޮށް ގޮނޑި ބަހައްޓަން ކަމަށް އީސީން ބުނެ އެވެ.\nއަންނަ އަހަރުގެ އޭޕްރީލް މަހުގެ ހަތަރުވަނަ ދުވަހު ބާއްވާ ލޯކަލް ކައުންސިލްތަކުގެ އިންތިހާބުގައި 980 ކައުންސިލަރުން އިންތިހާބު ކުރަން ވަނީ ނިންމައިފަ އެވެ. އޭގެ ތެރެއިން ސިޓީ ކައުންސިލްތަކަށް އިންތިހާބު ކުރާނީ 39 ކައުންސިލަރުންނެވެ.\nއިލެކްޝަންސް ކޮމިޝަން ލޯކަލް ކައުންސިލްތަކުގެ އިންތިހާބު


makeup koggen hure kuraa wudu sahha vaane thoa? - Ihavan Online\nFeb 20, 2021 19:40\nދޮންނަން ޖެހޭ ގުނަވަންތަކުގައި ފެންޖެހުން މަނާކުރާ ހުރިހާ އެއްޗެއް ފިލުވާލުމަކީ ވުޟޫ ޞައްޙަވުމަށްޓަކައި ޝަރުޠުވެގެންވާ ކަމެކެވެ. މިސާލަކަށް ނިޔަފަތި ޕޮލިޝްކުރާ އެއްޗިހި، މޭކަޕް، ފައުންޑޭޝަން، އުށްބައްތީގެ އުށް އަދި ބޭސް މަލަންވެސް މީގެ ތެރޭގައި ހިމެނެއެވެ.\nވީމާ، މި ޒަމާނުގައި މި ބޭނުންކުރާ މޭކަޕު، ލިޕްސްޓިކް ފަދަ ތަކެތި ބޭނުންކޮށްގެން ހުރެ، ވުޟޫ ކުރަންޖެހިއްޖެނަމަ އެ ތަކެތި ފިލުވާލަން ވާނެއެވެ. އެއީ އޭގެ ތެރެއިން ބައެއް އެއްޗިއްސަކީ ވުޟޫ ކުރާއިރު ހަންގަޑާ ހިސާބަށް ފެން ވާޞިލުވުން މަނާކުރާ އެއްޗެހިކަމަށްވާތީއެވެ. އަދި ހަންގަނޑާ ހަމައަށް ފެން ވާޞިލުވާނަމަ އެތަކެތީގެ ކުލަ ނުވަތަ ތެޔޮކަން ކޮންމެވެސް ވަރަކަށް ހުއްޓަސް ވުޟޫ ޞައްޙަވާނެއެވެ.


World SME Conferencegai Saeed Thagureeru Kuravvanee - Vaguthu\nވޯލްޑް އެސްއެމްއީ ކޮންފަރެންސްގައި ސައީދު ތަގުރީގު ކުރައްވަނީ\nމުހައްމަދު ސައީދު - ވަގުތު އިމޭޖެސް: އަހުމަދު އަލީ\nކުދި އަދި މެދު ފަންތީގެ ވިޔަފާރީތަކާ ގުޅޭގޮތުން ދުނިޔޭގައި ބާއްވާ އެންމެ ބޮޑު އެއް ބައްދަލުވުންކަމަށްވާ ވޯލްޑް އެސްއެމްއީ ކޮންފަރެންސްގައި ތަޤުރީރު ކުރެއްވުމުގެ ފުރުސަތު ކުރީގެ އިކޮނޮމިކް މިނިސްޓަރ މުހައްމަދު ސައީދުއަށް ލިބިއްޖެއެވެ.\nމި ކޮންފަރެންސް އަކީ މިމަހުގެ 21 ވަނަ ދުވަހުން ފެށިގެން 23 ވަނަ ދުވަހުގެ ނިޔަލަށް ޗައިނާގެ ބެއިޖިންގައި ކުރިއަށްދާ ކޮންފަރެންސްއެވެ.\nކުރީގެ އިކޮނޮމިކް މިނިސްޓަރ އަދި 19 ވަނަ މަޖިލީހުގެ މާވަށު ދާއިރާގެ މެމްބަރު ސައީދު ވިދާޅުވީ، އޭނާ ތަޤުރީރުކުރައްވާނީ ވިޔަފާރީގެ މާހައުލުގައި ކުރިއަށްދާ ބައެއް ކަންކަމާއި، ވިޔާފަރީކުރުމުގައި ގެންގުޅޭ ބައެއް އުސޫލުތަކުގެ މައްޗަށް ކަމަށެވެ.\nމި ކޮންފަރެންސްގައި ސަޢީދުގެ އިތުރުން އެހެން ބައެއް ޤައުމުތަކުގެ ތަޖުރިބާކާރުންނާއި ސަރުކާރުތަކުގެ އޮފިޝަލުން ތަޤުރީރުކުރައްވާނެއެވެ.\nމިއީ މި ކޮންފަރެންސް ބާއްވާތާ ދެވަނަ އަހަރެވެ.\nޖޫން 10, 2019 23:20\nމަރުޙަބާ ސަޢީދު، ވަރަށް އުފާވެއްޖެ.\nޖޫން 11, 2019 00:41\nމަރުހަބާ ޔާމީން ސަރުކާރުގެ އިގްތިސާދީ ބައިވެރިޔާ. ދެރަވާ ބަޔަކު ދެރަވާންވީ.\nޖޫން 11, 2019 03:49\nތަރައްޤީއާ ގުޅިފައި ހުރި މިކަހަލަ ބޮޑު ކޮންފަރެންސެއްގައި ވާހަކަ ދައްކާލާން މިސަރުކާރުގެ ވަޒީރަކަށް ފުރުސަތު ނުލިބުމަކީ މި ސަރުކާރުގެ ނާގާބިލުކަން ރަމްޒްކޮށްދޭ އަލިގަދަ ހެއްކެއް އަދި. ބޮޑެތި ޓައީ އަޅާފައި މިނިސްޓަރުން ތިއްބަސް މިމީހުންގެ ނާގާބިލް ކަމާއި ކުފޫ ހަމަ ނުވާކަން. މިދާގޮތަށް ދަނީ ކަމަށް ވަންޏާ މިކަހަލަ ކޮންފަރެންސްއަކަށް ރައީސްއޭ މިކިޔާ މީހާ ހުރިތާ ހުއްޓާ ތަރައްގީގެ ބާނީ ރައީސް ޔާމީނަށް ފުރުސަތު ލިބިގެންދާތަން ފެންނާނީ.\nޖޫން 11, 2019 08:19\nމި ޤަރުނު ދުށް އެންމެ ޤާބިލް މިނިސްޓަރު! މަރުޙަބާ\nޖޫން 11, 2019 12:45\nމިސަރުކާތުގަތިބީ މަގުމަތީބާޒާރުހިންގާ މަގުމަތީގެ ކުދިންކޮޅެއް މުޒާހަރާއެއްކުރަންނޫނީ ހަމައެއްވެސް ކަމެއްނުދަންނާނެ ޕޯޑިއަމަކަށްއަރުވައިފިއްޔާ ހަމަލޮލަށްފެންކަންތަކަށްހަދާނީދޮގު


މެންބަރުންގެ ޚިޔާލު: ޢިއްޒަތްތެރި ރައީސްއެވެ އަޑުއައްސަވާށެވެ. – Maldivian Democratic Party\nމެންބަރުންގެ ޚިޔާލު: ޢިއްޒަތްތެރި ރައީސްއެވެ އަޑުއައްސަވާށެވެ.\nމިއަދު ދިވެހިރާއްޖޭގައި މިއޮތީ މަލްޓިޕާޓީ ޑިމޮކްރެސީއެކެވެ. އެތަކެއް ޒަމާނުއްސުރެ ރާއްޖޭގެ ރައްޔަތުންނަށް ދުލުގެ މިނިވަންކަން ނުދީ ހިފަހައްޓާފައިއޮތް އޮތުން ނިމުމަކަށް ގެނައީ ކޮންބައެއްކަން ދިވެހި ރައްޔަތުން ދަންނާނެއެވެ. ރައްޔަތުން ޚުދުމުޚްތާރު ވެރިޔަކު ވެރިކަމުން ދުރުކޮށް މިއަދު މިޤައުމުގައި މިއޮތް ޤާނޫނީ ވެރިކަން އިޚްތިޔާރުކުރީ ހާދަހާ ފޮނި އުންމީދުތަކަކާއެކުގައެވެ. މިޤައުމުގައިތިބި އަނިޔާވެރީންނާއިމެދު އަދާލަތު ޤާއިމްކުރެވި މިޤައުމުގެ މުޅި މާލިއްޔަތު ލޫޓުވާލައި އެމީހުންގެ ތަރިކަ ކަމުގައި ހަދައިގެން ތިބި ރިޝްވަތުކޯރުންނާއި ބޮޑެތި ވަގުން ހިފައި ހައްޔަރުކުރެވި އިންސާފުގެ ކުރިމައްޗައް ގެނެވި އެމީހުންގެ ގަދަކަމުން ހޯދާފައިވާ ޢިއްޒަތް ނެގިގެން ދާނެ ދުވަހެއްގެ އިންތިޒާރުގައި ރައްޔަތުން ތިބީ ކެތްމަދުވެފައެވެ.\nނަމަވެސް މަނިކުފާނުން މަޤާމާ ޙަވާލުވެ ވަޑައިގަތުމަށްފަހު ހިތްޕުޅު ތިރިކުރައްވައި މަނިކުފާނަށް މައުމޫނީ އަނިޔާވެރި ޖަރީމާ ސަރުކާރުން އެކުޅަހާ އަނިޔާއެއް ހަނދާން ނައްތަވާލައްވައި އެއަނިޔާވެރީންނާއިމެދު އޯގާތެރިވެ ވަޑައިގެން މިކަމުގައިވެސް މަނިކުފާނަށް އެއްބާރުލުން ދިނުމަށް ގޮވާލެއްވި އަޑު އަޅުގަނޑުމެން އަހައި ރިވެތި ގޮތުގައި ބަދަލުހިފުމުގެ ރޫހުން އެއްކިބައިވެގެން މިތިބީއެވެ. އެންމެ ފަހުން އާޚިރުގައި އެޚިޔާނާތްތެރީން މަނިކުފާނުންގެ އިސްތަށިފުޅަށް ސަވާރުވެ ކޮށާކާނެކަމުގައި އަޅުގަނޑުމެން ބުނަމުންދިޔަ ދިއުން މިއަދުމިއޮތީ ޙަޤީޤަތަކަށް ވެފައެވެ. ރިޝްވަތުދީގެން ނުވިނަމަ މަނިކުފާނުންގެ ޖާނައް ހަމަލާ ދީގެން ވިޔަސް ގެއްލުނު ވެރިކަމުގެ އާރާބާރު ހޯދުމައް އެއަނިޔާވެރީން ސިއްރާ ފާޅުގައި މިއަދުއެދަނީ މަސައްކަތް ކުރަމުންނެވެ. ރާއްޖޭގެ ޤާނޫންހަދާ މަޖްލިހާއި ޝަރުޢީ ނިޒާމްގެ އިތުރުން މުސްތަޤިއްލު މުއައްސަސާ ތަކުގެ ތެރެއަށް މިނުބައި ޚިޔާނާތްތެރި ކަތުރުފަނިތައް ވަދެ ބާރުހިންގައި ކައިހުސްކުރަމުން އެގެންދަނީއެވެ.\nއިއްޒަތްތެރި ރައީސްއެވެ. އަޅުގަނޑުމެން މަނިކުފާނާ ވެރިކަމުގެ އަމާނާތް ޙަވާލުކުރީ އެމްޑީޕީގެ މެނިފެސްޓޯއާއި އެއްގޮތަށް ވެރިކަން ކުރެއްވުމަށެވެ. އެއަކީ ގައިމުވެސް ރާއްޖޭގެ ޤާނޫނާއި ޚިލާފު އެއްޗެއް ނޫންމެއެވެ. ވީއިރު މަނިކުފާނުން ވެރިކަން ކުރައްވަން ޖެހޭނީ ރާއްޖޭގެ ޤާނޫނު އަސާސީއާއި ޚިލާފުނުވާގޮތުގެމަތީން އެމެނިފެސްޓޯގައި އެކުލެވިގެންވާ ކަންކަން ފުރިހަމަ ކުރައްވާށެވެ. ފަހަރެއްގައިވެސް އަނދިރި ހާއްޔެއްގައި ނުވަތަ އަލިވާގެއެއްގެ ތެރޭގައި ފިލާއޮތް އަޖޫޒު ބޯވައެއްގެ ވަކިތަކުގެ ތެރެއަށް މިވެރިކަމުގެ އާރާއިބާރު ދޫވެގެން ދިޔަ ދެއްވައިގެން ނުވާނެއެވެ. އެބޯވަޔަކީ އޭގެ އުމުރުގެ ތިރީސްއަހަރު މިޤައުމުގައި ވަކިހިއްޕައިގެން ސަލާމަތް ވާނެ މަގެއް ނުފެނި ދިވެހި ރައްޔަތުންގެ ގިނަބަޔަކު ހާދަހާލެއްގައި އުޅެގެން ހޮރުން އުފުރާލާ އެއްލާލި ބޯވައެކެވެ. ކޮންމެވެސް ޒަމާނެއްގައި ދިވެހި ރާއްޖެއަށް ލެއްގި ބަބުރެއްގެ ކިހިލިފަތް ދޮށުގައި އޮވެގެން މިޤައުމައް ލައްވެ މިއީ އެސޮރުގެ ހާލިކަމުގައި ހަދައިގެން އޮވެ ހާދަހާ ބަޔެއްގެ ފުރާނަވެސް އެނުލަފާ ބޯވަ ދުއްވާލާފައިވެއެވެ. އަނެއްކާ އެސޮރުގެ ބާރުއޮތް ތިރީސް އަހަރު މުޅީން ހެދީވެސް ދޮގެވެ. އެހެންކަމުން އެބޯވަ ފިހެގެން ކެއުމަށްވެސް މީހުން ބޭނުން ނުވާތީވެ އެއޮތީއެވެ. ނަމަވެސް މަނިކުފާނުން އަނެއްކާވެސް އެސޮރާމެދު މާކަ އިހްސާންތެރިވެ ވަޑައިގެން ތިޔަ އުޅުއްވިގޮތުން އެސޮރުމިހާރު އަނެއްކައި އެތެޅެނީ ބޯގޮވައިގެންނެވެ. އެސޮރުގެ ބާރު އޮތްދުވަހު އެސޮރު ޝިކާރަކުރާ ތަކެތީން ފިލިޖައްސައިގެން ފަލަވެ ފުފިފައިތިބި ރާގޮނޑިޔާ ލަނޑާފަދަ ތަކެތި މިހާރު އެތިބީ އަނެއްކާ އެސޮރުގެ ބާރުވެރިކަން ހޯދައިދިނުމަށް ނުކުމެއެވެ. އަހެން ކަމުން އަނެއްކާ އަޅުގަނޑުމެންނަށް މިޖެހެނީ ރެޔާދުވާލު ނުނިދައި މަނިކުފާނުންގެ ޙިމާޔަތުގައި ތިބޭށެވެ. އާދޭސްކޮއްފައި ދަންނަވަމެވެ. އެނުލަފާ ޖަނަވާރުތަކުގެ ކިބައިން އަޅުގަނޑުމެންނަށް ސަލާމަތްކަން ލިބިގެން މިވެށީގައި ތިބެވޭނެ ގޮތެއް ހޯއްދަވައި ދެއްވާށެވެ.